
Sfântul cuvios Gheorghe de la Cernica, România 
(3 decembrie) 





Sfântul cuvios Gheorghe de la Cernica (n. 1730 - d. 3 decembrie 1806) a fost un 
monah român originar din 'Transilvania (din Săliştea Sibiului), stareţ al mai multor 
mănăstiri din Moldova şi, mai târziu, din Țara Românească (Cernica şi Căldă- 
ruşani). Biserica Ortodoxă îl prăznuiește la 3 decembrie. 

Slujba Sfântului cuvios Gheorghe de la Cernica 





heorghe_de_la_Cernica 


La Vecernia mică 


1. Doamne, strigat-am către Tine, auzi-mă; ia aminte la glasul rugăciunii mele, 
când strig către Tine. 

2. Să se îndrepteze rugăciunea mea ca tămâia înaintea Ta; ridicarea mâinilor mele, 
jertfă de seară. 

3. Pune Doamne, strajă gurii mele şi uşă de îngrădire, împrejurul buzelor mele. 

4. Să nu abaţi inima mea spre cuvinte de vicleşug, ca să-mi dezvinovăţesc păcatele 
mele; iar cu oamenii cei care fac fărădelege nu mă voi însoţi cu aleşii lor. 

5. Certa-mă-va dreptul cu milă şi mă va mustra, iar untdelemnul păcătoşilor să nu 
ungă capul meu; că încă şi rugăciunea mea este împotriva vrerilor lor. 

6. Prăbuşească-se de pe stâncă judecătorii lor. Auzi-se-vor graiurile mele că s-au 
îndulcit, 

7. Ca o brazdă de pământ s-au rupt pe pământ, risipitu-s-au oasele lor lângă iad. 

8. Căci către Tine, Doamne, Doamne, ochii mei, spre Tine am nădăjduit, să nu iei 
sufletul meu. 

9. Păzeşte-mă de cursa care mi-au pus mie şi de smintelile celor ce fac fărădelege. 
10. Cădea-vor în mreaja lor păcătoşii, ferit sunt eu până ce voi trece. 


Stihirile pe 4, glasul al 4-lea: 

Podobie: Dat-ai semn... 

Dorul după Dumnezeu te-a însuflețit încă din pruncie cuvioase părinte Gheorghe, 
că ai fost ales din pântecele maicii tale să-l urmezi lui Hristos, Căruia te-ai făcut 


ascultător credincios şi neadormit rugător. 


Toată deşertăciunea lumii ai părăsit şi ai urmat Domnului, nevoindu-te în Muntele 
Athosului, unde ai dobândit pacea sufletului, părinte de Dumnezeu înţelepțite. 


Cine va spune ostenelile tale fericite părinte prin care ai dobândit cele nemuritoare, 
că următor fiind Stăpânului tău cununa sfinţeniei ai dobândit de la Dânsul. 


Slavă Tatălui şi Fiului şi Sfântului Duh. 

Veniţi toate cetele călugărilor să lăudăm pe cuviosul Gheorghe, odrasla pământului 
transilvan şi roada cea binecuvântată a Ţării Româneşti. Că ospăț duhovnicesc cu 
daruri alese se întinde astăzi, la praznuirea cea de peste an a purtătorului de 
Dumnezeu părintele nostru, înnoitorul obştilor călugărești de la Cernica şi Căldă- 
ruşani, tăinuitorul celor negrăite, luminătorul monahilor şi rugător pentru mân- 
tuirea sufletelor noastre. 


Şi acum şi pururea şi în vecii vecilor. (a Născătoarei) 


De toate primejdiile păzeşte pe robii tăi binecuvântata Născătoare de Dumnezeu, 
ca să te slăvim pe tine nădejdea sufletelor noastre. 


La Stihoavnă 
Stihiri, glas 2: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 

Cuvioase părinte Gheorghe, vas ales al Duhului Sfânt şi smerit lucrător al înnoirii 
sufletelor, mijloceşte înaintea tronului lui Dumnezeu ca să dobândim milă şi iertare 
de păcate. 


Stih: Scumpă este înaintea Domnului, moartea cuviosului Său. 


Împlinitor al virtuţilor sihăstreşti ai fost prea înțelepte părinte Gheorghe, că viaţa ta 
s-a făcut făclie prea luminată ucenicilor tăi pe care i-ai îndrumat cu smerenie şi 
dragoste către Hristos. 


Stih: Fericit bărbatul care se teme de Domnul şi doreşte să păzească poruncile Lui. 


Dorind neîncetat să-ţi mântuieşti sufletul, ai implinit, fără şovăire, cuvintele 
purtătoare de viaţă ale Mântuitorului Hristos, fericite părinte. 


Slavă Tatălui şi Fiului şi Sfântului Duh. 


Lauzi pe Dumnezeu în ceruri neîncetat cuvioase Gheorghe şi cu îngerii te veseleşti, 
adăpându-te din izvorul cel nesecat al harului. Roagă-te pentru cei ce cu dragoste 
săvârşesc cu credinţă sfântă pomenirea ta. 


Şi acum şi pururea şi în vecii vecilor. 


Acoperă-ne pe noi cu rugăciunile Tale, de Dumnezeu Născătoare mijlocind la Fiul 
tău şi Dumnezeul nostru să mântuiască sufletele noastre. 


Troparul, glas 8: Întru tine părinte cu osârdie s-a mântuit cel după chip că luând 
Crucea ai urmat lui Hristos, şi lucrând ai învăţat să nu se uite la trup, căci este 
trecător, ci să poarte grijă de suflet, de lucrul cel nemuritor. Pentru aceasta şi cu 
îngerii împreună se bucură cuvioase părinte Gheorghe, duhul tău. 


Alt tropar, glasul al 4-lea: Următor al cuvioşilor părinţi şi împlinitor al virtuţilor 
sihăstreşti, rugător neîncetat şi înnoitor al monahismului românesc te-ai arătat de 
Dumnezeu purtătorule Sfinte cuvioase părinte Gheorghe. Roagă-te lui Hristos 
Dumnezeu să ne dăruiască nouă mare milă. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin (a Născătoarei) 

Taina cea din veac ascunsă şi de îngeri neștiută, prin tine, Născătoare de Dumne- 
zeu, celor de pe pământ s-a arătat, Dumnezeu întrupându-Se întru unire neames- 
tecată şi crucea de bunăvoie pentru noi primind; prin care, înviind pe cel dintâi 
zidit, a mântuit din moarte sufletele noastre. 


Ectenia întreită si Otpustul. 
La Vecernia mare 


După obişnuitul psalm, se cântă Fericit bărbatul..., starea I, iar de va fi sâmbătă 
seara, se cântă toată catisma. 


La Doamne, strigat-am..., se pun Stihirile pe 8, glas 5 
Podobie: Cuvioase părinte... 


Cuvioase părinte, de Dumnezeu purtătorule Gheorghe, odrasla pământului ro- 
mânesc, te-ai arătat nevoitor şi fierbinte rugător pentru neamul tău din care ai ieşit. 
Şi prin râvna ostenelilor pustniceşti sufletul ţi-ai ridicat la înălțimea cugetării celor 
dumnezeieşti, învățând prin fapte a urma pilda vieţii celei duhovnicești, pentru 
aceasta, slăvind pe Hristos, acum în ceruri cu sfinţii cuvioşi te veseleşti, pe care 
roagă-L să dăruiască lumii pace şi mare milă. 


Cuvioase părinte Gheorghe, ucenicule ascultător al Sfântului Paisie, te-ai pătruns 
de lumină dumnezeiască. Şi în sălaşele cele duhovniceşti ale Atonului, te-ai înălțat 
deasupra celor pământeşti, ajungând la starea nepătimirii şi la vederea tainelor lui 
Dumnezeu. Ajută-ne şi pe noi părinte, cu rugăciunile tale, să dobândim iertare de 
păcate, pace şi mare milă. 


Cuvioase părinte Gheorghe, cu voia lui Dumnezeu ţi-ai înmulţit nevoinţele pe 
pământul "Țării Româneşti. ŞI, alegând locaş călugăresc în vatra Cernicăi, nu te-ai 
spăimântat nici de ispite şi nici de primejdiile diavoleşti, ci înoind viaţa călu- 
gărească, întru prea mărirea lui Dumnezeu şi a sfinților Săi, ai zidit aşezăminte 
monahiceşti. Pentru aceasta, roagă-L. pe Milostivul Dumnezeu pentru sufletele noa- 
stre. 


Cuvioase părinte Gheorghe, lauda Cernicăi şi bucuria monahilor, prin nevoinţe de 
multe feluri, sufletul ţi-ai curățit de patimi şi ai ajuns în ceata cuvioşilor părinți. 
Pentru aceasta, nu înceta a te ruga şi pentru noi să ne dăruiască, Milostivul 
Dumnezeu, pace şi mare milă. 

Alte stihiri, ale cuviosului, glasul al 4-lea: 
Podobie: Ca pe un viteaz... 


Veniţi toate cetele călugărilor să cinstim, după cuviinţă pe purtătorul de Dumne- 
zeu, cuviosul Gheorghe, că acesta dobândind smerita cugetare şi prin lucrarea 
virtuţilor şi-a într-aripat sufletul cu puterea Duhului Sfânt. Și, ridicându-se din 
slavă în slavă, către bunătăţile cele cereşti, se roagă pentru sufletele noastre. 


Voind Dumnezeu a te pregăti ca să fu întâistătător şi povăţuitor al călugărilor, ţi-a 
îndreptat paşii către şcoala cea duhovnicească a marelui Paisie de la Neamţ, unde 
ai învăţat smerenia şi ascultarea, meşteşugul rugăciunii şi iubirea de înţelepciune, 
minunate părinte. 


Intru smerenie cununile măririi ţi-ai agonisit şi întru blândeţe multora te-ai arătat 
povăţuitor, căci puterea lui Dumnezeu întru cele neputincioase se arată şi harul 
Celui Prea Inalt cu cei smeriţi petrece. 


Invăţător al lucrării rugăciunii celei de taină te-ai arătat ucenicilor tăi, cuvioase 
părinte Gheorghe, căci, deşi te-ai ostenit la împodobirea cea dinafară a Sfintelor 
lăcaşuri, de cele dinăuntru ale sufletului tău nicicum nu ai uitat. 


Slavă Tatălui şi Fiului şi Sfântului Duh. 


Veniţi toate cetele călugărilor să lăudăm după cuviinţă pe cuviosul părintele nostru 
Gheorghe, odrasla cea aleasă a neamului românesc şi lauda Bisericii. Că acesta 
ascultând din tinereţe chemarea Domnului şi jugul cel bun al nevoinţelor, pe umeri 
ridicând, sufletul şi-a pus pentru turma lui Hristos. Pentru aceasta cu bucurie să-i 
cântăm: Bucură-te, cuvioase părinte Gheorghe, mult nevoitorute! 


Și acum şi pururea şi în vecii vecilor. Amin, a praznicului. 
Dogmatica, glas 5: In Marea Roşie... 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, Cel ce dai viaţă, pentru 
aceasta lumea Te slăveşte. 

Prochimenul zilei, apoi 
Paremiile: 


Din Înţelepciunea lui Solomon citire: 
(V,15-VI3) 


Însă cei drepţi vor fi vii în veacul veacului şi răsplata lor este la Domnul şi Cel 
Atotputernic are grijă de ei. Drept aceea, vor primi din mâna Domnului împărăția 
frumuseţii şi cununa cea strălucitoare, căci EI îi va ocroti cu dreapta Sa şi cu braţul 
Său; asemenea unui scut îi va acoperi. El va face arme din mânia Sa şi cu ele va 
întări făptura mâinilor Sale ca să răsplătească vrăjmaşilor. Din dreptate EI îşi va 
face platoşă şi din judecata cea nefăţarnică îşi va face coif. Din sfinţenia Sa va face 
pavăză nebiruită; iar din cumplita Sa mânie va face sabie ascuţită şi lumea va porni 
război împreună cu El împotriva celor fără de minte. Săgeţile fulgerului Său vor 
porni bine îndreptate şi vor lovi în ţintă, zburând din arcul puternic încordat al 
norilor. 


Mânia Lui ca o praştie va azvârli noian de grindină; apele mării se vor întărâta 
asupra lor şi râurile îi vor îneca vijelios. Duhul puterii dumnezeieşti se va ridica 
împotriva lor şi ca viscolul îi va vântura. Astfel, fărădelegea va aduce pustiire pe 
pământ şi răutatea va răsturna scaunele celor puternici. 


Ascultaţi deci, regilor, şi înţelepţi, luaţi învăţătură, voi care judecaţi marginile 
pământului. Băgaţi în urechi voi cei ce stăpâniți peste mulțimi şi care vă mândriți 
cu mulțimea popoarelor voastre. Pricepeţi că stăpânirea vi s-a dat de la Domnul şi 
puterea de la cel Preaînalt, Care va cerceta faptele voastre şi va pune la încercare 
gândurile voastre. 


Din Înţelepciunea lui Solomon citire: 
(III. 1-9) 


Sufletele drepţilor sunt în mâna lui Dumnezeu şi chinul nu se va atinge de ele. În 
ochii celor fără de minte, drepţii suni morţi cu desăvârşire şi ieşirea lor din lume li 
se pare mare nenorocire. Şi plecarea lor dintre noi, un prăpăd, dar ei sunt în pace. 
Chiar dacă, în fața oamenilor, ei au îndurat suferinţe, nădejdea lor este plină de 
nemurire. Şi fiind pedepsiţi cu puţin, mare răsplată vor primi, căci Dumnezeu 1-a 
pus la încercare şi 1-a găsit vrednici de EI. Ca pe aurul în topitoare, aşa i-a lămurit, 
şi ca pe o jertfă de ardere întreagă 1-a primit. Străluci-vor în ziua răsplătirii şi ca 
nişte scântei care se lasă pe mirişte, aşa vor fi. Judeca-vor neamurile şi stăpâni vor 

fi peste popoare şi Domnul va împărăţi întru ei, în veci. Ei vor înţelege adevărul, ca 
unii care şi-au pus încrederea în Domnul; cei credincioşi vor petrece cu El în 
iubire, căci harul şi îndurarea sunt partea aleşilor Lui. 


Din Înţelepciunea lui Solomon citire: 
(IV, 7-15) 


Cel drept, chiar când apucă să moară mai devreme, dă de odihnă. Bătrâneţile cele 
cinstite nu sunt cele aduse de o viaţă lungă, nici nu le măsori după numărul anilor. 
Înţelepciunea este la om adevărata cărunteţe şi vârsta bătrâneţilor înseamnă o viaţă 
neîntinată. Plăcut lui Dumnezeu, Domnul l-a iubit şi, fiindcă trăia între păcătoşi, I- 
a mutat de pe pământ. A fost răpit, ca răutatea să nu-i schimbe mintea sa, înşelă- 
ciunea să nu-i amăgească sufletul. Căci vraja viciului întunecă cele bune şi 
ameţeala poftei schimbă gândul cel fără de răutate. Ajungând curând la desă- 
vârşire, dreptul a apucat ani îndelungaţi. Sufletul lui era plăcut lui Dumnezeu, 
pentru aceasta Domnul S-a grăbit să-l scoată din mijlocul răutăţii. Neamurile văd, 
dar nu pricep nimic şi nu-şi bat capul cu aşa ceva, că adică harul lui Dumnezeu şi 
mila Lui sunt cu aleşii Săi şi că poartă grijă de sfinţii Săi. 


La Litie 
Stihira hramului bisericii şi stihira cuviosului Gheorghe, glas 1: 


Bucură-te, vestită Lavră a Cernicăi, că bărbatul doririlor duhovniceşti, prea cu- 
viosul părintele nostru Gheorghe, ţi-a înmulțit pe fiii tăi. Bucură-te şi tu Lavră a 
Căldăruşanilor, că ai primit purtarea de grijă a stareţului tău. Împreunând acum 
cântare duhovnicească, cu toţii să strigăm: Fericit eşti părinte Gheorghe, povăţui- 
torule al statorniciei călugărești şi înnoitorule al mănăstirilor româneşti, nu înceta a 
te ruga lui Hristos, să se mântuiască sufletele noastre. 


Slavă Tatălui şi Fiului şi Sfântului Duh. 


Cuvioase părinte, n-ai dat somn ochilor tăi, nici genelor tale dormitare, până ce 
sufletul şi trupul de patimi ţi-ai curățit şi pe tine însuţi locaş al Duhului te-ai gătit, 
căci, venind Hristos cu Tatăl, întru tine s-a sălăşluit; deci arătându-te slujitor 
Treimii Celei de o fiinţă, propovăduitorule de lucruri minunate, înțelepte Gheor- 
ghe, roagă-te pentru sufletele noastre. 


Şi acum şi pururea şi în vecii vecilor. (a Născătoarei) 

Biserică şi uşă, cămară şi scaun al Împăratului eşti, Fecioară întru totul prea 
cinstită, prin care Mântuitorul meu, Hristos Domnul, S-a arătat celor ce dormeau în 
întuneric, Soarele Dreptăţii fiind, care voia să lumineze pe cei pe care i-a zidit după 
chipul Său, cu mâna Sa. Pentru aceasta, cu totul lăudată, ceea ce ca o Maică ai 
câştigat îndrăzneală către Dânsul, roagă-L neîncetat să mântuiască sufletele noa- 
stre. 


La Stihoavnă 
Stihirile, glasul întâi: 
Podobie: Prea lăudaţilor mucenici... 


Urmând râvnei proorocului Ilie, cuvioase părinte Gheorghe şi ascultător sfatului 
duhovnicesc al cuviosului Paisie, ai surpat cu rugăciunea înşelăciunea diavolilor. 
Făclia cea luminoasă a monahilor şi mângâierea părinților nevoitori, pe Hristos 
Dumnezeu roagă-L să dăruiască sufletelor noastre pace şi mare milă. 


Stih: Cinstită este înaintea Domnului, moartea cuviosului Lui. 


Ajungând la limanul liniştei duhovniceşti al trăirii în Hristos, te-ai arătat stâncă 
neclintită a credinţei dreptmăritoare, Sfinte cuvioase părinte. ŞI, într-armându-te cu 
rugăciunea neîncetată şi cu paza smeritei cugetări, ai primit darul facerii de minuni, 
spre întărirea credincioşilor. Pe Hristos Dumnezeu roagă-L să dăruiască sufletelor 
noastre pace şi mare milă. 


Stih: Fericit bărbatul care se teme de Domnul, şi doreşte să păzească poruncile 
Lui. 


Cu ce cântări de laude, astăzi, vom cinsti pe cuviosul Gheorghe părintele nostru, 
că lupta cea bună a luptat, credinţa neclintită a păzit şi fericirea Raiului a dobândit, 
iar acum în ceruri, se roagă să dăruiască sufletelor noastre pace şi mare milă. 


Slavă Tatălui şi Fiului şi Sfântului Duh. 


Mulţimile călugărilor pe tine, îndreptătorule, te cinstesc, Gheorghe părintele 
nostru; că prin tine au învăţat cu adevărat a umbla pe calea cea dreaptă. Fericit eşti 
că lui Hristos ai urmat şi ai biruit puterea vrăjmaşului, cel ce eşti împreună vorbitor 
cu îngerii, cu drepţii şi cu sihaştrii împreună locuitor; cu aceia roagă-te Domnului 
să miluiască sufletele noastre. 

Şi acum şi pururea şi în vecii vecilor. (a Născătoarei) 


Fecioară nenuntită, care pe Dumnezeu negrăit L-ai zămislit cu trup, Maica Dumne- 
zeului Celui Preaînalt, rugăciunile robilor tăi primeşte-le, ceea ce eşti cu totul fără 
de prihană, care tuturor dăruieşti curăţire de păcate, primind acum rugăciunile 
noastre, roagă-te să ne mântuim noi toți. 


La binecuvântarea pâinilor se cântă Troparul cuviosului (de două ori) şi Născă- 
toare de Dumnezeu Fecioară...(o dată). 

Utrenia 





Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. se cântă troparul Cuviosului: (de două ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, a praznicului. 


După catisma întâi, Sedealna, glasul întâi: 


Podobia: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Părăsind desfătările cele lumeşti şi urmând din tot cugetul pe Hristos, părinte 
Gheorghe. ai primit Harul Duhului Sfânt, şi prin posturi cu lacrimi, deplin 
nevoindu-te, patimile trupeşti desăvârşit le-ai stins. Roagă pe Hristos Dumnezeu ca 
să dea iertare tuturor celor ce te cinstesc. 


Slavă Tatălui şi Fiului şi Sfântului Duh. 


Podobie: Pe Cuvântul... 

Dascăl al rugăciunii curate şi folositor al credincioşilor, te-ai făcut, Sfinte cuvioase 
părinte Gheorghe. Povăţuieşte-ne şi pe noi pe calea cea adevărată a desăvârşirii, 
rugând pe Dumnezeu să ne dăruiască iertare sufletelor noastre. 


Şi acum şi pururea şi în vecii vecilor. Amin 
Bucură-te, munte sfânt... 
Dupa a două Catismă, Sedealna, glas 8: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Lepădând toate cele lumești şi luând Crucea Domnului prea înțelepte, te-ai arătat 
vrednic următor al cuviosului Paisie şi povăţuitor al Sfântului ierarh Calinic. Ai 
alungat slava lumească cu smerita cugetare şi patimile trupului le-ai legat cu 
înfrânări şi osteneli. Pacea sufletului ai dobândit cu tăcerea şi neosândirea, pentru 
aceasta ai primit darul călăuzirii sufletelor, de Dumnezeu purtătorule părinte 
Gheorghe. Roagă-te lui Hristos Dumnezeu să dăruiască iertare de păcate celor ce 
prăznuiesc cu dragoste sfântă pomenirea ta. 


Slavă Tatălui şi Fiului şi Sfântului Duh. 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 


Minunatu-s-au cetele îngerilor, văzând cum în trup fund ai biruit firea omenească 
şi asemenea cu cei netrupeşti petrecând. Ales ai fost de Dumnezeu să călăuzeşti 
cetele călugărilor şi să povăţuieşti pe cei bine credincioşi pe calea mântuirii, trans- 
formând Lavra Cernicăi în rai duhovnicesc. Pentru aceea bucurându-te neîncetat în 
ceruri, trimite-ne de la Domnul mare şi multă milă. 


Şi acum şi pururea şi în vecii vecilor. (a Născătoarei) 

Spăimântatu-s-a Iosif, lucru mai presus de fire văzând şi în minte a avut ploaia cea 
de pe lână, la zămislirea ta cea fără de sămânță, de Dumnezeu Născătoare, rugul 
cel nears în foc, toiagul lui Aaron ce a odrăslit şi mărturisind logodnicul şi ocro- 
titorul tău preoților, a grăit: Fecioara naşte şi după naştere rămâne iarăşi fecioară. 


Polieleu: 
Robii, Robu Domnului lăudaţi numele Lui.Aliluia 


Cei ce staţi în casa Domnului în curțile Lui. Aliluia 


Lăudaţi pe Domnul că este bun Domnul. Aliluia 
Cântaţi numele Domnului că este bun. Aliluia 


Că pe Iacov şi-a ales Lui de moştenitor. Aliluia 
Şi pe Israel urmaş în legea sa. Aliluia 


Că eu am cunoscut că este mare Domnul. Aliluia 
Și Domnul nostru peste tot ce este viu. Aliluia 


Toate câte le-a voit în ceruri sus EI le-a tocmit. Aliluia 
Prin adânc şi pe pământ pe toate le-a zidit. Aliluia 


EI ridică nori prin nori spre ploaie tuturora dând. Aliluia 
Soare vânt şi fulgere arzând EI le-a făcut. Aliluia 


Trimis-a semne şi minuni în mijlocul acelei lumi. Aliluia 
Lui faraon cel împietrit şi paznicilor lui. Aliluia 


Că neamuri multe a bătut şi pe-mpăraţi a doborât. Aliluia 
Pe Og şi pe Sihon şi pe cei necredincioşi. Aliluia 


Şi-a dat pământul lor poporului iubit al Său. Aliluia 
Ca moştenire veşnică la toţi le-a dăruit. Aliluia 


Bine este cuvântat Domnul nostru Dumnezeu. Aliluia 
Bine este cuvântat Domnul nostru. Aliluia 


Mărimurile Polieleului: 

Stih: Aşteptând am aşteptat pe Domnul şi a căutat spre mine şi a auzit rugăciunea 
mea. 


Fericimu-te pe tine, cuvioase părinte Gheorghe, şi cinstim sfântă pomenirea ta, 
povăţuitorule al călugărilor şi împreună vorbitorule cu îngerii. 


Veniţi toate cetele călugărilor să lăudăm pe cuviosul Gheorghe zicând: Pe povă- 
țuitorul credincioşilor. 


Stihuri: 
Genunchii mei au slăbit de post şi trupul meu s-a istovit de lipsa untdelemnului. 


Pentru cuvintele buzelor 'Tale eu am păzit căi aspre. Intors-ai plângerea mea întru 
bucurie, luat-ai sacul de la mine şi m-ai încins cu veselie. 


Să ştiţi că Domnul Şi-a cunoscut pe sluga Sa cea credincioasă. 

Cinstită este înaintea Domnului, moartea cuviosului Lui. 

După Polieleu, Sedealna glas 1, Podobie: Mormântul Tău, Mântuitorule, ostaşii 
străjuindu-l, morți s-au făcut de strălucirea îngerului ce s-a arătat, care a vestit 
femeilor Invierea. Pe Tine Te mărim, Pierzătorul stricăciunii, la Tine cădem, Cel 
ce ai înviat din mormânt la Unul Dumnezeul nostru. 

De slava cea deşartă fugind, cuvioase, ai pornit război împotriva patimilor şi, 
neîncetat, pe Hristos chemând în rugăciune, ai dobândit biruinţa asupra vrăj- 


maşului, făcându-ţi trupul vas ales al Preasfântului Duh. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Pe Fiul şi Cuvântul lui Dumnezeu şi Tatăl, în braţe îl cuprinzi ca o Maică Fecioară, 
şi multă îndrăznire având către Dânsul având, roagă-L pururea să izbăvească de 
patimi pe toţi cei ce vin la tine, cerând cu bună credinţă prea sfântă ocrotirea ta. 


Antifonul întâi al glasului 4, 


Prochimenul, glas 4: Cinstată este înaintea Domnului, moartea cuviosului Lui. 

Stih: Ce voi răsplăti Domnului, pentru toate câte mi-a dat mie. 
Toată suflarea... 
Evanghelia de la Matei (11, 27-30) 
(caută joi în săptămâna a IV după Pogorârea Sfântului Duh) 


27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Miluieşte-mă, Dumnezeule, după mare mila Ta, şi după mulțimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ție Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ți-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 

Slavă Tatălui şi Fiului şi Sfântului Duh. 


Pentru rugăciunile cuviosului Tău Gheorghe, Milostive, curăţeşte mulţimea pă- 
catelor noastre. 


Şi acum şi pururea şi în vecii vecilor. Amin 


Pentru rugăciunile Născătoarei de Dumnezeu. Milostive, curăţeşte mulţimea 
greşalelor noastre. 


Stih: Miluieşte-mă, Dumnezeule, după mare mila ta şi după mulțimea 
îndurărilor Tale curăţeşte fărădelegile noastre. 


Stihira, glasul al 6-lea: 


Cuvioase părinte Gheorghe, în tot pământul a ieşit vestirea faptelor şi a învăţă- 
turilor tale. Căci, cunoscând ispitele vrăjmaşului, ai biruit pe ispititorul şi în cu- 
vioşie vieţuind, cetele îngereşti ai ajuns. Pentru aceasta, în ceruri ai aflat plata 
ostenelilor tale, iar acum, dobândind îndrăzneală către milostivul Dumnezeu, cere 
pace şi mântuire sufletelor noastre. 


Canonul cuviosului Gheorghe 
Cântarea 1 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Fiind născut în familie de buni creştini ortodocşi, încă din pruncie ai învăţat a-L 
cinsti pe Dumnezeu şi a te hrăni cu dumnezeieştile Scripturi. Roagă-te lui Hristos 
Dumnezeu pentru sufletele noastre. 


De tânăr te-ai ostenit în fapte bune, dorind prea fierbinte să urmezi Sfinţilor Părinţi, 
cu fapta, cu cuvântul şi cu gândul, mergând pe urmele acestora. Invaţă-ne şi pe noi 


să urmăm calea mântuirii şi să dobândim de la Hristos mare milă. 


Slavă Tatălui şi Fiului şi Sfântului Duh. 

Chemat ai fost de Mântuitorul Hristos spre viaţă călugărească cuvioase părinte 
Gheorghe şi urmând calea multor înaintaşi ai tăi spre Sfântul Munte Athos, te-ai 
silit la nevoinţe încât ai minunat pe toți. 


Şi acum şi pururea şi în vecii vecilor. (a Născătoarei) 


Sălaş desfătat al lui Dumnezeu ai fost Preacurată, că în sfânt pântecele tău, voind, 
Cuvântul a locuit, spre mântuirea neamului omenesc. 


Catavasie: Hristos din ceruri, întâmpinaţi-L; Hristos pe pământ, înălțaţi-vă; cântaţi 
Domnului tot pământul şi cu veselie lăudaţi-L, popoare, că S-a prea slăvit! 


Cântarea a 3-a 


Irmos: Doamne, Cel ce ai făcut cele de deasupra Crugului Ceresc şi ai zidit 
Biserica, Tu pe mine mă întăreşte întru dragostea Ta, Cel ce eşti marginea doririlor 
şi credincioşilor întărire, unule Iubitorule de oameni. 


Deprinzându-te cu frică de Dumnezeu, cuvioase părinte Gheorghe, trupul, sufletul 
şi mintea le-ai curățit de orice urmă a păcatului şi cu luminoase daruri te-ai 
înbogățit, iar acum în ceruri roagă-te şi pentru noi să dobândim darurile Duhului 
Sfânt. 


Dragostea de viaţa pustnicească te-a făcut să-l urmezi pe Sfântul stareţ Paisie la 
schitul său din Muntele Athos şi, ascultător făcându-te întru toate, ai învăţat de la 
el lucrarea rugăciunii celei neîncetate. 


Slavă Tatălui şi Fiului şi Sfântului Duh. 


Sporind în viaţa duhovnicească prin post şi priveghere ai dobândit smerita cugetare 
şi hrănindu-te cu rugăciunea cea neîncetată a chemării numelui lui Hristos de 
bunătăţile cele duhovniceşti te-ai îndestulat. Ajută-ne şi pe noi să ne împărtăşim de 
frumuseţile cele cereşti. 


Şi acum şi pururea şi în vecii vecilor. (a Născătoarei) 
Pe Dătătorul de lumină şi Incepătorul vieţii omeneşti L-ai născut, prea curată de 


Dumnezeu Născătoare, arătându-te vistierie vieţii noastre şi uşa Luminii celei 
neapropiate. 

Catavasie: Fiului, Celui născut fără stricăciune din Tatăl mai înainte de veci, şi 
mai pe urmă din Fecioară întrupat, fără sămânță, lui Hristos Dumnezeu să-l 
strigăm: Cel ce ai înălţat fruntea noastră, Sfânt eşti Doamne. 


Sedealna, glasul al 8-lea: 


Podobie: Dintru înălțime Te-ai pogorât, Milostive; îngropare ai luat de trei zile, ca 
să ne slobozești pe noi din patimi. Cela ce eşti Viaţa și Invierea noastră, Doamne, 
slavă Ţie! 


Ca un biruitor ai umblat în viaţa aceasta părinte şi acum cu sfinţii te odihneşti întru 
slavă, prea cuvioase Gheorghe cel cu nume de mucenic, îndreptătorule al cetelor 
călugăreşti şi povăţuitorule al credincioşilor. Pentru aceasta, roagă-te lui Hristos 
Dumnezeu ca să dobândim şi noi milă în ziua judecății. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Însăşi podobia: Porunca cea cu taină, luând-o întru cunoştinţă cel fără de trup, în 
casa lui Iosif, degrab a stat înainte, zicând celei ce nu ştia de nuntă: Cel ce a plecat 
cu pogorârea cerurile încape fără schimbare tot întru tine, pe care şi văzându-L în 
pântecele tău luând chip de rob, mă spăimântez a striga ţie: Bucură-te, Mireasă, 
pururea Fecioară! 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Virtuţile pustniceşti, postul şi privegherea, te-au ajutat să te ridici neîncetat către 
Dumnezeu şi să te rogi pentru ucenicii tăi. lar acum, sălăşluind în locaşurile 
sfinților, mijloceşte şi pentru noi cei care te cinstim cu dragoste, cuvioase Gheo- 
rghe. 


Ne minunăm Părinte de râvna ta pentru virtute, lepădând grijile lumești, ai slujit 
numai lui Dumnezeu până la sfârşitul vieţii pământeşti. Invaţă-ne şi pe noi ucenicii 


tăi să părăsim cele pământeşti şi să dobândim cele cereşti. 


Slavă Tatălui şi Fiului şi Sfântului Duh. 

Pentru blândeţea şi smerenia ta ai ajuns să fu călăuzitorul multor monahi şi 
sfătuitor al celor ce alergau la tine cu credinţă. lar noi astăzi le cinstim ca pe un 
adevărat prieten al lui Hristos, ne închinăm Sfintelor tale moaşte şi sărutăm cu 
credinţă sfântă icoana ta. Mijloceşte şi pentru noi, Sfinte, la Părintele Ceresc sa 
miluiască sufletele noastre. 


Şi acum şi pururea şi în vecii vecilor. (a Născătoarei) 


Nici îngerii, nici oamenii nu pricep taina cea mare, Preasfântă Fecioară, cum din 
tine a luat trup pământesc Fiul lui Dumnezeu, Mântuitorul lumii. De aceea, îţi 
cântăm: Bucură-te, rugătoare neîncetată a drept credincioşilor. 


Catavasie: Toiag din rădăcina lui lesei şi Floare dintr-însul, Hristoase, din Fe- 
cioară ai odrăslit, Cel Lăudat, din Muntele cel cu umbra deasă. Venit-ai, Întru- 
pându-Te din cea neispitită de bărbat, Cel fără de trup şi Dumnezeu. Slavă puterii 
Tale, Doamne. 


Cântarea a 5-a 
Irmos: Auzi-ne pe noi cu porunca Ta... 


În toată vremea vieţii tale te-ai hrănit cu înţelepciunea sfintelor cuvinte cuvioase 
Gheorghe şi cu lacrimile pocăinței ţi-ai umplut de bucurie şi mângâiere 
duhovnicească inima ta, iar cu blândeţea ai atras darurile Duhului Sfânt în sufletul 
tău. Roagă-te cuvioase ca şi noi să ne întărim în nevoinţele călugărești şi să ne 
învrednicim de cununa Împărăției cereşti. 


Ajută-ne, părinte, împreună cu Sfântul ierarh Nicolae, ocrotitorul ostrovului Cer- 
NiCăi, şi nu ne lăsa biruiţi de mulţimea ispitelor; ci mijloceşte la Hristos Dumnezeu 
ca să dobândim pace şi mântuire sufletelor noastre. 


Slavă Tatălui şi Fiului şi Sfântului Duh. 

Când Domnul a voit să te încerce printr-o boală grea care te-a cuprins, mare tristeţe 
s-a aşezat în sufletele ucenicilor tăi, dar adunându-i pe toți în Sfânta Biserică le-ai 
citit rugăciunea de iertare a păcatelor şi i-ai mângâiat sfătuindu-i să nu se îndoiască 


de judecăţile lui Dumnezeu cele nepătrunse. 


Şi acum şi pururea şi în vecii vecilor. (a Născătoarei) 

Ingerii te laudă, prea curată Stăpână, sfinţii toţi te prea măresc, iar noi cu alese 
cântări te cinstim, că tu mijloceşti pentru noi toți şi ne împaci cu Dumnezeu. 


Cântarea a 6-a 


Irmosul: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar ca 
Iona mă rog: Dumnezeule, din stricăciune scoate-mă. 


Intrând, Părinte, în altarul bisericii Sfântul Nicolae din Mănăstirea Cernica, ai aflat 
lângă prestol un şarpe, pe care certându-l l-ai alungat, arătând prin aceasta că în 
acest loc sfânt, de acum încolo, se va sălăşlui pacea lui Hristos, înţelepciunea cea 
de Sus. 


Cu asprimea nevoinţelor tale ai cucerit pe râvnitorii după viaţa îngerească a 
cuvioşilor, iar cu dulceaţa cuvintelor tale de Dumnezeu inspirate ai adunat pe 
binefăcători, care au rectitorit Sfântă mănăstirea ta. 


Slavă Tatălui şi Fiului şi Sfântului Duh. 


Pe Dumnezeu pururi l-ai avut de-a dreapta ta ca să nu te clatini, pe Sfânta Lui 
Maică acoperitoare şi ajutătoare, iar pe Sfântul ierarh Nicolae prieten şi sfătuitor. 
Ajutat în chip nevăzut de aceştia, ai reînnoit obştea şi aşezămintele mănăstireşti de 
la Cernica şi Căldăruşani. 


Şi acum şi pururea şi în vecii vecilor. (a Născătoarei) 

Caută cu milostivire spre cei ce scapă la ajutorul tău, Fecioară, căci, deşi nu am 
lucrat nimic vrednic de pocăință şi poruncile Fiului tău nu le-am păzit, totuşi, 
pentru bunătatea ta, nu deznădăjduim de mântuirea noastră. 

Condac, glasul întâi: 

Podobie: Prea lăudaţilor mucenici... 

Povăţuitor prea înţelept al călugărilor şi neobosit lucrător al virtuţilor te-ai arătat, 
purtătorule de Dumnezeu, părintele nostru Gheorghe, caci într-armându-ţi trupul cu 


nepătimirea, ai luminat inimile celor binecredincioşi. Pentru aceasta te-ai făcut 
sălaş cinstit al Duhului Sfânt şi în ceruri ai aflat plata ostenelilor tale. Roagă pe 

milostivul Dumnezeu împreună cu ierarhul Calinic să ne dăruiască nouă pace şi 
mare milă. 


Icos-ul: Întru tine, părinte, s-a proslăvit Dumnezeu şi neamul românesc şi-a aflat 
vrednica cinstire, ca ostenindu-te spre împlinirea poruncilor dumnezeieşti şi lupta 
cea bună luptând, după vrednicie te-ai încununat. lar acum, petrecând în Împărăţia 
cea de sus, caută spre noi nevrednicii fiii tăi, care cu smerenie săvârşim sfântă 
pomenirea ta şi cu dragoste-ţi strigăm: Bucură-te, cuvioase părinte Gheorghe mult 
nevoi-torule! 


Sinaxar 


În ziua a treia a lunii decembrie, pomenirea prea cuviosului şi de Dumnezeu 
purtătorului părinte Gheorghe, stareţul de la Cernica. 


Acest de Dumnezeu ales părinte Gheorghe, arhimandritul de la Cernica a fost 
român de neam şi de credinţă creştin-ortodox din ţinutul Ardealului. EI s-a născut 
într-o familie evlavioasă, cu părinți cucernici şi iubitori de Dumnezeu, la anul 
mântuirii 1730. 


Încă din frageda copilărie, plin fiind de râvna pentru Dumnezeu şi dorind să 
vieţuiască după rânduiala călugărească şi-a plănuit să ajungă în Sfântul Munte 
Athos. Dar fiind sărac şi tânăr nu izbutea. 


Însă, Bunul Dumnezeu a ascultat glasul inimii sale, ca aflându-se în Bucureşti un 
mitropolit grec, tânărul Gheorghe s-a dus la el şi 1-a cerut să-i intre în ascultare. 
Deci, învoindu-se mitropolitul, l-a primit şi după ce şi-a isprăvit treburile prin 
Bucureşti, l-a luat cu sine la Constantinopol. Aici, tânărul cel de Dumnezeu ales a 
mai petrecut 3 ani în ascultarea mitropolitului, după care primind binecuvântare, a 
plecat în Sfântul Munte, pe care îl râvnea atât de mult. 


Ajuns în grădina Maicii Domnului, tânărul Gheorghe a intrat în obştea Sfintei 
Mănăstiri Vatopedu, unde a fost făcut rasofor şi a fost hirotonit diacon de către 
mitropolitul Raşca, ocrotitorul său. 


De acum, părintele Gheorghe şi-a sporit şi mai mult ostenelile şi, căutând un 
părinte duhovnicesc să-i fie povăţuitor, Dumnezeu l-a învrednicit să întâlnească pe 
cuviosul stareţ Paisie cu care s-a hotărât să se retragă şi să se nevoiască în 
singurătate, îndeletnicindu-se cu citirea şi traducerea sfintelor cărți. 

Degrabă, la Schitul Sfântul Ilie şi în jurul cuviosului au început să se adune o 
mulțime de fraţi. Aici, viitorul stareţ Gheorghe a primit chipul îngeresc din mâinile 
fericitului Paisie şi a fost hirotonit preot. 


Dar, înmulțindu-se obştea şi nemaiîncăpând în schit, stareţul Paisie a hotărât 
împreună cu monahii săi să părăsească Sfântul Munte şi să vină în Moldova, unde 
s-au aşezat pe rând la mănăstirile Dragomirna, Secu şi Neamţ. 


Chemarea lui Dumnezeu a aprins iarăşi inima cuviosului Gheorghe şi râvnind după 
viaţa sihăsirească, şi-a luat binecuvântare de la starețul Paisie să se întoarcă în 
Sfântul Munte. Ajuns, însă, în cetatea Bucureştiului, s-a oprit la un oarecare călu- 
găr îmbunătățit, anume Macarie, zis dascălul. Acesta, fiind pe lângă mitropolitul 
Grigore, l-a dus pe cuviosul înaintea Ierarhului. 


Mitropolitul, după ce l-a ascultat pe părintele Gheorghe şi văzând darurile cu care 
era împodobit, nu numai că l-a oprit să nu mai plece în Athos, ci i-a poruncit să 
rămână aici pentru a întemeia obşte de călugări în Țara Românească, după cum a 
făcut cuviosul Paisie în Moldova. 


La început cuviosul s-a apărat, zicând că este nevrednic pentru o lucrare ca aceasta, 
însă fiind încă în această mâhnire şi adormind, l-a văzut în vis pe Sfântul ierarh 
Nicolae, care i-a zis că trebuie să rămână aici ca să-i curăţească locaşul de fiarele 
sălbatice. Trezindu-se, părintele Gheorghe îndată l-a întrebat pe prietenul său 
Macarie dacă ştie vreo mănăstire cu hramul Sfântul Nicolae, iar acela i-a spus că 
este una în ostrovul Cernica, dar că e în paragină şi plină de fiare sălbatice şi 
târâtoare. 


Astfel, prea cuviosul Gheorghe, cu bucurie negrăită de la vedenia ce o avusese, s-a 
rugat să fie dus în ostrovul Cernica. Ajungând aici, a trebuit să-şi croiască singur 
cărare, tăind cu toporaşul mărăcini. Când a intrat în biserică, părintele a văzut în 
Sfântul altar un şarpe mare încolăcit lângă Sfânta masă, căruia cuviosul i-a zis cu 


blândeţe: 
„iar fiara îndată s-a supus şi s-a dus. 


Mult s-a ostenit aici cuviosul, curăţind cu mâinile sale mărăcini şi punând toate în 
bună rânduială. 


Mari au fost luptele împotriva viclenilor diavoli, care îl atacau neîncetat, până când 
Dumnezeu i-a trimis ajutor din toate părțile, aşa încât obştea a ajuns să numere 
peste 100 de fraţi. Totodată, i-au venit în ajutor şi boierii din împrejurimi care au 

sprijinit mănăstirea cu cele necesare vieţii pământeşti. Când obştea s-a înmulțit, 
cuviosul a primit în ascultarea sa şi mănăstirea Căldăruşani, unde a dus călugări de 
la Cernica. 


Atât de mult sporeau părinții împreună cu stareţul lor, încât însuşi Domnitorul 
Nicolae Mavrogheni, aflând de viaţa aleasă a lor, a vizitat Sfânta mănăstire şi fiind 
mişcat de cele văzute şi auzite, i-a răsplătit cu multe binefaceri. 


Nenumărate au fost nevoinţele şi ostenelile cuviosului Gheorghe, pentru care a fost 
cinstit şi iubit atât de călugări, cât şi de boieri şi de poporul credincios. Cu 
înţelepciunea şi dulceaţa cuvintelor sale, izvorâte din taina rugăciunii neîncetate, 
adăpa sufletele cele însetate după Dumnezeu. lar, cu darul Duhului Sfânt, Părintele 
ştia să trezească conştiinţele din somnul păcatelor şi să le aducă inimile la râvna 
cea dumnezeiască. 


Astfel, vestea faptelor sale pustniceşti a ajuns departe de mănăstirea sa şi o 
mulțime de fraţi doritori după vieţuirea îngerească, printre care se numără şi 
Sfântul ierarh Calinic, vrednicul urmaş întru nevoinţe şi la stăreția acestei Sfinte 
Mănăstiri. 


După ce a petrecut multă vreme cu ucenicii săi, pe care i-a îndrumat la ascultare şi 
la statornicie în viața călugărească, cuviosul, cunoscându-şi dinainte vremea 
adormirii sale, a chemat la sine pe părinţi şi pe fraţi pe care, cu glasul Duhului, i-a 
îndemnat să urmeze întotdeauna calea smereniei, alungând cu rugăciunea orice 
cârtire şi nemulţumire. l-a sfătuit, apoi, să păzească dragostea unii către alții şi să 
nu se lase biruiți de slava deşartă, ştiind că nimic nu va apropia mai mult pe 
călugăr de Dumnezeu decât smerenia, ascultarea şi Sfintele Slujbe ale Bisericii. 


Apoi, vieţuind şi învățând, stareţul Gheorghe s-a mutat la Domnul în anul 1806, 
ziua a treia a lunii decembrie, şi acum în ceruri fiind, se roagă lui Dumnezeu pentru 
sufletele noastre, căruia este slava în vecii vecilor. Amin. 


Cântarea a 7-a 
Irmos: Tinerii cei ce au mers din Iudeea în Babilon, oarecând, cu credinţa Treimii 


văpaia cuptorului au călcat-o, cântând: Dumnezeul părinților noştri, bine eşti 
cuvântat. 

Ridicata-i în mănăstirea Cernica o biserică închinată Sfântului şi dreptului Lazăr, 
cuvioase, şi alături de ea ai zidit mai multe chilii pentru ucenicii tăi, care veneau să 
se liniştească aici. De asemeni şi multe odoare ai agonisit Sfintei biserici. 


Nu te-ai îngrijit doar de cele materiale necesare obştii tale, ci mai ales ai căutat 
spre cele duhovniceşti, lăsându-le părinţilor şi fraților un aşezământ statornic pe 
care să-l păzească cu sfinţenie şi astfel să dobândească mântuirea. 


Slavă Tatălui şi Fiului şi Sfântului Duh. 


Cu smerita dragoste îi povăţuiai pe toţi să fie ca nişte îngeri în trup şi să nu se plece 
spre deşertăciuni mincinoase sau patimi stricătoare de suflet, ci să urmeze sfinților 
tineri din cuptorul Babilonului. 


Şi acum şi pururea şi în vecii vecilor. (a Născătoarei) 


Tu singură ai născut pe Dumnezeu, ceea ce ai rămas fecioară şi după naştere, tu 
firea ai înnoit-o cu naşterea ta, Marie, tu pe Eva ai dezlegat-o de blestemul cel 
strămoşesc, Născătoare de Dumnezeu prea curată. 


Catavasie: Tinerii, în dreapta credinţă fiind crescuţi, păgâneasca poruncă nebă- 
gând-o în seamă, de groaza focului nu s-au spăimântat; ci în mijlocul văpăii stând, 
au cântat: Dumnezeul părinților, bine eşti cuvântat. 


Cântarea a 8-a 


Irmos: Pe Împăratul ceresc, pe care Îl laudă oștile îngerești, lăudaţi-L şi-L prea 
înălțați întru toţi vecii. 


Înţelepte sfaturi ai dat fulor tăi: să se ferească de zavistie, de pizmuire, de lăcomie, 
de vicleşug, de mânie, de pomenire de rău şi de trufie, pentru că acestea sunt 
urâciune înaintea lui Dumnezeu, ci să cânte: Pe Domnul lăudați-L, şi-L prea 
înălţaţi întru toţi veci. 


Cât timp ai trăit în viața pământească şi ai povăţuit pe ucenici, ai avut grijă să-i 
aperi de tot felul de vătămări şi să-i înveţi să prea slăvească Dumnezeu întru toţi 


vecii. 


Binecuvântăm pe Tatăl, pe Fiul şi pe Sfântul Duh, Domnul. 

Porunca iubirii aproapelui, lăsată de Mântuitorul Hristos, ai rânduit-o să fie păzită 
cu sfințenie de vieţuitorii Sfintei mănăstiri şi pe ea să se zidească toată osteneala 
călugărească, pentru care îți cântam: Pe Domnul lăudaţi-L şi-L prea înălţaţi întru 
toți vecil. 

Şi acum şi pururea şi în vecii vecilor. (a Născătoarei) 


Cu adevărat de trei ori fericit este neamul nostru, Preacurată, avându-te pe tine 
mijlocitoare către Hristos, Fiul tău şi Ziditorul tuturor, măcar deşi greşim ca nişte 
purtători de trupuri. 


Catavasie: Cuptorul cel răcorit a închipuit chipul minunii celei mai presus de fire 
că n-a ars pe tinerii pe care i-a primit, precum nici focul Dumnezeirii pântecele 
Fecioarei, în care a intrat. Pentru aceasta, cântând, să strigăm: Să binecuvânteze 
toată făptura pe Domnul şi să-L prea înalțe întru toţi vecii. 


Se cântă: Ceea ce eşti mai cinstită decât heruvimii și mai slăvită, fără de ase- 
mănare, decât serafimii, care, fără stricăciune, pe Dumnezeu Cuvântul ai născut, pe 
tine, cea cu adevărat Născătoare de Dumnezeu, te mărim. 


Cântarea a 9-a 


Irmos: Cu adevărat te mărturisim pe tine Născătoare de Dumnezeu noi cei 
mântuiți prin tine, Fecioară curată, împreună cu Cetele cele fără de trup, mărindu- 
te pe tine. 


Apropiindu-ţi-se clipa despărțirii, ai adunat pe fii tăi şi le-ai poruncit să aibă 
dragoste unul către altul şi să păzească legământul statornicit de tine, cuvioase 
Părinte Gheorghe, apoi binecuvântându-i, ţi-ai dat sufletul în mâinile Domnului. 


Mare tristeţe i-a cuprins pe părinții Mănăstirilor tale Cernica şi Căldăruşani la 
vestea despărțirii de tine, cuvioase, pentru că rămâneau orfani de un părinte iubitor. 
lar după ce ţi-ai dat obştescul sfârşit, te-au aşezat cu cântări de îngropăciune în faţa 
bisericii tale din ostrovul Sfântului ierarh Nicolae. 


Slavă Tatălui şi Fiului şi Sfântului Duh. 


Veniţi toate cetele cuvioşilor părinți să-l cinstim după cuviinţă pe cuviosul 
Gheorghe, luminător duhovnicesc al călugărilor şi mirenilor cucernici şi sărutându- 
i icoana şi moaştele sale, să-l rugăm să mijlocească la Domnul pentru sufletele 
noastre. 

Şi acum şi pururea şi în vecii vecilor. (a Născătoarei) 


Încăput-ai Fecioară pe Dătătorul bunătăţilor, născându-L mai presus de fire, care 
pogorându-se s-a arătat om deplin, Dumnezeu fiind, întru amândouă firile şi 
strălucirile şi voinţele. Pe acela roagă-L, întru tot cinstită, să se mântuiască sufle- 
tele noastre. 


Catavasie: Taină minunată şi neobişnuită văd, cer fiind peştera, scaun de heruvimi 
Fecioara, ieslea sălăşluire, întru care S-a culcat Cel neîncăput, Hristos Dumnezeu, 
pe care, lăudându-L, Il mărim. 


Luminânda 
Podobie: Cercetatu-ne-a pe noi.. 


Lepădând cele pământeşti, ai câştigat cele cereşti, cuvioase părinte Gheorghe, 
povăţuitor luminat al călugărilor şi călăuzitor al credincioşilor cu dragoste către 
Mântuitorul Hristos, te-ai arătat purtătorule de Dumnezeu şi neadormit rugător 
pentru toată lumea. 


La laude 
Se pun stihirile pe 4, glas 4: 
Însuşi glasul: 


Veniţi, toate cetete monahilor, iubitori de prăznuire, să lăudăm pe cuviosul Gheo- 
rghe şi cu toți într-un glas să-i cântăm: Bucură-te, părinte purtătorule de duh, 
dumnezeiescule şi vorbitorule cu îngerii. 


Veniţi, iubitorilor de Dumnezeu, să întâmpinăm cu laude pe podoaba sihaştrilor 
români, pe cuviosul Gheorghe de la Cernica şi pe ucenicul său Sfântul ierarh 
Calinic, cărora să cântăm: Bucuraţi-vă, rugătorilor neadormiţi pentru sufletele 
noastre. 


Veniţi, soborul Sfințiților slujitori, să împletim cunună de cântări cuviosului 
părinte Gheorghe, căci acesta s-a învrednicit a fi împreună cu Sfinţii Părinţi, iar în 
ceruri se roagă să se mântuiască sufletele noastre. 

Veniţi, adunarea credincioşilor, pe stareţul Gheorghe de la Cernica să-l lăudăm şi 
împreună cu el să cinstim şi pe cuviosul Paisie, părintele său duhovnicesc, că 
aceştia, cu adevărat, mai presus de fire s-au arătat, că trup materialnic având, viaţa 
celor fără de trup au râvnit, învrednicindu-se a vedea frumuseţea cea prea luminată 
a PreaSfintei Treimi. 

Slavă Tatălui şi Fiului şi Sfântului Duh. 

Cuvioase părinte, n-ai dat somn ochilor tăi, nici genelor tale dormitare, până ce 
sufletul şi trupul de patimi ţi-ai curăţit şi pe tine însuţi locaş al Duhului te-ai gătit, 
căci, venind Hristos cu Tatăl, întru tine s-a sălăşluit; deci arătându-te slujitor 
Treimii Celei de o fiinţă, propovăduitorule de lucruri minunate, înțelepte Gheor- 
ghe, roagă-te pentru sufletele noastre. 

Şi acum şi pururea şi în vecii vecilor. (a Născătoarei) 


Stăpână, primeşte rugăciunile robilor tăi şi ne izbăveşte pre noi de toată nevoia şi 
necazul. 


Toată nădejdea noastră o punem spre tine Maica lui Dumnezeu, păzeşte-ne sub 
sfânt acoperământul tău. 


Doxologie mare, Troparele, Ecteniile şi Otpustul. 
La Sfânta Liturghie 
Fericirile pe 8: Din Canonul cuviosului Cântarea a 3-a şi a 6-a. 
Prochimenul, glasul al 7-lea: Drepţii să se bucure de izbânda lor. 
Stih: Cântaţi Domnului cântare nouă. 
Cântaţi laudele în adunarea credincioşilor. 
Apostolul din Epistola către Galateni (V, 22-VI, 2); , 
Fraților roada duhului... (caută sâmbătă în săptămâna a 27-a după Rusalii). 


Aliluia, glasul 1: Fericit bărbatul care se teme de Domnul. 

Evanghelia de la Luca (VI, 17-23): În vremea aceea, coborând împreună cu ei, 
lisus a stal la loc şes... 
Chinonicul: 


Intru pomenire veşnică va fi dreptul, de auzul rău nu se va teme. Aliluia. 

Acatistul Sfântului cuvios Gheorghe de la Cernica 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul Sfântului cuvios Gheorghe de la Cernica, glasul al 4-lea: Următor al 
cuvioşilor părinţi şi împlinitor al virtuţilor sihăstreşti, rugător neîncetat şi înnoitor 
al monahismului românesc te-ai arătat, Sfinte cuvioase părinte Gheorghe. Roagă-te 
lui Hristos Dumnezeu să ne dăruiască nouă mare milă. 


XR e 


Condacul 1 

Pe cinstitorul de Dumnezeu şi mult nevoitorul părintele nostru Gheorghe să-l lău- 
dăm după cuviinţă, căci acesta, prin multă osteneală şi nevoinţe călugărești, de 
Împărăţia cea cerească s-a învrednicit de la Hristos Dumnezeu. Pentru aceasta, cu 
smerenie şi cu credinţă, să-i cântăm din adâncul sufletului: Bucură-te, cuvioase 
părinte Gheorghe, mult nevoitorule! 


Icosul 1 

Din tinereţile tale ai dorit viaţa cea îmbunătățită a monahilor, părinte Gheorghe, 
iubitorule de Dumnezeu. De aceea ai plecat pe calea nevoinţelor sihăstreşti intrând 
în ascultarea Sfântului Paisie de la Neamţ şi lucrând cu dreaptă socoteală virtuțile 
dumnezeieşti, ai făcut să se sălăşluiască în sufletul tău puterea Duhului Sfânt. Mi- 
nunându-ne de râvna ta pentru cele duhovniceşti, îţi cântăm unele ca acestea: 
Bucură-te, lucrător bun în via lui Hristos; 

Bucură-te, iubitor al chipului monahicesc; 

Bucură-te, că inima ţi-a fost plină de har; 

Bucură-te, că te-ai lepădat de omul cel vechi; 

Bucură-te, că te-ai îmbrăcat în omul cel nou, zidit după chipul lui Dumnezeu; 
Bucură-te, învăţător al dreptei credinţe; 

Bucură-te, împlinitor al virtuţilor creştineşti; 

Bucură-te, chip de bunătate şi cinste; 

Bucură-te, că din tinereţe te-ai răstignit pentru Hristos; 

Bucură-te, cel ce crucea Domnului cu bucurie ai purtat; 

Bucură-te, ucenic al Sfântului cuvios Paisie; 

Bucură-te, vrednic urmaş al cuvioşilor părinţi; 

Bucură-te, cuvioase părinte Gheorghe, mult nevoitorule! 


Condacul al 2-lea 

Prin purtarea de grijă a lui Dumnezeu, descoperită ţie prin Sfântul ierarh Nicolae, 
ai fost rânduit să reînnoieşti zidirile şi obştea Mănăstirii Cernica. Şi luând bine- 
cuvântare de la iubitorul de Hristos, mitropolitul Grigorie, ai început osteneala 
restaurării acestui aşezământ, cântând lui Dumnezeu: Aliluia! 


Icosul al 2-lea 

Auzind, sfinte părinte, chemarea Mântuitorului, ai primit fără şovăire ascultarea 
încredinţată şi ai început lucrarea duhovnicească de rezidire a Mănăstirii Cernica şi 
de reînnoire a vieţii călugăreşti, pentru care te lăudăm zicând: 

Bucură-te, pildă de statornicie; 

Bucură-te, stâlp al ascultării; 

Bucură-te, iubitorule de Dumnezeu; 

Bucură-te, cinstitorul sfinţilor; 

Bucură-te, povăţuitorule al călugărilor; 

Bucură-te, râvnitorul pustiei,; 

Bucură-te, slujitorul tainelor cereşti; 

Bucură-te, lucrătorule în via Domnului; 

Bucură-te, rugătorule prea fierbinte; 

Bucură-te, vrednic ascultător al poruncilor Mântuitorului; 

Bucură-te, chip al blândeţii pustnicești; 

Bucură-te, străjer neadormit în osteneli şi privegheri; 

Bucură-te, cuvioase părinte Gheorghe, mult nevoitorule! 


Condacul al 3-lea 

Povăţuit de cuvintele psalmistului care zice: „Arată-mi, Doamne, calea pe care 
mergi, că la Tine am ridicat sufletul meu”, şi încercat în experienţa trăirii sihă- 
streşti, ai venit împreună cu dascălul Macarie la locul care ţi se descoperise de sus 
de Sfântul Nicolae, dând slavă lui Dumnezeu şi cântând: Aliluia! 

Icosul al 3-lea 

Puterea Celui de Sus pogorându-se în sufletul tău, cuvioase părinte Gheorghe, ai 
împlinit cu osârdie poruncile Evangheliei lui Hristos, încât numele tău s-a făcut cu 
repeziciune cunoscut iubitorilor de Dumnezeu din jurul Bucureştilor, pentru care îți 
cântăm unele ca acestea: 

Bucură-te, întemeietorule de obşti călugăreşti; 

Bucură-te, îndrumător al călugărilor cuvioşi; 

Bucură-te, cel ce pe Sfântul Nicolae l-ai avut ocrotitor; 

Bucură-te, cel ce ai împlinit cu dragoste rânduielile călugăreşti; 

Bucură-te, următorule al cuviosului părinte Paisie de la Neamţ; 

Bucură-te, izgonitorul vrăjmaşilor văzuţi şi nevăzuţi din mănăstirea ta; 

Bucură-te, că făpturile ascultă de cuvântul tău; 

Bucură-te, că pentru toate ai slăvit pe Dumnezeu; 

Bucură-te, văzătorule al lucrării divine din cele create; 

Bucură-te, duhovnic iscusit şi chip prea luminat; 

Bucură-te, povăţuitor şi îndrumător duhovnicesc al creştinilor; 

Bucură-te, întruchiparea bunătăţii şi a smereniei; 

Bucură-te, cuvioase părinte Gheorghe, mult nevoitorule! 


Condacul al 4-lea 

De îndată ce mitropolitul Grigorie te-a binecuvântat să fii întemeietor al vieţii de 
obşte şi chivernisitor al bunurilor mănăstireşti de la Cernica, întru răbdare şi nă- 
dejde ai început, cuvioase părinte, osteneala înnoirilor, cântând lui Dumnezeu: Ali- 
luia! 


Icosul al 4-lea 

Cine nu te va ferici, părinte Gheorghe, pe tine, cel care cu înţelepciune şi credință 
ai rectitorit Mănăstirea Cernica şi ai rânduit viaţa cea de obşte plăcută lui Dumne- 
zeu. Pentru aceasta îți aducem laude ca acestea: 

Bucură-te, părinte plin de har dumnezeiesc; 

Bucură-te, că viaţa ta ai închinat-o slujirii lui Hristos; 

Bucură-te, că ai împlinit cu râvnă voia Lui; 

Bucură-te, că ai fost ascultător întru toate de ierarhul tău; 

Bucură-te, că adesea cu el în multe te-ai sfătuit; 

Bucură-te, făclie luminoasă a ucenicilor tăi; 

Bucură-te, risipitor al întunericului minciunii; 

Bucură-te, izgonitor al vrăjmaşilor făţarnici; 

Bucură-te, liniştitorul furtunilor de pe marea vieţii; 

Bucură-te, că şi natura ascultă de cuvântul tău; 

Bucură-te, împăciuitorule al tuturor certaţi şi de vrăjmaşul despărțiți; 

Bucură-te, chivernisitorul lucrurilor sfinte; 
Bucură-te, cuvioase părinte Gheorghe, mult nevoitorule! 


Condacul al 5-lea 

Văzând vrăjmaşul statornicia ta în lucrarea duhovnicească, de Dumnezeu purtă- 
torule, părinte, ţi-a pregătit mulțime de ispite şi supărări ca să te piardă; însă, după 
puţin timp, s-a ruşinat îndepărtându-se, căci tu cântai pururea lui Dumnezeu: Ali- 
luia! 


Icosul al 5-lea 

Înzestrat cu harul preoţiei, ai slujit cu credinţă dumnezeieştile Taine ale lui Hristos, 
iar Cunoscătorul inimilor, Dumnezeu, ţi-a dăruit, cinstite părinte, mulțime de uce- 
nici şi fii duhovniceşti, pe care i-ai împărtăşit din cuvântul ziditor al Evangheliei şi 
din izvorul dătător de viaţă al Duhului Sfânt, pentru care lucru minunându-ne îţi 
cântăm: 

Bucură-te, vieţuitor al pustiei şi rugător neîncetat; 

Bucură-te, om duhovnicesc şi povăţuitor luminat; 

Bucură-te, purtător al harului Duhului Sfânt; 

Bucură-te, candelă aprinsă din lumina lui Hristos; 

Bucură-te, foc de rugăciune călăuzitor al ucenicilor tăi; 

Bucură-te, sprijinitor al credincioşilor; 

Bucură-te, următor al Sfinților părinți; 

Bucură-te, că ai semănat sămânţa cea bună în inimile credincioşilor; 

Bucură-te, mângâierea celor întristaţi; 

Bucură-te, păstorul cel bun al turmei lui Hristos; 

Bucură-te, stareţ, iluminat de Duhul Sfânt; 

Bucură-te, părinte al părinţilor pustiei; 

Bucură-te, cuvioase părinte Gheorghe, mult nevoitorule! 


Condacul al 6-lea 

Precum cerbul care caută să se adape din izvoarele cele limpezi ale pustiei, aşa şi 
sufletul tău, minunate părinte, dorea să se liniştească în ostroavele Sfântului Mun- 
te Athos. Dar, socotind că ascultarea de mai-marii Bisericii este mai sfântă decât 
voinţa proprie, întru smerenie ţi-ai tăiat voia şi, supunându-te chemării sfinte, ai 
cântat lui Dumnezeu: Aliluia! 


Icosul al 6-lea 
lubindu-ţi neamul tău, părinte, deşi ai căutat în alte locuri să te îmbunătăţeşti sufle- 
teşte din experienţa trăitorilor în Hristos, totuşi, atunci când ai fost chemat să 

slujeşti pe fiii poporului tău din care ai ieşit, cu bucurie ai răspuns, pentru care îţi 
cântăm: 

Bucură-te, următor al sfinţilor cuvioşi de demult; 

Bucură-te, cuvioase purtător al darului smereniei; 
Bucură-te, înţeleptule din înţelepciunea lui Hristos; 
Bucură-te, conştiinţa datoriei împlinite; 

Bucură-te, împlinitorul legii şi al virtuţilor; 

Bucură-te, rugătorule pentru neamul tău; 

Bucură-te, că ai fost dăruit de Hristos cu putere de sus; 
Bucură-te, cel ce ţi-ai răstignit poftele împreună cu patimile; 
Bucură-te, că ţi-ai supus voinţa voinţei lui Hristos; 
Bucură-te, că ţi-ai ridicat cugetul de la pământ la cer; 
Bucură-te, că cele cereşti ai dorit în toată viaţa ta; 
Bucură-te, cuvioase părinte Gheorghe, mult nevoitorule! 


Condacul al 7-lea 

Vederile minţii avându-le curățite prin lucrarea virtuţilor, părinte Gheorghe, ai 
ajuns la starea de nepătimire şi, contemplând pe Hristos neîncetat în inima ta, cân- 
tai lui Dumnezeu: Aliluia! 


Icosul al 7-lea 

Icoană vie de rugăciune, post şi privegheri te-ai făcut ucenicilor tăi, iar vestea vie- 
țuirii tale îngereşti s-a răspândit în tot ţinutul Ţării Româneşti. Pentru aceea îți 
cântăm: 

Bucură-te, că fiinţa ţi-a fost plină de Treime; 

Bucură-te, minte plină de smerită cugetare; 

Bucură-te, că viaţa ţi-ai curățit-o de păcate; 

Bucură-te, floare aleasă răsădită în grădina Maicii Domnului; 

Bucură-te, trandafir cu petalele înfrumuseţate de lumina lui Hristos; 

Bucură-te, că inima ta răspândeşte mireasma iubirii duhovniceşti; 

Bucură-te, părinte plin de har dumnezeiesc; 

Bucură-te, că vrăjmaşii n-au putut răpune statornicia ta în rugăciune; 

Bucură-te, cel ce, prin chemarea Duhului, cerul l-ai pogorât pe pământ; 

Bucură-te, pildă bună credincioşilor râvnitori; 

Bucură-te, următor al Sfântului Nicolae întru ajutorarea aproapelui; 

Bucură-te, că împreună cu Sfântul ierarh Calinic te rogi pentru cinul călugăresc; 
Bucură-te, cuvioase părinte Gheorghe, mult nevoitorule! 


Condacul al 8-lea 

Cuvioase părinte, în tot pământul ţării noastre s-au răspândit învăţăturile tale, iar 
mulțimea credincioşilor, venind la tine, se adapă ca de la un izvor dătător de har şi 
binecuvântat, mulţumind lui Dumnezeu şi cântând: Aliluia! 


Icosul al 8-lea 

Credinţa ortodoxă ai păzit, calea nevoinţelor ai săvârşit şi, împodobit fiind cu vir- 
tuțile, cu nădejde sfântă la Bunul Dumnezeu ai ajuns, cuvioase părinte, căci, pri- 
mind cununa cea neveştejită a slavei, de la cele vremelnice la cele cereşti, te-ai 
mutat. Pentru aceasta, îți aducem această cântare: 

Bucură-te, că prin harul lui Dumnezeu şi prin nevoinţe ai câştigat Raiul; 

Bucură-te, că răbdarea ţi-a fost ancoră şi putere; 

Bucură-te, că Hristos te-a încununat în ceruri; 

Bucură-te, că ai intrat în ceata Sfinţilor cuvioşi; 

Bucură-te, mărgăritar al Sfinţilor români; 

Bucură-te, că numele tău s-a înscris în Cartea vieţii; 

Bucură-te, că vezi faţa lui Hristos pe care L-ai iubit; 

Bucură-te, că noi, urmaşii tăi, îţi păstrăm vie pomenirea; 

Bucură-te, că mutarea ta la ceruri ne-a umplut de bucurie; 

Bucură-te, cel ce petreci veşnic în Preasfânta Treime; 

Bucură-te, că te veseleşti pururi în lumina dumnezeirii; 

Bucură-te, cuvioase părinte Gheorghe, mult nevoitorule! 


Condacul al 9-lea 

Trupul tău încărcat de mireasma virtuţilor a fost aşezat în Mănăstirea Cernica, pe 
care ai zidit-o cu atâta osteneală, alături de ale altor părinţi cuvioşi şi nevoitori, iar 
sufletul tău se sălăşluieşte în lăcaşurile cereşti, cântând lui Dumnezeu: Aliluia! 


Icosul al 9-lea 

Deşi ai trecut din viaţa aceasta la viaţa cea veşnică, cuvioase părinte Gheorghe, n- 
ai părăsit nicicum pe cei ce se luptă cu necazurile şi ispitele lumii acesteia, căci 
mijloceşti pururea la prea milostivul Dumnezeu pentru cei ce-ţi cântă unele ca ace- 
stea: 

Bucură-te, cuvioase părinte, ctitor prea mărit; 

Bucură-te, rugător fierbinte pentru neamul românesc; 

Bucură-te, lauda ortodocşilor şi bucuria călugărilor; 

Bucură-te, purtătorule de cunună cerească; 

Bucură-te, turn al creştinătăţii şi stâlp al Bisericii; 

Bucură-te, îndrăznirea noastră către Dumnezeu; 

Bucură-te, slujitor al lui Hristos şi prieten al îngerilor; 

Bucură-te, floare duhovnicească, deschisă în nădejdea rodului; 
Bucură-te, sămânță bună aruncată în pământ roditor; 
Bucură-te, luminător al monahilor şi călăuza nevoitorilor; 
Bucură-te, cunoscător al tainelor lui Dumnezeu; 

Bucură-te, ostenitor în răspândirea scrierilor sfinte; 
Bucură-te, cuvioase părinte Gheorghe, mult nevoitorule! 


Condacul al 10-lea 

Făclie purtătoare de lumină te au pe tine cetele monahilor nevoitori şi mulțimea 
creştinilor smeriţi, izvorând tuturor bună mireasmă şi dând tămăduire celor ce cu 
dragoste cinstesc şi se închină sfintelor tale moaşte, căci mulţumesc lui Dumnezeu 
pentru că li s-a dat un astfel de dar, cântând: Aliluia! 


Icosul al 10-lea 

Lăudând nevoinţele tale, cuvioase părinte, şi cinstind sfintele tale moaşte, cântăm 
cu bucurie încununarea ta în ceruri, rugându-te cu credinţă să ne ajuţi în vremea 
ispitelor şi primejdiilor care ne împresoară în lumea aceasta, ca să-ți cântăm: 
Bucură-te, purtătorule al darului vindecării; 

Bucură-te, făcătorule de minuni pentru cei credincioşi; 

Bucură-te, izvor de tămăduiri şi tămăduitor al durerilor; 

Bucură-te, ajutor grabnic al celor suferinzi; 

Bucură-te, rază de soare pentru poporul cel binecredincios; 

Bucură-te, liman duhovnicesc celor osteniţi; 

Bucură-te, făclie călăuzitoare în noaptea ispitelor; 

Bucură-te, luceafăr răsărit în întunericul necazurilor; 

Bucură-te, prieten şi casnic al lui Dumnezeu; 

Bucură-te, rugătorule către Maica Domnului; 

Bucură-te, tălmăcitorul tainelor dumnezeieşti; 

Bucură-te, împreună vieţuitorule cu îngerii; 

Bucură-te, cuvioase părinte Gheorghe, mult nevoitorule! 


Condacul al 11-lea 

Mângâiere şi linişte sufletească reverşi în inimile credincioşilor, celor ce cinstesc 
cu dragoste pomenirea ta, Sfinte cuvioase Gheorghe, mult nevoitorule, şi mulţu- 
mind lui Dumnezeu cântă: Aliluia! 


Icosul al 11-lea 

Având îndrăzneală către Milostivul Dumnezeu pe care L-ai iubit, sfinte părinte, te 
rugăm noi, cei ce săvârşim cu dragoste pomenirea ta, să ne izbăveşti de necazuri, 
primejdii şi nevoi, ca să-ţi cântăm unele ca acestea: 

Bucură-te, omule al lui Dumnezeu şi credincioasă slugă; 
Bucură-te, mlădiţă încărcată de roadele Duhului Sfânt; 
Bucură-te, al monahilor dulce mângâiere; 

Bucură-te, al credincioşilor, în ispite, întărire; 

Bucură-te, al mănăstirilor apărare şi spre viaţa duhovnicească trezire; 
Bucură-te, chip al blândeţilor şi pildă de smerenie; 
Bucură-te, împreună cu Sfântul mare mucenic Gheorghe; 
Bucură-te, slujitor al adevărului şi om al dreptăţii; 
Bucură-te, descoperitorul celor viitoare; 

Bucură-te, trup prea mărit şi suflet îndumnezeit,; 
Bucură-te, tămâie înmiresmată şi candelă veşnic aprinsă; 
Bucură-te, glas ascultat de Hristos, Stăpânul tău; 
Bucură-te, cuvioase părinte Gheorghe, mult nevoitorule! 


Condacul al 12-lea 

Vrând Preabunul Dumnezeu să dăruiască Bisericii noastre dreptmăritoare un semn 
al prezenţei Sale, te-a ales pe tine, cuvioase părinte Gheorghe, să ne fii lumină ne- 
stinsă şi fântână de har. Pentru aceasta cu mulţumire Îi cântăm: Aliluia! 


Icosul al 12-lea 

Zid de apărare împotriva ispitelor şi rugător fierbinte fii nouă, cuvioase părinte, 
căci, având îndrăzneală la Milostivul Dumnezeu, nădăjduim să ne acoperi pururi de 
răutățile lumii acesteia şi să ne fereşti de săgețile celui viclean, ca să-ţi aducem 
aceste laude: 

Bucură-te, tatăl orfanilor şi sprijinul celor asupriţi; 

Bucură-te, hrănitorul celor flămânzi; 

Bucură-te, apărătorul oropsiților; 

Bucură-te, bogăția săracilor; 

Bucură-te, limanul înviforaţilor; 

Bucură-te, aducătorul belşugului; 

Bucură-te, izgonitorul secetei; 

Bucură-te, protectorul văduvelor şi bătrânilor; 

Bucură-te, sfătuitorul monahilor; 

Bucură-te, rugătorul fierbinte pentru sufletele noastre; 

Bucură-te, risipitorul ispitelor; 

Bucură-te, mijlocitorul mântuirii noastre; 

Bucură-te, cuvioase părinte Gheorghe, mult nevoitorule! 


Condacul al 13-lea (de trei ori) 


Xp Xp e e Xe e Xe e e Xe e e Xe e De e Xe e e e e e e e e e e XX 
e Xe De e e De Xe e e Xe e e e De De e e e e e e De Xe e e e e e e e XX 


kk hkkhkhkkhkhkhkhkhkhhkikhkhkikrhkikikik 


kk kk hkhkhkhkkhhkkhikikrhkikikihyik 


O, mult nevoitorule, cuvioase părinte Gheorghe, primeşte de la noi nevrednicii 
această puţină rugăciune, pe care o dă lui Hristos Dumnezeu şi roagă-L să ne izbă- 
vească din toate necazurile şi ispitele vieţii pământeşti, să ne ferească din chinul ce 
va să fie pentru păcatele noastre şi să ne învrednicească de Împărăţia cerurilor, ca 
să cântăm cu dragoste: Aliluia! 


Apoi se zice iarăşi: 


Icosul 1 

Din tinereţile tale ai dorit viaţa cea îmbunătățită a monahilor, părinte Gheorghe, 
iubitorule de Dumnezeu. De aceea ai plecat pe calea nevoinţelor sihăstreşti intrând 
în ascultarea Sfântului Paisie de la Neamţ şi lucrând cu dreaptă socoteală virtuțile 
dumnezeieşti, ai făcut să se sălăşluiască în sufletul tău puterea Duhului Sfânt. Mi- 
nunându-ne de râvna ta pentru cele duhovnicești, îţi cântăm unele ca acestea: 
Bucură-te, lucrător bun în via lui Hristos; 

Bucură-te, iubitor al chipului monahicesc; 

Bucură-te, că inima ţi-a fost plină de har; 

Bucură-te, că te-ai lepădat de omul cel vechi; 

Bucură-te, că te-ai îmbrăcat în omul cel nou, zidit după chipul lui Dumnezeu; 
Bucură-te, învăţător al dreptei credinţe; 

Bucură-te, împlinitor al virtuţilor creştineşti; 

Bucură-te, chip de bunătate şi cinste; 

Bucură-te, că din tinereţe te-ai răstignit pentru Hristos; 

Bucură-te, cel ce crucea Domnului cu bucurie ai purtat; 

Bucură-te, ucenic al Sfântului cuvios Paisie; 

Bucură-te, vrednic urmaş al cuvioşilor părinţi; 

Bucură-te, cuvioase părinte Gheorghe, mult nevoitorule! 


Condacul 1 

Pe cinstitorul de Dumnezeu şi mult nevoitorul părintele nostru Gheorghe să-l 
lăudăm după cuviinţă, căci acesta, prin multă osteneală şi nevoinţe călugărești, de 
Împărăţia cea cerească s-a învrednicit de la Hristos Dumnezeu. Pentru aceasta, cu 
smerenie şi cu credinţă, să-i cântăm din adâncul sufletului: Bucură-te, cuvioase 
părinte Gheorghe, mult nevoitorule! 


ŞI se face otpustul. 

Sfântul cuvios Gheorghe de la Cernica - Viaţa şi nevoinţele 





Preacuviosul Părintele nostru Gheorghe arhimandritul sau Gheorghe ardeleanul, 
cum mai este cunoscut din unele însemnări, era de neamul său român din 
Transilvania şi a păstorit obştea monahilor de la mănăstirea Cernica, de la 1 
septembrie 1781 până la 3 decembrie 1806, când a fost chemat de Domnul la cele 
veşnice, numărându-se şi el în ceata marilor nevoitori şi îndrumători ai mona- 
hismului nostru. 


Fiind înzestrat de Dumnezeu cu o viziune clară asupra înaltei trăiri religioase, 
câştigându-şi ascultarea şi smerita cugetare călugărească prin rugăciune neîn- 
treruptă şi osteneli neprecupețite, devenind stareţ şi organizator al vieţii de obşte la 
Mănăstirea Cernica, la Căldăruşani şi, în mod indirect, la Curtea de Argeş, cu- 
viosul Gheorghe a luminat şi luminează ca un astru pe cerul vieţii monahale 
reorganizate de el şi de ucenicii săi. 


Din pomelnicul pe care I-a lăsat, ca şi din însemnările unor cercetători ai vieţii sale, 
constatăm că el s-a născut în anul 1730, din părinţi credincioşi şi de bun neam în 
localitatea Sălişte, lângă Sibiu. Veche aşezare românească din Transilvania, 

: A Fi 2 : = FRI 
menţionată documentar în anul 1354, este cunoscută prin frumoasele ţesături şi 
străvechile tradiții ortodoxe care se păstrează cu sfinţenie şi astăzi. 


Înzestrat din naştere cu acea înclinaţie sufletească de a sluji lui Dumnezeu şi 
oamenilor sub forma unei înalte vieţi spirituale, înclinaţie cultivată, se vede, încă în 
sânul familiei sale, tânărul Gheorghe, la vârsta de 19 ani, părăseşte casa părintească 
şi se îndreaptă către Bucureşti. Purta în inimă sfaturile Mântuitorului lisus Hristos 
adresate tânărului bogat: „Dacă voieşti să fii desăvârşit, du-te, vinde averea ta, dă-o 
săracilor şi vei avea comoară în cer; după acea, vino şi urmează-M'” (Matei 19, 
21), 


Ajungând aici, la mitropolie, şi dorind să-şi închine întreaga sa fiinţă unei intense 
trăiri monahale, viitorul stareţ cunoaşte întâmplător prin anul 1750 un ierarh grec 
cu care pleacă la Constantinopol. Peste puţin timp s-au stabilit amândoi în 
Mănăstirea Vatoped, din Athos. 


Rămânerea sa la Sfântul Munte, sub îndrumarea acestui” părinte duhovnicesc, a 
avut o deosebită însemnătate în orientarea şi formarea pentru înalta viaţă duhov- 
nicească. Făcând cunoştinţă cu modul de viaţă idioritmic şi cu cel de obşte, din alte 
mănăstiri atonite, el a început să-şi impună o aspră trăire monahală prin înfrânare şi 
posturi, prin privegheri de toată noaptea şi meditații îndelungate. De aceea a 
devenit mai bine cunoscut de către părinţii călugări de la Vatoped, unde a primit de 
fapt, în curând, haina monahală, fiind hirotonit ierodiacon. 


Nevoinţele de zi şi de noapte ale acestui râvnitor călugăr român, depuse la altarul 
sfânt al monahismului de la Athos, cu greu pot fi povestite. De asemenea, lupta cu 
sine însuşi şi cu ispitele apărute în calea vieţii atât de anevoioase închinate 
Domnului, dar şi chpele de înălţare sufletească şi de bucurie spirituală pe care le 
trăia el în mijlocul obştii de la Vatoped. Cine ar putea bănui câte planuri de viitor 
încerca tânărul nostru monah de la Athos, pentru o mai bună organizare şi o înaltă 
trăire în comun a vieţii călugărești din Ţările Române şi chiar din Transilvania 
natală, oprimată atunci? 


După trecerea la cele veşnice a părintelui său duhovnicesc, el a auzit că vestitul 
stareţ Paisie, plecând de la Poiana Mărului, se stabilise la Athos. De aceea s-a 


* Arhim. Atanasie Gladcovschi, Gheorghe Arhimandritul, starețul mănăstirii Cernica (1806, 
decembrie 3 - 1956, decembrie 3), în „Glasul Bisericii”, XV (1956), nr. 12, p. 716-717; lerod. 
Stanciu lon-leronim, Viaţa şi activitatea Stareţului Gheorghe de la mănăstirea Cernica (teză de 
licenţă în manuscris), Bucureşti, 1979, p. 16. 

hotărât să intre şi el în mica obşte a acestuia, alături de monahii moldoveni şi slavi, 
pe care îi îndruma pe calea mântuirii acest smerit şi luminat trăitor al unei vieţi 
înalte. 


Era prin anul 1752, când ar fi primit, cu binecuvântarea cuviosului Paisie, şi marea 
schimă monahală, pentru ca peste doi ani să fie hirotonit ieroschimonah pe seama 
obştii româneşti de la schitul Sfântul Ilie. După încă zece ani de lăudabile nevoinţe 
la Athos, ieroschimonahul Gheorghe se strămută în Moldova, împreună cu stareţul 
Paisie şi cu 64 de ucenici ai acestuia. 


După ce ei s-au stabilit la mănăstirea Dragomirna, din Moldova de nord (1763- 
1775), şi apoi la Secu, iar de aici la Mănăstirea Neamţu, în anul 1775, cuviosul 
Gheorghe, fiind neliniştit probabil de aceste dese mutări, a voit să se reîntoarcă la 
Athos. Trecând însă prin Bucureşti, s-a întâlnit la mitropolie cu un vechi prieten, 
de asemenea ucenic al stareţului Paisie, ieromonahul Macarie. Cum l-a văzut, el l-a 
primit în gazdă şi, după câteva zile, l-a înfățişat mitropolitului Grigore al II-lea. 
Bucurându-se mult de venirea cuviosului Gheorghe, acest ierarh cu darul 
cunoaşterii oamenilor duhovniceşti, preocupat de gândul reîntemeierii unei 
mănăstiri cu viaţă de obşte în eparhia sa, a pus ochii pe nevoitorul atonit, pe care îl 
vedea ca pe un trimis al lui Dumnezeu şi „bărbat al doririlor”; l-a poftit deci să 
rămână în arhiepiscopia Bucureştilor, pentru organizarea monahismului românesc 
de aici. Acestea se petreceau în anul 1781, la 1 septembrie. 


Deşi cuviosul Gheorghe era la vârsta de 51 de ani, fiind pătruns de modestie şi de 
trăire duhovnicească, credea că nu ar fi în stare să îndeplinească această anevoioasă 
sarcină de răspundere. Dar, după ce s-a sfătuit cu fratele său de cin, ieromonahul 
Macarie, care-l îndemna foarte stăruitor să asculte de mitropolit, s-a hotărât să 
primească cu smerenie ascultarea dată. EI îşi alese ca loc pentru înfiinţarea unei 
comunităţi monahale, cu viaţă de obşte, „părăsita” şi „pustiita” Mănăstire Cernica, 
spre marea mirare a mitropolitului, care aştepta să-l audă că vrea una dintre cele 
mai mari şi mai vestite din eparhie 7. 1 s-a încredinţat astfel schitul părăsit al 
Mănăstirii Cernica, pentru, a-l readuce la viaţă, reînfiinţând obştea monahală de 
acolo, risipită prin anii 1739-1740. 


În hrisovul dat cu acest prilej, mitropolitul mărturiseşte: „De când am luat scaunul 
Sfintei Mitropolii. (1760, n.n.), am avut mare dorire ca să am în eparhia mea 
mănăstiri cu viaţă de obşte şi n-am putut face nimic până când pronia 
dumnezeiască nu mi-a ajutat. lată dar că mi-a trimis Dumnezeu pe prea cuviosul 


* Mitrop. Athanasie Mironescu, Istoria mănăstirii Cernica, 1930, p. 125-126. 

stareţ Gheorghe şi i-am dat schitul Cernica (metocul Sfintei Mitropolii) ca să aducă 
părinţi cu viaţă de obşte, aşezând regulile şi orânduielile Sfântului Munte. Şi rog pe 
toți fraţii mitropoliți ce vor fi după mine, ca să nu strice această chinovioară, ce 
acum de curând s-a întemeiat, ci să o ajute şi să o întărească după putinţă, ca să fie 
şi numele lor pomenit la prea sfântul jertfelnic cel mai presus de ceruri...” ?. 


În condiţii foarte grele pe plan local, în izolarea codrului, cuviosul Gheorghe, ajutat 
de cei doi ucenici bătrâni, Atanasie şi Gherasim, a curăţat locul de mărăcini, a 
alungat sălbăticiunile, sporind obştea călugărească cu noi membri, atraşi de farme- 
cul duhovnicesc al personalităţii sale. 


După patru ani (1781- 1785), Mănăstirea Cernica redeschisă şi pusă la dispoziția 
monahilor cu vocaţie şi a credincioşilor, care începuseră să ia cunoştinţă despre 
ostenelile binecuvântate ale râvnitorului atonit, număra 54 de ucenici care doreau 
această viaţă aleasă. Noua stare de lucruri, care cerea nevoinţe susținute pe toate 
planurile, pentru reînnodarea firului vieții monahale de aici, este foarte fidel 
oglindită în descrierea activităţii şi nevoinţelor cuviosului Gheorghe, făcută de 
ucenicul său de mai târziu, Protasie ieromonahul: „După ce a intrat starețul 
Gheorghe în Cernica, şi-a făcut un toporaş şi a început întâi a curăţi mărăcinii 
şi a lărgi cărarea de la vad (lac) până la biserică. 


Chilii nu mai erau aici, afară de casele vornicului Cernica din preajma bisericii, 
dărâmate şi ele până la faţa pământului. Numai pivniţa şi un beci, fiind boltite, 
Stăteau nedărâmate. lar dascălul Macarie arhimandritul, fiind rânduit de 
mitropolit să ţină cuvânt de învăţătură pe la biserici în toate duminicile, vorbea 
la început despre Mănăstirea Cernica că a fost redeschisă şi că cei trei pustnici 
săraci, care se nevoiesc aici pentru readucerea acestui aşezământ la Starea cea 
de la început, au nevoie să fie miluiţi de credincioşi. Fiind astfel îndemnați de 
dascălul Macarie şi pătrunşi de evlavie faţă de Sfântul ierarh Nicolae în cinstea 
căruia era închinată mănăstirea, mulţi credincioşi au început Să vină şi Să se 
închine la Cernica şi să-i ajute cu cele de trebuinţă pe cuvioşii părinţi călugări 
care se osteneau sub îndru-marea stareţului Gheorghe. Și au început să vină la 
mănăstire tot mai mulţi în toate duminicile şi sărbătorile şi le făcea cuviosul 
stareț şi el cuvânt duhovnicesc, iar ei ascultau cu multă dragoste şi se întorceau 
toți la casele lor cu mult folos sufletesc. lar unii dintre aceşti închinători, 
aprinzându-se de râvnă duhovnicească, au început a rămânea sub ascultarea şi 


* Cf. Prof. L. L. Georgescu şi Episcop Roman lalomițeanul, Starețul Gheorghe şi mănăstirea 
Cernica, în „Biserica Ortodoxă Română ”, anul C (1982), nr. 3-4, p. 334. 

povaţa cuviosului Gheorghe, care îi primea cu dragoste şi îi îndruma 
duhovniceşte. 


În felul acesta, în decurs de un an şi jumătate s-au Strâns şasesprezece fraţi. 
Luând exemplu de la părintele lor sufletesc, noii veniţi şi-au procurat câte un 
topor şi toată ziua tăiau la mărăcini în insula Sfântul Nicolae, pentru a crea 
condiţii corespun-zătoare vieţii noi mănăstireşti pe care o doreau să fie cât mai 
frumoasă, iar noaptea, dând foc la mărăcinii tăiaţi, se culcau în preajma focului, 
căci nimeni încă nu avea locuinţă unde să-şi plece capul. În timp de iarnă se 
adăposteau peste noapte în beciul despre care am pomenit mai Sus... ”. 


Fiind frământat mereu de aflarea condiţiilor prielnice unei vieţi de obşte, cuviosul 
Gheorghe a început să zidească şi două rânduri de chilii pentru monahii de aici şi o 
casă-arhondaric pentru credincioşii care îi cercetau şi îi ajutau pe noii călugări la 
reorganizarea începută. 


Fericitul stareţ era atunci singurul preot la Cernica. El săvârşea Sfânta Liturghie 
numai la sărbătorile împărăteşti, în zilele de peste săptămână oficiindu-se de obicei 
doar cele şapte laude. Conştient că el trebuie să fie ca o lumină în sfeşnic, care să 
lumineze tuturor celor din jurul său, în următorii ani a mărit numărul călugărilor de 
sub îndrumarea sa până la 103 monahi şi frați dornici să slujească lui Dumnezeu şi 
neamului din care făceau parte. Dintre aceştia, trei au devenit preoţi şi trei diaconi. 
Slujbele şi Sfânta Liturghie au început să se săvârşească acum zilnic, după 
rânduiala tradiţională din mănăstirile româneşti de la Muntele Athos. 


Călăuzindu-se după regulile practice ale vieţii monahale, sintetizate în maxima 
„roagă-te şi munceşte”, aceşti părinți îmbunătăţiţi, prin hărnicia şi dragostea lor 
față de tot ce este sfânt şi folositor, au reuşit să transforme pustietatea şi ruina în 
care ajunsese aşezarea monahală de la Cernica într-o grădină înfloritoare, atrăgând 
asupra ei din ce în ce mai mult luarea-aminte şi evlavia binecredincioşilor creştini 
din împrejurimi şi îndeosebi din Bucureşti. 


Viaţa trăită în curăţie, în ascultare, în sărăcie, în rugăciune şi în smerenie, după 
modelul celei isihaste de la Muntele Athos era preocuparea sfântă şi neîntreruptă a 
ostenitorilor conduşi de cuviosul Gheorghe. Vestea despre atmosfera plină de 
sfințenie şi hărnicia obştii de la Cernica a ajuns în curând până la urechile 
domnitorului Nicolae Mavrogheni (1789-1791), care l-a cercetat personal pe 
neobositul ostenitor la Cernica şi, preţuindu-i viaţa exemplară şi nevoinţele 
închinate binelui obştesc, pe lângă darul de 103 galbeni oferit fraților, l-a numit pe 

stareţ „frate de cruce întru Hristos” . Domnitorul justifică aceasta într-un hrisov al 
său, zicând: „Domnia noastră înşine am văzut viaţa. Cuviosului stareţ chir 
Gheorghe şi a părinţilor călugări ce sihăstresc împreună, cum că petrecerea şi 


PI ; aa Ș E SE Ss 
orânduirea vieţii lor împreună este vrednică de laudă” -. 


Asemănătoare cuvinte de laudă față de osteneala duhovnicească a cuviosului 
Gheorghe, pentru reînvierea tradiției monahale în Muntenia, are domnitorul 
Mavrogheni şi în hrisovul său pentru mănăstirea Curtea de Argeş: „Sihăstreasca 
mănăstire ce se numeşte Cernica, situată în Ilfovul de sud, aproape de scaunul 
domniei mele, în care se sihăstresc 103 fraţi călugări cu stareţul lor, care părăsind 
lumea s-au deosebit într-un colţ de loc, în ostrovul acela, şi petrec viaţa fără 
prihană cu posturi şi rugăciuni neîncetat pentru domni, pentru ctitori şi pentru toți 
pravoslavnicii creştini ai ţării acesteia, muncind şi lucrând înşişi cu mâinile lor de 
au deschis şi au împodobit acel loc, ce rămăsese pustiu, a cărora strădanie şi viaţă 
s-a făcut cunoscut de faţă şi este vrednică de laudă...” €. 


Domnitorul sporeşte astfel încrederea în stareţul Gheorghe, încredințându-i şi 
conducerea mănăstirii Curtea de Argeş, pe lângă aceea a Cernicăi, şi îi recunoaşte 
rangul de arhimandrit în anul 1788. După cum se ştie din însemnările mai vechi ale 
mănăstirii, Nicolae Mavrogheni venea deseori la Cernica, cercetă cu mult interes 
bunul mers al comunităţii şi se plimba cu stareţul prin ostrovul cel mic, numit 
Sfântul Gheorghe, vorbind între ei „vorbe de taină”, scrie Protasie Ieromonahul, 
care precizează că acesta avea mare dragoste şi evlavie faţă de ostaşul Domnului . 


În timpul stareţului Gheorghe, Mănăstirea Cernica s-a bucurat de sprijinul domni- 
torului ţării, cât şi de acela al conducerii bisericeşti şi al evlavioşilor care o 
cercetau. Filaret al II-lea a arătat o deosebită bunăvoință faţă de această ctitorie şi 
faţă de conducătorul ei. 


* Mitrop. Athanasie Mironescu, ibidem, p. 136-137. 
* Condica mai nouă a mănăstirii Cernica, cit. ibidem, p. 137. 
* Ibidem, fila 83 verso şi anexa XXIX'; la Mitropolitul Athanasie Mironescu, op. cit., p. 137-138. 


” Casian Monahul, în Istoria sfintelor mănăstiri Cernica şi Căldăruşani, Bucureşti, 1870, 
relatează că domnitorul Mavrogheni a iniţiat construirea unei biserici în insula Sfântul 
Gheorghe, de la Cernica, şi a acordat daruri bogate călugărilor. Tot în această insulă, Cuviosul 
Gheorghe şi-a ridicat o căsuţă şi un paraclis unde se retrăgea adeseori, pentru meditaţie şi 
repaus duhovnicesc. Aici a înălțat, mai târziu, Sfântul Calinic măreaţa biserică cu hramul 
„Schimbarea la Faţă ” şi Sfântul Gheorghe, cu cetatea din jur, care constituie în prezent partea 
cea mai importantă a mănăstirii Cernica. 

Astfel, în 1792, mitropolitul scria următoarele: „Deci şi eu, ce acum la anul 1792 
am luat scaunul sfintei mitropolii, întăresc pe cele făcute de fratele nostru, 
Grigorie, şi am socotit ca să dau şi eu Sfânta mănăstire Căldăruşani... şi acum din 
porunca Măriei sale Alexandru Moruzi voevod şi cu a noastră blagoslovenie se 
rânduieşte şi se întăreşte prea cuvioşia sa Chir Gheorghe, stareţul schitului Cernica, 
ca să fie stareţ şi la Sfânta mănăstire Căldăruşani, să strângă şi să aşeze obşte de 
părinţi de la Cernica, după regulile Sfântului Munte...” & 


Această importantă sarcină de reorganizare a vieţii duhovniceşti şi gospodăreşti a 
mănăstirii Căldăruşani o primea cuviosul Gheorghe după doi ani. Sub înţeleapta sa 
conducere, cele două mănăstiri s-au refăcut complet, sub raport moral-religios, dar 
şi material. Pe temeiul hrisovului amintit, el a rânduit o parte din călugări să 
meargă în ascultare la Căldăruşani sub îndrumarea sa, lăsând la Cernica pe viitorul 
stareţ al ei, ieromonahul şi duhovnicul Timotei ?. 


În noua obşte, cuviosul Gheorghe a pus toate în rânduială, restabilind vechea 
tradiţie a vieţii noastre călugăreşti. În locul Mărăcinilor şi al stufăriei de la Cocioc, 
din apropiere, a sădit pomi, a ridicat o biserică păstrată până astăzi şi a construit 
câteva chilii pentru părinţii călugări dornici de mai multă linişte. Unii dintre 
monahi se retrăgeau apoi la Cocioc, pentru meditaţie şi rugăciune, iar sâmbăta şi 
Duminica reveneau în obşte. 


Ava Gheorghe cerceta, fără preget, când Mănăstirea Căldăruşani, când pe aceea de 
la Cernica. EI era legat sufletește de toţii fii săi duhovniceşti, povăţuind cu egală 
dragoste şi dăruire părintească nu numai pe vieţuitorii din cele două aşezări 
monahale reorganizate de el, ci şi pe bunii creştini dornici de mântuire şi de înalta 
trăire spirituală. 


Datorită variatelor eforturi neprecupeţite pe care le depusese până atunci, sănătatea 
sa a început să devină tot mai şubredă. Fiind slăbit de suferință, de post şi de 
rugăciune, el a chemat pe toți cuvioşii călugări în biserică la începutul lunii 
decembrie 1806. După o stăruitoare rugăciune către Mântuitorul lisus Hristos, 


* Mitropolitul Athanasie Mironescu, ibidem, p. 144-145. 

” Este vrednic de subliniat faptul că, întrucât aceste două mănăstiri aveau acum călugări harnici 
şi evlavioşi, formaţi după pravila patristică şi atonită, mitropolitul de la Bucureşti a găsit de 
cuviinţă ca tot Starețul Gheorghe să poarte şi grija mănăstirii de la Argeş. Cei 20 monahi trimişi 
au reînviat viaţa duhovnicească de acolo. Cu timpul, unii dintre ei s-au retras, din cauza 
turcilor, la schitul Robaia-Argeş, unde fusese un alt român transilvănean - Sofronie, de la 
Cioara. A rămas de la ei o însemnată corespondenţă cu Paisie din Moldova Ștefan Meteş, 
Emigrări româneşti din Transilvania în secolele XTII-XX, Bucureşti, 1977, ediţia a II-a, p. 174). 

către Maica Domnului şi către Sfântul Dumitru - ocrotitorul acelei mănăstiri - el a 
invocat ajutorul lui Dumnezeu pentru obştea monahală de la Căldăruşani. A citit 
apoi fraţilor o rugăciune de iertare şi, în plânsetele tuturor, a plecat pentru ultima 
dată la Cernica. 


Aici, în mijlocul confraţilor şi ucenicilor săi, „restauratorul”, „blândul şi bunul 
nostru povăţuitor”, „puternic în cuvânt şi în lucru”, „cel cu multă trecere înaintea 
oamenilor şi a lui Dumnezeu”, cum a fost cu drept-cuvânt numit de către 
contemporani, a trecut la cele veşnice. 


Sfântul Calinic consemnează cu mare preţuire într-un pomelnic al mănăstirii: 
„1806, din decembrie 3: au răposat Părintele Gheorghe, arhimandrit al ăştii obștii, 
fiind om prea cuvios, la statul trupului de mijloc, cu neamul român din Ardeal, au 
deschis şcoală duhovnicească întâia aicea, la Cernica şi la Căldăruşani”!. 
Stingerea sa din această viață a produs multă întristare şi plângere în obştea 
Sfintelor mănăstiri Căldăruşani şi Cernica. Cuviosul stareţ a fost înmormântat în 
cimitirul făcut de dânsul în jurul bisericii Sfântul Lazăr pe care el a zidit-o şi a 
înfrumuseţat-o în anul 1804. În urmă, mormântul său a devenit cavou al 
mitropolitului Nifon (ţ 1875). „Se cuvenea însă ca rămăşiţele pământeşti ale 
stareţului Gheorghe să fi fost aşezate lângă racla mitropolitului, pentru ca astăzi să 
poată fi văzute de fraţii monahi” !! şi de toţi care preţuiesc viaţa sfântă a acestui 
mare avă. 


Pentru ca osteneala sa de reorganizator al monahismului să nu se stingă, stareţul 
Gheorghe a avut înţelepciunea să lase urmaşilor o diată, scrisă cu mulţi ani înaintea 
morţii. În acest testament sunt cuprinse principiile şi normele după care el a reuşit 
să întărească cele două obşti. 


Călugărul Rafail de la Căldăruşani, un ardelean şi el, mărturisea în 1851, la atâţia 
ani de la trecerea la cele veşnice a destoinicului îndrumător: „S-au prescris această 
diată de mine sub iscălitură întocmai, ca să se afle şi la Sfânta mănăstire Căl- 
dăruşani, unde mai sunt în viață din ucenicii răposatului Gheorghe stareţul, 
Cernicanul” 1? . 


* Cf. Prof. L. L. Georgescu şi Episcop Roman lalomiţeanul, ibidem, p. 337; Mitrop. Athanasie 
Mironescu, ibidem, p. 1.46. 

“ Arhim. Atanasie Gladcovschi, op. cit., p. 721. 

“ Economul D. Furtună, Ucenicii Stareţului Paiste în mănăstirile Cernica şi Căldăruşani (teză 
de doctorat), Bucureşti, f.a., p. 55-56. 

În intenţia sa, diata aceasta trebuia să rămână un îndreptar al vieţii călugărești. Cu 
ajutorul ei, monahii vor omori „toate patimile cele alcătuite prin limbă, prin inimă 
şi prin simţuri, făcându-se vrednici de-a pururea împărtăşirii dumnezeieştilor 
Taine”. Nevoinţa monahală este apoi împărțită în şapte trepte sau porunci: 


1) Potrivit primei trepte, întreaga viaţă a monahului trebuie să se desfăşoare sub 
semnul supunerii, „ca nicidecum fără blagoslovenia povăţuitorului obştirii (sic) să 
nu cutezaţi a face măcar cât de mic lucru, căci este scris că numai „cu blago- 
slovenie veţi gusta din pâinea vieţii cea plină de dar”. 


2) A doua poruncă priveşte Taina Mărturisirii: „Până la unul, rânduieşte el, să 
mergeţi de trei ori pe săptămâna către cei aleşi de sobor evlavioşi (duhovnici), 
pentru a mărturisi pre toate cele ascunse cugete de greşale, suspinând dintru adânc 
şi cerând iertăciune. Atunci puteţi a crede cum că locuiţi în ostrovul spăşeniei şi 
cum că adeseori vă spălaţi cu apa iertării păcatului..., pentru că de la cei nelămuriţi 
în spovedanie departe stă şi mântuirea”. 


3) A treia chibzuită poruncă se referă la ispitirea din partea diavolului: „Că de veţi 
simţi că vă supără şi în ce lucru diavolul cel ivit despre miazăzi şoptindu-vă prin 
crederea minţii că doar aţi fi voi mai buni la Dumnezeu decât alţii sau mai sfinţi şi 
cuvioşi, imediat, ca din săgeată, să alergaţi, rugând pe îndrumătorul (duhovnicul) 
ca să pomenească până ce veţi scăpa din robia cugetului mândriei”. Căci călugărul 
trebuie să se lupte împotriva nelegiuitelor eresuri. „Să aveţi străjuire, zice el, să vă 
păziți capul credinţei, prin smerita înţelepciune, a nu fi zdrobit de cel mai necurat 
duh al blestematei huliri...”. 


4) A patra treaptă sau poruncă priveşte Sfânta Împărtăşanie. „Şi iată, părinteşte vă 
îndemn, sfătuieşte cuviosul Stareţ, ca să nu vă treacă nici o lună, nefiind împărtăşiți 
cu Dumnezeieştile Taine, ci toţi de obşte să vă îndeletniciţi a vă comineca de 12 ori 
pe an”. 


5) În a cincea îndrumare (treaptă) „cu limbă de moarte”, încercatul duhovnic arată 
„cum să vă păziţi de focul cel vârât în spuză şi tăinuit cu pricepere întru 
nepricepere”. Sfaturile acestea au drept scop să ferească obştea de anumiţi oameni 
nedoriți, care smintesc rânduiala mănăstirească. Cu aceleaşi expresii plastice, el 
previne pe fiii săi duhovniceşti: „Feriţi-vă dar, o! fiii mei, ca să nu vă înşelaţi 
grăbindu-vă a primi lupi cuvântători, întru smerita turmă, adică pe aceste cinci firi 
de oameni, ce sunt încurcaţi şi cu străine aşezări: pe călugărul venit de aiurea 
numai rasofor, pe cel mai trecut, mai presus de chipul vostru cu schimnicia, cât şi 
pe cel cu totul cilibiu (simplu) de neam, dimpreună cu cel foarte învăţat şi nesupus 

şi pe altul ce ar fi chiar peste fire lipsit de minte, ale cărora nepotrivite aşezări, nici 
(că) vă sunt de folos (dacă) ar rămânea cu voi”. 


6) În treapta a şasea, cuviosul Gheorghe dă înțelepte sfaturi iconomului mănăstirii, 
în mâna căruia se află administraţia bunurilor ei: „O, prea iubite fiul meu 
iconoame, că mai vârtos ţie şi deosebi, am lăsat părintească poruncă, pentru ca să 
şti(1) cum să rânduieşti toate trebile cele dinlăuntru şi dinafară. Că de vreme ce 
dregătoria aceasta în seama ta este încredinţată întru acest an, şi se cuvine dar să 
umbli şi foarte cu trezire, atâta întru sporirea locaşului, făcându-te chip, cât şi spre 
binele tău, păstrându-ţi sufletul...”. 


Pline de duh şi într-o limbă pitorească sunt şi sfaturile marelui stareţ privitoare la 
relaţiile îndrumătorului duhovnicesc cu colaboratorii săi '*: „Dar şi aceasta să-ţi fie 
în ştire, o fiule, ca nu prost să încredinţezi ascultare celor ce cu totul nu se pricep a 
scoate la cale acel lucru, nici să îneci mărgăritarul cuvântului în gura celor cu 
temelia supunerii pe nisip întărită; pe cei posomorâţi şi fricoşi la luptă niciodată să 
nu-i pui la slujbe grele, pentru că negreşit te vor ruşina; aşijderea şi prea cu bună 
bază să cumpăneşti greşealele fraților a nu le judeca numai cu asprime, după trup, 
ci mai ales prin milostivire, după duh, că scris este „milă voiesc, iar nu jertfă”, 
adică, deşi multe căderi îţi vor aduce, ca nişte oameni cu neputinţe şi feluri de 
scârbe cu nemulțumire, ci însă nu-i mustra cu patimă, nici de a hrăpi de obicei 
cumva osândindu-i. Drept aceasta, arată-te vesel spre ei şi foarte vei fi iubit”. 


7) Treapta a şaptea priveşte respectarea rânduielilor „părintelui Kir Paisie, care 
poate şi în zilele noastre mult a ne folosi, fiindcă pravila acelui bărbat este 
întemeiată cu şapte stâlpi şi întărită pe cele şapte laude ale Maicii noastre Biserici”. 


Starețul Gheorghe recomandă ca obştea monahală din mănăstire - să nu depăşească 
103 monahi, „măcar de ar veni la voi orice față, aducându-vă toate bunătăţile 
pământului”. Fiind înzestrat cu adânci şi înțelepte sentimente naționale, pe care i le 
vor fi fortificat trăirea sa la Sfântul Munte, el lasă cu limbă de moarte să nu se 
supună obştea întemeiată conducătorilor de alt neam: „Deci şi întru auzul tuturor, 
mai întâi pe voi, duhovnicii, preoţii, diaconii, clirosanii şi pe toţi cine sunteţi 
primitori de sfatul meu, cel lisat către voi cu limbă de moarte, părinteşte vă rog, 
pentru numele Preasfintei Troiţe, ca să nu faceţi supusă smerita obşte altor mai 


3 Cf. Prof. L. L. Georgescu şi Episcop Roman Ialomiţeanul, ibidem, p. 338. 

procopsite neamuri, până când se va ţinea câte un prosticel suflet de român într- 
a 14 
însa” . 


Păstrând cu sfințenie moștenirea lăsată de neobositul râvnitor al lui Hristos, 
cuvioşii stareţi de la Cernica şi Căldăruşani, precum şi monahii Bisericii noastre 
privesc cu osârdie la pilda vieţii marelui lor înaintaş, străduindu-se fiecare să-i 
urmeze credinţa şi virtutea. 


Arhim. Dr. Chesarie Gheorghescu 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p. 500-510, cuviosul Gheorghe de 
la Cernica. 


' Analiza testamentului Stareţului Gheorghe, la Prof. 1. L. Georgescu şi Episcop Roman 
Ialomițeanul, ibidem, p. 338-339) vezi şi lerom. Ioanichie Bălan, Cuviosul Arhimandrit 
Gheorghe, mare stareț al mănăstirii Cernica, în Pateric românesc, Bucureşti, 1980, p. 265-251. 

Sfântul Gheorghe de la Cernica - drumul spre sfinţenie 


GICVRGe 


o 
Răi aulităI 





Prea cuviosul Părinte Gheorghe arhimandritul sau Gheorghe ardeleanul (1730- 
1806), cum mai este cunoscut, era din Transilvania şi a păstorit obştea monahilor 
de la Mănăstirea Cernica în ultima parte a vieţii sale. Plecat de tânăr de acasă cu 
dorul de a-i sluji Domnului, a ajuns la Mănăstirea Vatoped, în Athos, impunându-şi 
o aspră trăire monahală, fiind hirotonit ierodiacon. 


După trecerea la cele veşnice a părintelui său duhovnicesc, intră în obştea părin- 
telui Paisie, cel care plecase de la Poiana Mărului şi se stabilise în Athos. Primeşte, 
cu binecuvântarea cuviosului Paisie, marea schimă monahală, iar apoi este 
hirotonit ieroschimonah. După încă zece ani, revine în ţară, în Moldova, împreună 
cu starețul Paisie şi 64 de ucenici ai acestuia. 


Mitropolitul Grigorie al II-lea a pus însă ochii pe nevoitor şi l-a poftit să rămână în 
arhiepiscopia Bucureştilor, pentru organizarea monahismului românesc. Acesta, 
primind ascultarea, şi-a ales ca loc pentru înființarea unei comunităţi monahale 
Mănăstirea Cernica, părăsită. Ajutat de doi ucenici bătrâni, a curăţat locul şi a 
sporit obştea cu noi membri, astfel că după numai câţiva ani, vieţuiau acolo 103 
ucenici. Vestea a ajuns la urechile domnitorului Nicolae Mavrogheni care l-a numit 
pe stareţ „frate de cruce întru Hristos”, încredinţându-i, indirect, şi conducerea 
Mănăstirii Curtea de Argeş, ridicându-l la rangul de arhimandrit. Mai apoi, 

mitropolitul Filaret al II-lea i-a dat în grijă şi mănăstirea Căldăruşani. Cele două 
mănăstiri s-au refăcut complet, fiind toate puse în rânduială. 


Slăbit de suferință, de post şi rugăciune, stareţul a chemat toţi călugării în biserică 
la începutul lunii decembrie 1806 şi, după rugăciune, a plecat pentru ultima oară la 
Cernica, în plânsetele tuturor. Aici, în mijlocul ucenilor săi, „restauratorul”, „bunul 
şi blândul povăţuitor”, cum a fost numit de contemportani, a trecut la cele veşnice. 


A avut însă grijă să lase un testament, pentru ca osteneala sa de reorganizator al 
monahismului să nu se stingă, incluzând principiile după care a reuşit să întărească 
obştile. Cele şapte trepte ale nevoinţei monahale prevedeau supunerea, spovedania, 
lupta împotriva mândriei, Sfânta Împărtășanie lunar, primirea cu grijă în obşte a 
fraților, un iconom şi un duhovnic înţelepţ şi respectarea rânduielilor. Starețul a 
lăsat cu limbă de moarte să nu se supună obştea conducătorilor de alt neam. 

Sinaxar / Sfinţi vatopedini - Cuviosul Gheorghe de la Cernica 





Sfântul Gheorghe de la Cernica. Icoană portabilă contemporană (c) Andrei 
Vlădăreanu 


Cuviosul Gheorghe de la Cernica, prăznuit de Biserica Ortodoxă astăzi, 3 
decembrie, s-a născut într-o familie de binecredincioşi ardeleni din Siliştea Sibiu- 
lui, în anul 1730. 


Dorind să slujească lui Hristos din tinerețile sale, îşi caută adăpost sufletului său în 
mânăstirile ardelene. Prigoana împotriva Ortodoxiei româneşti, care a avut loc în 
Transilvania în secolul al XVIII-lea, l-a împiedicat să rămână într-una din comu- 
nităţile monahale din acea zonă, mai ales pentru faptul că în acele timpuri 
aşezămintele monahale erau desfiinţate sau transformate pentru alte tipuri de 

activităţi. Astfel, tânărul Gheorghe a trecut Carpaţii în Țara Românească, la vârsta 
de 19 ani şi a ajuns la Bucureşti. Ajungând aici, la mitropolie, şi dorind să-şi 
închine întreaga sa ființă unei intense trăiri monahale, viitorul stareţ cunoaşte 
întâmplător prin anul 1750 un ierarh grec. 


Însoţindu-l pe părintele său de suflet, mitropolitul Roşca, cuviosul Gheorghe a 
plecat, în anul 1750, la Constantinopol. Peste puţin timp s-au stabilit amândoi în 
Mănăstirea Vatoped, din Athos. Rămânerea sa la Sfântul Munte, sub îndrumarea 
acestui părinte duhovnicesc, a avut o deosebită însemnătate în orientarea şi for- 
marea pentru înalta viață duhovnicească. Făcând cunoştinţă cu modul de viaţă 
idioritmic şi cu cel de obşte, din alte mănăstiri atonite, el a început să-şi impună o 
aspră trăire monahală prin înfrânare şi posturi, prin privegheri de toată noaptea şi 
meditații îndelungate. De aceea a devenit mai bine cunoscut de către părinţii vato- 
pedini, unde a primit curând haina monahală, fiind hirotonit mai apoi ierodiacon. 


După trecerea la cele veşnice a părintelui său duhovnicesc, cuviosul Gheorghe a 
auzit că vestitul stareţ Paisie Velicicovski, plecând de la Poiana Mărului, se 
stabilise la Athos. De aceea s-a hotărât să intre şi el în mica obşte a acestuia, alături 
de monahii moldoveni şi slavi, pe care îi îndruma pe calea mântuirii acest smerit şi 
luminat trăitor al unei vieţi înalte. 


În anul 1752 a şi primit marea schimă monahală, cu binecuvântarea cuviosului 
Paisie, pentru ca peste doi ani să fie hirotonit ieroschimonah pe seama schitului 
Sfântul Ile. După încă zece ani de nevoinţe la Athos, ieroschimonahul Gheorghe 
se strămută în Moldova, împreună cu stareţul Paisie şi cu 64 de ucenici ai acestuia. 


Mai întâi s-au stabilit la Mănăstirea Dragomirna, din Moldova de nord, unde s-a 
nevoit doisprezece ani ca ieromonah (1763-1775). 


Ocupaţia austriacă instaurată, în 1775, în Bucovina, a constrâns pe cei 200 de 
călugări de la Dragomirna, printre care şi monahul Gheorghe să se mute alături de 
povăţuitorul lor duhovnicesc la Mănăstirea Secu. 


Patru ani mai târziu în 1779, stareţul Paisie a mai primit sub conducere 
administrativă şi duhovnicească Mănăstirea Neamţ. El a venit aici însoţit de uce- 
nicul său, Gheorghe, care a petrecut aproximativ doi ani şi în marea Lavră 
nemţeană, care era formată pe atunci de vreo 700 de monahi. 


Cuviosul Gheorghe, fiind neliniştit probabil de aceste dese mutări, a voit să se 
reîntoarcă la Athos. Trecând însă prin Bucureşti, s-a întâlnit la mitropolie cu un 

vechi prieten, de asemenea ucenic al stareţului Paisie, ieromonahul Macarie. Cum 
l-a văzut, el l-a primit în gazdă şi, după câteva zile, l-a înfățişat mitropolitului 
Grigore al II-lea. Bucurându-se mult de venirea cuviosului Gheorghe, acest ierarh, 
preocupat de gândul reîntemeierii unei mănăstiri cu viaţă de obşte în eparhia sa, 
prin multe insistenţe l-a determinat să accepte să devină ocârmuitor al Schitului 
Cernica, părăsit de peste trei decenii. Acestea se petreceau în anul 1781, la 1 sep- 
tembrie. 





Mănăstirea Cernica. Foto: Irinel Cirlanaru 


Cuviosul Gheorghe, ajutat de cei doi ucenici bătrâni, Atanasie şi Gherasim, a 
curăţat locul de mărăcini, a alungat sălbăticiunile, sporind obştea călugărească cu 
noi membri, atraşi de farmecul duhovnicesc al personalităţii sale. După patru ani 
(1781- 1785), la Cernica se adunase în jurul său o obşte formată din 103 ucenici. 
Slujbele şi Sfânta Liturghie au început să se săvârşească zilnic, după rânduiala 
athonită. 


In anul 1875 s-a îmbolnăvit foarte rău şi pentru că nu a mai crezut că va scăpa cu 
viaţă a întocmit un testament pentru obştea sa care a rămas şi peste veacuri, un 


excepţional document cu însemnătate istorică şi duhovnicească. 


Nevoinţa monahală este apoi împărțită în şapte trepte sau porunci: 

1) Potrivit primei trepte, întreaga viaţă a monahului trebuie să se desfăşoare sub 
semnul supunerii, „ca nicidecum fără blagoslovenia povăţuitorului obştirii (sic) să 
nu cutezaţi a face măcar cât de mic lucru, căci este scris că numai „cu blago- 
slovenie veţi gusta din pâinea vieţii cea plină de dar”. 


2) A doua poruncă priveşte Taina Mărturisirii: „Până la unul, rânduieşte el, să 
mergeţi de trei ori pe săptămână către cei aleşi de sobor evlavioşi (duhovnici), 
pentru a mărturisi pre toate cele ascunse cugete de greşale, suspinând dintru adânc 
şi cerând iertăciune. Atunci puteţi a crede cum că locuiţi în ostrovul spăşeniei şi 
cum că adeseori vă spălaţi cu apa iertării păcatului..., pentru că de la cei nelămuriţi 
în spovedanie departe stă şi mântuirea”. 


3) A treia chibzuită poruncă se referă la ispitirea din partea diavolului: „Că de veți 
simţi că vă supără şi în ce lucru diavolul cel ivit despre miazăzi şoptindu-vă prin 
crederea minţii că doar aţi fi voi mai buni la Dumnezeu decât alţii sau mai sfinţi şi 
cuvioşi, imediat, ca din săgeată, să alergaţi, rugând pe îndrumătorul (duhovnicul) 
ca să pomenească până ce veţi scăpa din robia cugetului mândriei”. Căci călugărul 
trebuie să se lupte împotriva nelegiuitelor eresuri. „Să aveţi străjuire, zice el, să vă 
păziți capul credinţei, prin smerita înţelepciune, a nu fi zdrobit de cel mai necurat 
duh al blestematei huliri...”. 


4) A patra treaptă sau poruncă priveşte Sfânta Împărtăşanie. „Şi iată, părinteşte vă 
îndemn, sfătuieşte cuviosul Stareţ, ca să nu vă treacă nici o lună, nefiind împărtăşiți 
cu dumnezeieştile Taine, ci toţi de obşte să vă îndeletniciţi a vă cumineca de 12 ori 
pe an”. 


5) În a cincea îndrumare (treaptă) „cu limbă de moarte”, încercatul duhovnic arată 
„cum să vă păziţi de focul cel vârât în spuză şi tăinuit cu pricepere întru 
nepricepere”. Sfaturile acestea au drept scop să ferească obştea de anumiţi oameni 
nedoriți, care smintesc rânduiala mănăstirească. Cu aceleaşi expresii plastice, el 
previne pe fiii săi duhovniceşti: „Feriţi-vă dar, o! fiii mei, ca să nu vă înşelaţi 
grăbindu-vă a primi lupi cuvântători, întru smerita turmă, adică pe aceste cinci firi 
de oameni, ce sunt încurcaţi şi cu străine aşezări: pe călugărul venit de aiurea 
numai rasofor, pe cel mai trecut, mai presus de chipul vostru cu schimnicia, cât şi 
pe cel cu totul cilibiu (simplu) de neam, dimpreună cu cel foarte învăţat şi nesupus 
şi pe altul ce ar fi chiar peste fire hpsit de minte, ale cărora nepotrivite aşezări, nici 
(că) vă sunt de folos (dacă) ar rămânea cu voi”. 


6) In treapta a şasea, cuviosul Gheorghe dă înțelepte sfaturi iconomului mănăstirii, 
în mâna căruia se află administraţia bunurilor ei: „O, prea iubite fiul meu 

iconoame, că mai vârtos ţie şi deosebi, am lăsat părintească poruncă, pentru ca să 
şti(1) cum să rânduieşti toate trebile cele dinlăuntru şi dinafară. Că de vreme ce 
dregătoria aceasta în seama ta este încredinţată întru acest an, şi se cuvine dar să 
umbli şi foarte cu trezire, atâta întru sporirea locaşului, făcându-te chip, cât şi spre 
binele tău, păstrându-ţi sufletul...”. 


7) Treapta a şaptea priveşte respectarea rânduielilor „părintelui Kir Paisie, care 
poate şi în zilele noastre mult a ne folosi, fiindcă pravila acelui bărbat este înte- 
meiată cu şapte stâlpi şi întărită pe cele şapte laude ale Maicii noastre Biserici”. 


Dumnezeu l-a scos din acea boală grea şi a mai trăit apoi încă 22 de ani. 


Mitropolitul Filaret al II-lea, văzându-i realizările duhovniceşti dar şi admini- 
strative de la Cernica, i-a încredințat stareţului Gheorghe şi Mănăstirea 
Căldăruşani. Acesta le-a condus pe amândouă, din aprilie 1794, şi până la moartea 
sa, în decembrie 1806. A locuit în fiecare pe rând şi a aşezat egumeni care să le 
poarte atent de grijă. În ambele mănăstiri a rânduit viaţă monahală după tradiţia 
athonito-paisiană. 


Sursa: Arhim. Dr. Chesarie Gheorghescu, Cuviosul Gheorghe de la Cernica în 
volumul „Sfinţi români şi apărători ai Legii strămoşeşti”, E.I.B.M.B.O.R., 
Bucureşti, 1987, pp. 500-510. 

Moise Aghioritul - Sinaxar - Cuviosul Gheorghe de la Cernica (+ 1806) 

Cuviosul Gheorghe s-a născut în anul 1730 la Siliştea Sibiului, în Transilvania. De 
tânăr a dorit să-şi afierosească viaţa lui Hristos. Prigoanele uniaților împotriva 
ortodocşilor l-au forțat să treacă Carpaţii şi să se stabilească în Muntenia, iar la 
Bucureşti a întâlnit un episcop grec, pe care l-a urmat la Constantinopol. A rămas 
împreună cu acesta, în ascultare, vreme de trei ani. 


Dorind episcopul acesta în vârstă să se liniştească, s-a mutat la Sfânta Mănăstire 
Vatopedi, iar Gheorghe l-a urmat. Episcopul l-a tuns monah şi l-a hirotonit diacon. 
La scurtă vreme, episcopul a adormit în Domnul în mănăstire. 


Căutându-şi un nou îndrumător duhovnicesc, ierodiaconul Gheorghe s-a îndreptat 
către Schitul profetului Ile, unde vieţuia cuviosul Paisie Velicikovski. In 1752, 


khkkkhkkkhkkhhkikhkhkhkrhkkhhkikrhkihkikikyik 


XP Xp e Xe Xe e Xe e e Xe e e Xe e De e XP e e e e e e Xe e e e XX 


ierodiaconul Gheorghe a primit schima mare de la stareţul Paisie, iar după doi ani a 
fost hirotonit preot. 


În 1763, urmându-l pe stareţul Paisie, Gheorghe merge în Moldova, la Mănăstirea 
Dragomirna, împreună cu alți şaizeci şi patru de monahi. A rămas acolo vreme de 
doisprezece ani ca duhovnic a 350 monahi. 


S-a stabilit apoi în Mănăstirea Secu, unde vieţuiau 200 de monahi. Dorind să se 
întoarcă în Sfântul Munte, a fost silit să rămână, deoarece mitropolitul Ungro- 
vlahiei nu i-a dat voie să plece. 


In urma unei înştiințări dumnezeieşti, a fost ales egumen al Mănăstirii Cernica şi 
apoi şi al Mănăstirii Căldărușani. 


Ca îndrumător al acestor două mănăstiri, care în acea vreme aveau o mare putere 
de iradiere duhovnicească, a dobândit nenumărați următori întru cele ale ascezei, 
pe care îi conducea după tipicul aghiorit. 


In 1785, pe când era grav bolnav, a compus celebrul său tipic, care se păstrează şi 
astăzi. E considerat un mare părinte al Bisericii, iar activitatea sa a adus o contri- 
buţie importantă la renaşterea monahismului românesc. 


Cuviosul Gheorghe a mers la Mănăstirea Cernica, care în acea vreme era pustie şi 
săracă, împreună cu doi dintre ucenicii săi. Cu timpul, numărul monahilor a ajuns 
la 130, chinovia devenind, în scurtă vreme, foarte cunoscută. 


Cuviosul se distingea prin asceza sa, prin „învăţăturile sale mai dulci decât mierea” 
şi prin minunile pe care le făcea încă din timpul vieţii, având harul înainte vederii 
şi al străvederii. 


Prin rugăciune şi prin puterea exemplului său a reînsufleţit viața monahicească din 
sudul României, dându-i o nouă dimensiune, după modelul aghiorit. Până la 
venirea cuviosului, viaţa chinovială aproape se stinsese în România. Era iubit de 
toţi pentru dragostea şi simplitatea sa şi mai ales pentru cuvintele sale dulci, care 
puteau stoarce lacrimi de pocăință şi zdrobire chiar şi din cele mai împietrite inimi. 

Preafericitul Teoctist, patriarhul României, sărutând cinstitele moaşte ale 
Sfântului Gheorghe (c) Andrei Vlădăreanu 

Prima prăznuire a Sfântului Gheorghe, 3 decembrie 2005, în biserica Mănăstirii 
Cernica (c) Andrei Vlădăreanu 


Apropiindu-se sfârşitul său, pe care-l cunoscuse dinainte, a adunat toată obştea sp 
iertându-i pe toţi şi cerând de la toți iertare, spunându-le cuvinte de folos: „Copiii 


mei, câtă vreme am trăit alături de voi, nu am avut altă grijă decât să vă apăr de 
toate felurile de răni, ca pe nişte prunci, înfăşurându-vă în înstrăinare. Și v-am 
trezit ca să căutaţi întotdeauna desăvârşirea duhovnicească ”. 


A adormit în Domnul după o boală grea, la Mănăstirea Cernica, duminică, 3 de- 
cembrie 1806. 





Sfântul Sinod al Bisericii Ortodoxe Române în şedinţa din 20. 11. 2005 a rânduit 
numele cuviosului Gheorghe în calendar, recunoscându-i oficial sfinţenia. 


Prima sărbătorire a pomenirii sale a avut loc pe data de 2 decembrie 2005, la 
Mănăstirea Cernica, pe care cuviosul o rezidise din temelii pe o mică insulă în 
apropierea Bucureştiului, unde se odihnesc cinstitele sale moaşte cele pline de har. 

La eveniment a luat parte Preafericitul Patriarh al României Teoctist, precum şi 
mulți arhierei şi mulţime de popor. 


Pomenirea cuviosului Gheorghe se face pe 3 decembrie în Biserica Ortodoxă 

Română, dar nu este cunoscută în Sfântul Munte, iar numele său nu apare în sina- 
| 

xarele greceşti P. 


'5 Protasiou ieromondhou, O vios tou Igoumenou Gheorghiou tis Cernica. Egrăfi metaksy tân 
eton 1807-1810 kai vrisketai sti viliothiki tis Roumanikis Akadimias, Ms. 2042 (f. 11). Kassianoi 
monahoii, O vios tou Igoumenou Gheorghiou tis Cernica (1870). Istories tân I. Monân Cernica 
kai  Căldăruşani,  Voukouresti 1870, p. 1-84, 179-188. Mpalân loannikiou ieromo- 

Sursa: Monahul Moise Aghioritul, Vatopedind Synaxări, leră Megisti Moni 
Vatopaidiou 2007. 


nâhou, Roumanik6 Gherontikd, Thessaloniki 1985, p. 173-191, Vlădăreanu Silviu-Andrei, O 
Aghios Ghedrghios tis Tsernika, revista Pemptousia (2006), vol. 22, p. 138. 

Arhid. Ştefan Sfarghie - Sinaxar - Sfântul cuvios Gheorghe de la Cernica şi 
Căldărușani 

Sfântul cuvios Gheorghe de la Cernica a fost român de neam şi era din părțile 
Ardealului. S-a născut în 1730 într-o familie evlavioasă din Săliştea Sibiului. Încă 
din fragedă vârstă, fiind plin de râvnă pentru Dumnezeu, dorea să vieţuiască după 
rânduiala călugărească a părinţilor din Sfântul Munte Athos. 


Din cauza prigoanei din Ardeal împotriva Ortodoxiei, la vârsta de 19 ani a trecut în 
Țara Românească. În acea vreme, în Bucureşti se afla un mitropolit grec, iar tân- 
ărul Gheorghe s-a dus la el şi i-a cerut să-i fie ucenic, aşa că mitropolitul l-a luat cu 
sine la Constantinopol. 


Tânărul Gheorghe a rămas la Constantinopol, în ascultare față de mitropolit, trei 
ani, după care a plecat în Sfântul Munte cu binecuvântarea lui. A intrat în obştea 
Sfintei Mănăstiri Vatoped, unde a fost făcut rasofor, apoi a fost hirotonit diacon. 


Căutând un părinte duhovnicesc, l-a întâlnit prin rânduială dumnezeiască pe cuvio- 
sul Paisie, cu care s-a retras în singurătate, îndeletnicindu-se cu rugăciunea, citirea 
şi traducerea sfintelor cărți. Nu după multă vreme, cuviosul Gheorghe a fost hiro- 
tonit preot. 

După o vreme a ajuns în ostrovul Cernicăi, unde a trebuit să-şi croiască singur căr- 
are, tăind cu toporaşul mărăcinii. Acolo, a refăcut în întregime mănăstirea, încât 
obştea monahală ajunsese la peste 100 de frați. 


Apoi, cuviosul a primit în ascultarea sa şi Mănăstirea Căldăruşani, unde a dus călu- 
gări de la Cernica. 


Atât de mult sporeau părinţii împreună cu stareţul lor, încât însuşi domnitorul Ţării 
Româneşti, Nicolae Mavrogheni (1786-1790), aflând de viaţa lor aleasă, a vizitat 
sfânta mănăstire şi, fiind mişcat de cele auzite şi văzute, i-a răsplătit cu multe bine- 
faceri. 


După ce a vieţuit multă vreme cu ucenicii săi, pe care i-a îndrumat la ascultare şi la 
statornicie în viața călugărească, cuviosul, cunoscându-şi dinainte vremea ador- 
mirii sale, i-a chemat la sine pe părinţi şi pe fraţi, pe care i-a îndemnat să urmeze 
întotdeauna calea smereniei, alungând cu rugăciunea orice cârtire şi nemulțumire. 
Astfel vieţuind şi învățând, cuviosul Gheorghe de la Cernica s-a mutat la Domnul 
în anul 1806, în ziua de 3 decembrie, fiind cinstit de toţi ca un mare nevoitor şi 
părinte duhovnicesc. 

Iulian Dumitraşcu - Calendar Ortodox - Sfântul cuvios Gheorghe de la 
Cernica şi Căldăruşani; Sfântul proroc Sofonie 





Sfântul cuvios Gheorghe de la Cernica a fost român de neam şi era din părțile 
Ardealului. S-a născut din părinţi cucernici şi iubitori de Dumnezeu, în anul 1730, 
într-o familie evlavioasă din Săliştea Sibiului. Încă din fragedă vârstă, fiind plin de 
râvnă pentru Dumnezeu, dorea să vieţuiască după rânduiala călugărească a Pă- 
rinţilor din Sfântul Munte Athos. 


Dar, din pricina prigoanei din Ardeal împotriva Ortodoxiei şi a monahismului, la 
vârsta de 19 ani a trecut în Țara Românească. Bunul Dumnezeu a ascultat glasul 
inimii lui, căci, aflându-se în Bucureşti un mitropolit grec, tânărul Gheorghe s-a 
dus la el şi i-a cerut să-i fie ucenic, şi învoindu-se mitropolitul, l-a primit; iar după 
ce mitropolitul şi-a isprăvit treburile în Bucureşti, l-a luat cu sine la Con- 
stantinopol. Tânărul Gheorghe a rămas la Constantinopol, în ascultare față de 
mitropolit, trei ani, după care a plecat în Sfântul Munte cu binecuvântarea lui. 

Ajuns în grădina Maicii Domnului, a intrat în obştea Sfintei Mânăstiri Vatoped, 
unde a fost făcut rasofor, apoi a fost hirotonit diacon. Căutând un părinte 
duhovnicesc, l-a întâlnit prin rânduială dumnezeiască, pe cuviosul Paisie, cu care s- 
a retras în singurătate, îndeletnicindu-se cu rugăciunea, citirea şi traducerea 
sfintelor cărți. Nu după multă vreme, la Schitul Sfântul Ilie şi în jurul cuviosului 
Paisie s-a adunat mulţime de fraţi. 


În acest schit, cuviosul Gheorghe a primit chipul îngeresc din mâinile fericitului 
Paisie şi tot aici a fost hirotonit preot. Dar, pe de o parte, înmulţindu-se obştea şi 
schitul devenind neîncăpător, iar, pe de altă parte, fiind împovărat de birul turcesc, 
stareţul Paisie a hotărât să plece din Sfântul Munte. Astfel, împreună cu ucenicii 
săi, a mers mai întâi la Schitul Vărzăreşti din Vrancea, apoi în Moldova, unde s-au 
aşezat pe rând la mânăstirile Dragomirna, Secu şi Neamţ. 


Chemarea lui Dumnezeu a aprins iarăşi inima cuviosului Gheorghe şi râvnind după 
viaţa sihăstrească, a luat binecuvântare de la cuviosul Paisie să se întoarcă în 
Sfântul Munte. Ajuns însă în Bucureşti, s-a oprit la un oarecare călugăr îmbu- 
nătăţit, pe nume Macarie, zis Dascălul, care era foarte apropiat lui Grigorie al II- 
lea, mitropolitul Ţării Româneşti (1760-1787). 


Luându-l pe cuviosul Gheorghe, Macarie Dascălul l-a înfățişat înaintea mitro- 
politului, care, ascultându-l şi văzând darurile cu care era împodobit, i-a cerut să nu 
mai plece în Athos, ci să rămână în Țara Românească pentru a întemeia obşte de 
călugări, după cum făcuse şi cuviosul Paisie în Moldova. 


La început, cuviosul Gheorghe s-a apărat, zicând că nu este vrednic pentru o 
lucrare ca aceasta; dar, adormind cu mâhnire în suflet, l-a văzut în vis pe Sfântul 
ierarh Nicolae, care i-a spus că trebuie să rămână în Țara Românească, pentru a-i 
curăţi cinstitul său locaş de fiarele sălbatice. Trezindu-se, cuviosul Gheorghe l-a 
întrebat îndată pe prietenul său, Macarie, dacă ştie vreo mânăstire cu hramul 
Sfântului Nicolae. Acela i-a spus că în ostrovul Cernicăi este una, dar că e în 
paragină şi plină de fiare sălbatice şi de târâtoare. 


Pătruns de o bucurie negrăită, cuviosul Gheorghe a cerut să fie dus în ostrovul 
Cernicăi. Ajungând aici, a trebuit să-şi croiască singur cărare, tăind cu toporaşul 
mărăcinii. Când a intrat în biserică, cuviosul a văzut în Sfântul Altar un şarpe mare 
încolăcit lângă Sfânta Masă, căruia 1-a zis cu blândeţe: „Puiul tatii, până acum ai 
locuit tu aici, iar acum să mi te duci, că avem să locuim noi”, iar fiara s-a supus 
îndată şi s-a dus. 

Mult s-a ostenit cuviosul aici, curățind cu mâinile sale mărăcinii şi punând toate în 
bună rânduială. Mari au fost şi luptele împotriva viclenilor diavoli, care îl atacau 
neîncetat, până când Dumnezeu i-a trimis ajutor din toate părțile, aşa încât obştea a 
ajuns să numere peste o sută de frați. Totodată, i-au venit în ajutor şi boierii din 
împrejurimi, care au sprijinit mânăstirea cu cele necesare traiului. 


Când obştea s-a înmulțit, cuviosul a primit în ascultarea sa şi Mânăstirea 
Căldăruşani, unde a dus călugări de la Cernica. Atât de mult sporeau părinţii 
împreună cu starețul lor, încât însuşi domnitorul Ţării Româneşti, Nicolae 
Mavrogheni (1786-1790), aflând de viaţa lor aleasă, a vizitat sfânta mânăstire şi, 
fiind mişcat de cele auzite şi văzute, i-a răsplătit cu multe binefaceri. 


Nenumărate au fost nevoinţele şi ostenelile cuviosului Gheorghe, pentru care a fost 
cinstit şi iubit atât de călugări, cât şi de boieri şi de poporul credincios. Cu 
înţelepciunea şi dulceaţa cuvintelor sale, izvorâte din taina rugăciunii neîncetate, 
adăpa sufletele cele însetate după Dumnezeu, iar cu harul Duhului Sfânt ştia să 
trezească conştiințele din somnul păcatului şi să le aducă la dorirea cea 
dumnezeiască. Astfel, vestea faptelor sale pustniceşti a ajuns departe de mânăstirea 
sa şi a adunat în jurul său mulţime de frați doritori după vieţuirea îngerească, 
printre care se număra şi Sfântul ierarh Calinic, vrednicul său urmaş întru nevoinţe 
şi la stăreția acestei Sfinte Mânăstiri. 


După ce a vieţuit multă vreme cu ucenicii săi, pe care i-a îndrumat la ascultare şi la 
statornicie în viaţa călugărească, cuviosul, cunoscându-şi dinainte vremea ador- 
mirii sale, a chemat la sine pe părinţi şi pe frați, pe care i-a îndemnat să urmeze 
întotdeauna calea smereniei, alungând cu rugăciunea orice cârtire şi nemulțumire. 
I-a sfătuit, apoi, să păzească dragostea unii către alţii şi să nu se lase biruiți de 
slava deşartă, ştiind că nimic nu va apropia mai mult pe călugăr de Dumnezeu 
decât smerenia, ascultarea şi sfintele slujbe ale Bisericii. 


Astfel vieţuind şi învățând, cuviosul Gheorghe de la Cernica s-a mutat la Domnul 
în anul 1806, în ziua de 3 decembrie, fiind cinstit de toţi ca un mare nevoitor şi 
părinte duhovnicesc. 

Sfântul proroc Sofonie - Este numit în cărțile ebraice Tefanian, adică „straja 
Domnului” sau „cunoscătorul celor ascunse”. 


Proorocul Sofonie şi-a împlinit misiunea profetică în timpul regelui losia din 
regatul Iuda (640-609). În cartea lui, alcătuită din trei capitole, proorocul Sofonie 
vestește apropiata distrugere a regatului luda pentru necredința locuitorilor şi 
închinarea la idoli, îndemnându-i la pocăință. 


Totodată, el vesteşte pieirea filistenilor, moabiţilor, asirienilor şi a altor popoare 
care i-au asuprit pe iudei. Poporul Domnului se va întoarce din robia babilonică 
(Sofronie III, 20). Sfântul proroc Sofonie vesteşte venirea Mântuitorului lisus 
Hristos în Ierusalim şi întemeierea Bisericii Sale (Sofronie III, 14-17). 


Sfântul cuvios Gheorghe de la Cernica - Sfinte moaşte 





Moaştele Sfântului se află la: 
= Mănăstirea Cernica - Comuna Cernica, Judeţ Ilfov (pe DN 3 Bucureşti, spre 
Est până în comuna Pantelimon, apoi spre dreapta pe DL până în comuna 
Cernica - aproximativ 12 km). 

Proclamarea canonizării Sfântului cuvios Gheorghe de la Cernica şi 
Căldărușani 





Comunicat de presă: Nr. 4998/1 decembrie 2005 


Sâmbăta, 3 decembrie 2005, la Mănăstirea Cernica, Prea Fericitul Părinte Teoctist, 
Patriarhul Bisericii Ortodoxe Române, înconjurat de ierarhi ai Sfântului Sinod al 
Bisericii Ortodoxe Române, va oficia Sfânta Liturghie în cadrul căreia este procla- 
mată canonizarea cuviosului Părinte Gheorghe de la Cernica şi Căldăruşani. 


Sfântul Sinod al Bisericii Ortodoxe Române, în şedinţa din 20-21 octombrie 2005, 
a aprobat propunerile Sinodului mitropolitan al Mitropoliei Munteniei şi Dobrogei 
privind canonizarea mitropolitului Grigorie Dascălu al Țării Româneşti (cu ziua de 
sărbătorire la 22 iunie) şi a cuviosului stareţ Gheorghe, arhimandritul de la Cernica 
şi Căldăruşani (cu ziua de sărbătorire la 3 decembrie). 


Vieţuitor între anii 1730-1806, cuviosul Părinte Gheorghe - ardelean din Săliştea 
Sibiului - şi-a închinat viaţa încă din tinereţe slujirii lui Dumnezeu şi oamenilor, 
intrând în monahism la Sfântul Munte Athos, la anul 1752, ca ucenic al 
renumitului părinte cărturar Paisie Velicicovschi, stareţ pe atunci al Mănăstirii Va- 
toped. 


In anul 1763 îl însoteşte pe marele stareţ în Moldova, la Mănăstirea Dragomirna, 
iar din anul 1775 - din pricina ocupaţiei austriece instaurată asupra Bucovinei - se 
mută împreună cu părintele său duhovnicesc şi cu alţi monahi la Mănăstirea Secu. 


kk hkkhkhkkhkhkhkhkhkhhkikhkhkikrhkikikik 


e Xe De e e De Xe e e De e e e De De e e e e e e De e e e e e e e e XX 


khkkkhkkkhkkhkhkikhkkhkrkkhkhkikrhkihkiki iki 


XP Xp e e Xe e Xe e e Xe e e Xe e De e XP e e e e e e e e e e e e e XX 


După o altă perioadă de 4 ani petrecută la Sfântul Munte, ieromonahul Gheorghe 
revine în Moldova, la Secu şi la Neamţ (aici fiind stareţ Paisie Velicicovschi), apoi 
trece în Ţara Românească, cu gândul de a se întoarce la Athos. Este convins de 
Mitropolitul “Țării Româneşti Grigorie al II-lea să primească a revigora viaţa în 
schitul Cernica, aflat în totală părăsire de vreo trei decenii, astfel că orânduieșşte 
aici o mănăstire cu aleasă viaţă de obşte după tipicul Muntelui Athos şi al obştilor 
paisiene din Moldova. 


Roadele cârmuirii sale la Cernica au făcut ca, în 1793, Mitropolitul Filaret al II-lea 
să-i dea în seamă şi Mănăstirea Căldăruşani, conducându-le efectiv pe amândouă 
din aprilie 1794 şi până la moartea sa, în decembrie 1806, locuind, pe rând, în 
fiecare dintre ele şi aşezând egumeni (stareţi) care să le poarte de grijă, mai ales 
când el era plecat dintr-o mănăstire într-alta. În ambele mănăstiri a rânduit viaţa 
monahală după tradiţia athonito-paisiană. 

Sfârşitul vieţii i-a sosit la 3 decembrie 1806, fiind înmormântat la Mănăstirea 
Cernica. 


Starețul Gheorghe este apreciat pentru viaţa sa aleasă, pentru tactul şi roadele 
cârmuirii celor două mari obşti calugăreşti din Ţara Românească, ca unul dintre cei 
mai de seamă cuvioşi români, înnoitor de renume al monahismului românesc, în 
pragul epocii moderne, în duhul neo-isihast athonito-paisian. 


În pragul împlinirii, în 2006, a două secole de la mutarea sa la cele veşnice, Sta- 
reţul Gheorghe de la Cernica şi Căldăruşani este chemat să se adauge cetei 


binecuvântate a Sfinţilor ortodoxiei românești. 


Cinstitele sale moaşte s-au păstrat la Mănăstirea Cernica şi vor fi aşezate în bi- 
serica mănăstirii pentru a fi venerate de credincioşi. 


Sursa: Biroul de presă si relaţii publice al Patriarhiei Române 

Părintele Iosif vatopedinul - Cuvânt de laudă la cuviosul Gheorghe de la 
Cernica 





Ar fi o mare scăpare să nu-l pomenim printre Sfinţii Mănăstirii Vatopedi, care au 
trăit aici, dar cărora pronia dumnezeiască le-a condus paşii înapoi în patriile lor, 
pentru a lumina cu lumina sfântă poporul ce i-a ales drept îndrumători 
duhovniceşti. Vom vorbi acum, aşadar, despre unul dintre aceşti sfinţi, care a fost 
canonizat de Patriarhia Bisericii Ortodoxe Române. 


Sfântul Sinod al Bisericii Ortodoxe Române l-a rânduit în ceata sfinților pe 
cuviosul Gheorghe de la Cernica în octombrie 2005, stabilind ca dată de prăznuire 
ziua de 3 decembrie, dată la care s-a făcut şi canonizarea oficială a Sfântului. 


Sfântul Gheorghe s-a născut în anul 1730 în târgul Săliştea Sibiului din Transil- 
vania. De când era copil a dorit să devină monah în Sfântul Munte. Tânăr şi sărac 
fiind, nu ar fi putut ajunge în Sfântul Munte dacă Maica Domnului, căutând la 
curăţenia inimii sale şi la râvna sa sfântă, nu s-ar fi grăbit să-l ajute. 


A plecat din locul său de baştină din pricina prigoanei din partea uniţilor, ajungând 
la Bucureşti. Acolo a întâlnit un mitropolit grec, pe numele său Roşca, venit cu 
treburi în Ţara Românească, şi l-a urmat până la Constantinopol. A rămas alături 
de el, petrecând trei ani în ascultarea față de acest ierarh. Înaintat în vârstă, 
mitropolitul a dorit să se retragă să se liniştească, luându-l cu sine şi pe ucenicul 
său. Au mers, deci în Sfântul Munte, stabilindu-se la Sfânta Mănăstire Vatopedi. 

Acolo, mitropolitul l-a tuns rasofor, mai târziu l-a hirotonit diacon, iar după puţină 
vreme acela a adormit întru Domnul. 


Căutând un alt părinte duhovnicesc, Sfântul a mers la egumenul Paisie [Velici- 
kovsk1], care în acea vreme se nevoia în Schitul proorocului Ilie din Sfântul Munte. 
Din pricina creşterii numărului de monahi, pe care Schitul proorocului Ilie nu-i mai 
încăpea, egumenul împreună cu întreaga obşte au hotărât să meargă către Țările 
Române, în părțile Neamţului. Sfântul Gheorghe l-a urmat, însă, după puţină 
vreme, l-a cuprins dorinţa de a se întoarce în Sfântul Munte. În drum spre Athos, s- 
a oprit la Bucureşti la un vechi prieten al său, ieromonahul Macarie, ucenic şi 
acesta al Sfântului Paisie. Acesta I-a prezentat mitropolitului Grigorie II al Ungro- 
vlahiei, care l-a rugat să rămână în orice mănăstire ar dori. Sfântul s-a împotrivit, 
căci nu se simţea vrednic de o asemenea lucrare, însă mitropolitul, dorind să-l 
silească să rămână, i-a interzis să se întoarcă în Sfântul Munte. Întristat, cuviosul i- 
a cerut o amânare de câteva zile, înainte de a-i da un răspuns. 


A început să postească şi să se roage cu lacrimi la Maica Domnului şi la Sfântul 
ierarh Nicolae. Apoi, din pricina postului aspru şi a efortului, a căzut în somn. 1 s-a 
arătat, atunci, Sfântul Nicolae şi i-a umplut inima de bucurie duhovnicească, 
spunându-i să rămână pentru a curăța locul de fiare sălbatice. A doua zi, cuviosul |- 
a întrebat pe părintele Macarie dacă există undeva vreun schit închinat Sfântului 
Nicolae. Acesta şi-a amintit, în cele din urmă, de schitul de la Cernica. 


Schitul era ridicat pe o insuliţă aflată pe un lac din apropierea Bucureştiului. Acest 
loc era complet pustiu şi plin de fiare sălbatice. Au mers împreună să vadă acea 
aşezare. Au găsit, în cele din urmă, un bătrân care cunoştea cărarea. Au trecut un 
râu şi au ajuns la o biserică în ruină. Intrând în Sfântul altar, au văzut în faţa lor un 
şarpe înspăimântător, căruia Sfântul 1-a spus liniștit: „Dragul meu, până acum ai 
locuit tu aici, Acum pleacă din acest loc, ca să locuim noi”. Şarpele a plecat îndată, 
iar oamenii povesteau că nu l-au mai văzut prin acele locuri. 


Cuviosul Gheorghe s-a stabilit la Cernica în anul 1781, împreună cu doi ucenici ai 
săi. Au trecut prin multe greutăţi, căci la început a trebuit să curețe locul. După 
aproape doi ani, se strânsese o obşte ce număra şaisprezece fraţi. După alţi trei ani, 
obştea număra 33 de fraţi, care ridicaseră, deja, chilii şi un arhondaric. Când 
numărul fraților a ajuns la 130, li s-a dat şi Mănăstirea Căldăruşani, iar Sfântul a 
trimis o parte dintre părinți acolo. 

În anul 1806, găsindu-se la Căldăruşani şi cunoscând dinainte că i se apropie 
sfârşitul, a adunat obştea, cerând iertare de la toţi şi iertându-i pe toţi, rostind şi 

cuvinte de folos. A plecat, apoi, la Cernica, unde s-a îmbolnăvit mai grav, 
adormind în Domnul în ziua de 3 decembrie a anului 1806, într-o duminică. 


Prin rugăciunea şi puterea exemplului său personal, Sfântul Gheorghe a reînsuflețit 
viaţa mănăstirească din Muntenia, după tradiţia paisiană athonită. Înainte de 
venirea cuviosului, dispăruseră aproape cu totul din acel loc obştile mănăstirești. S- 
a făcut iubit de toți pentru simplitatea şi dragostea ce-o arăta tuturor, pentru 
dulceaţa cuvântului, care putea scoate lacrimi chiar şi din cea mai împietrită inimă. 

Arhimandrit loanichie Bălan - Patericul românesc - Cuviosul arhimandrit 
Gheorghe 





Cuviosul arhimandrit Gheorghe şi şarpele uriaş din Sfântul Altar 


Oprit fiind în ţară fără voia sa de către Mitropolitul Țării Româneşti, cuviosul 
Gheorghe era în mare mâhnire. Deci, postind câteva zile, s-a rugat Maicii 
Domnului şi Sfântului ierarh Nicolae să-l povăţuiască ce trebuie să facă. 


Apoi, adormind puţin de osteneală, i s-a arătat în vis Sfântul Nicolae şi i-a 
poruncit, zicând: 
— Rămâi aici şi îmi curăţeşte lăcaşul meu de fiarele sălbatice! 


Deşteptându-se plin de bucurie, a pornit în căutarea lăcaşului Sfântului ierarh 
Nicolae şi a aflat biserica lui din ostrovul Cernicăi pustie şi plină de şerpi. Din 
ceasul acela a rămas în Schitul Cernica împreună cu doi ucenici ai săi, Atanasie şi 
Serafim, din Mănăstirea Neamţ. 

Spuneau ucenicii cuviosului Gheorghe că după ce au ajuns întâi pe ostrov şi s-au 
închinat în biserică, au văzut în sfântul altar un şarpe uriaş. 


Atunci stareţul, însemnându-se cu semnul crucii, i-a zis cu glas blând: 
— Ganul (dragul) tatei, până acum ai locuit tu aici. Acum să te duci din locul acesta, 
ca să locuim noi! 


La cuvântul stareţului, şarpele s-a supus poruncii îndată şi a ieşit afară din biserică 
şi din ostrov, dispărând în pădurile din împrejurimi. 


Mărturiseau ucenicii cuviosului că la început multă nevoie şi lipsă au răbdat în 
ostrovul Cernicăi. Biserica era părăsită de mulţi ani, lipsită de uşi, de ferestre şi de 
cele necesare. Chiliile erau vechi şi toate dărâmate, iar ostrovul acoperit în 
întregime de pădure, de rugi şi de spini. Starețul Gheorghe însă nu se descurajă. 
Ziua tăiau cu topoarele copacii şi spinii, ca să deschidă poiana. Seara se adunau cu 
toţii într-o pivniţă ruinată, mâncau pesmeţi de pâine cu ceva legume şi dormeau pe 
pământ câteva ore. La miezul nopţii se sculau şi făceau Utrenia, dând laudă lui 
Dumnezeu. Apoi starețul mângâia ucenicii cu frumoase cuvinte de învăţătură. La 
urmă aţipeau iarăşi până în zori, când se sculau, făceau cuvenita rugăciune şi 
plecau la tăiat pădurea. 


Vestea despre sfinţenia vieţii cuviosului Gheorghe s-a răspândit repede în toate 
părțile şi veneau mulți să petreacă lângă el, iar alții îi aduceau ajutoare să refacă 
biserica şi chiliile. 

În primele şase luni s-au adunat în jurul stareţului şase fraţi. După încă un an au 
mai venit 16 fraţi. În trei ani, numărul ucenicilor a sporit la 33. În anul următor 
erau 54 de suflete în ostrov, iar în anul 1786, obştea Schitului Cernica crescuse la 
103 frați. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 321-322) 


Cuviosul arhimandrit Gheorghe - sfaturi pentru iconomul mănăstirii 


Către iconomul obştii acestea poruncea marele stareţ: 

— O, prea iubite fiul meu iconoame, întru cele mai uşoare iconomii fireşti vei să- 
vârşi îndreptări de slujbă după cum Sfântul Nicolae îţi va povăţui mintea. lar întru 
ascultările mai grele, cu nedumeriri de taină, să nu calci hotarul, ci să întrebi şi pe 
duhovnici, că atunci mai puţin vei greşi. 

Zicea iarăşi: 

— La toate ascultările să ai grijă a nu se face ceva pagubă, nici risipire fără de 
rânduială sau vătămare celor rânduiţi de tine în ascultare. Ci, la fiecare slujbă să 
aşezi câte trei oameni, ajutându-se unul cu altul. Să-ţi fie în ştire şi aceasta, fiule - 
zicea bătrânul - ca pe cei posomorâţi şi fricoşi la luptă niciodată să nu-i pui la 
slujbe grele, pentru că, negreşit, te vor ruşina. 


Apoi adăugă stareţul Gheorghe şi aceste cuvinte părinteşti către iconomul mă- 
năstirii: 

— Fiule iconoame, prea cu bună pază să cumpăneşti greşelile fraților, a nu le judeca 
numai cu asprime, după trup, ci mai ales cu multă milostivire, după duh. Că zice 
Hristos: „Milă voiesc, iar nu jertfă” (Matei 9, 13). 


Zicea şi acestea: 

— Deşi multe căderi vor pătimi fraţii, ca nişte oameni cu neputinţe, şi felurite scârbe 
cu nemulțumire îți vor pricinui, tu, fiul meu, nu-i mustra cu patimă, nici să-i 
osândeşti după obicei, ca să nu cazi şi tu din bunătăţi şi mai târziu vei rămâne cu 
mântuirea mai prejos decât cei ce de-a pururea cad şi se scoală. 


Iarăşi zicea iconomului: 

— Arată-te vesel spre fraţi şi foarte mult vei fi iubit de toți. Şi chiar de vei pătimi 
întocmai ca dreptul lov, să nu te aluneci dând vină asupra fraților sau cârtind 
asupra Ziditorului a toate. Că destul îți este folosul a te păzi cu cinste de păcat şi a 
mângâia sufletele lor. 


Altădată iarăşi învăţa pe iconom, zicând: 

— Să ştul, fiul meu prea iubite, că şi rânduiala iconomiei celei dinlăuntrul sufletului 
este un dar foarte scump şi nu lesne de aflat, care întrece cu preţul toată agonisita 
cea trupească. Deci, să nu se vatăme fraţii, apropiindu-se de tine ca să ia folos. Şi 
nici tu să nu simţi durere când te vor necăji întru ceva. Numai prin harul acesta, ce 
este tăinuit de furii cugetelor, degrabă vei umple jitniţele faptelor bune, săturând 
din destul adunarea obștii. 


La urmă adaugă şi aceste cuvinte: 
— Fă-te ca un tată iubitor de fii şi te bucură de sporirea lor, că atunci şi ei îţi vor 
purta neputinţele tale. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 329-330) 

Cuviosul Arhimandrit Gheorghe - Poveţe pentru pacea în viaţa de călugărie 


Spunea stareţul ucenicilor săi: 

„Fiilor, deprindeţi-vă cu rânduiala părintelui meu, Kir Paisie, care poate şi în zilele 
noastre mult a ne folosi, fiindcă pravila acestui drept bărbat este întemeiată pe 
şapte stâlpi neclătiți şi întărită pe cele şapte Laude ale Maicii noastre, Biserica”. 


Zicea iarăşi: 

„Se cuvine a nu tăinui vouă, fiilor mei, că mai ales trei odrasle ale bunătăţii 
starețului meu, mi se pare că nu veţi putea degrabă a le vedea rodind aici, nici a le 
câştiga aşa uşor în scurtă vreme. Adică rugăciunea lui lisus, povăţuirea de călugări 
mulți şi împăciuirea monahilor de multe neamuri. 


Cea dintâi odraslă este lucrarea minţii, adică făclia cea nestinsă a îndreptării 
sufletului, care povăţuieşte pe smeritul om către Raiul cel gânditor şi îl face în stare 
să ajungă la măsura vârstei lui lisus Hristos. Această lucrare departe se află de nişte 
pătimaşi ca noi. 


Fraților, adăugă bătrânul, nu vă slobozesc a lua cuţit spre junghiere, cercând taina 
acestei lucrări, până ce veţi agonisi cărţi spre ajutor la meşteşugul ei. Pentru că 
nefiind bine iscusiţi, să nu vi se întâmple ceva mai rău şi veţi fi de râs vrăjmaşilor 
draci. Căci foarte cu anevoie nimeresc calea aceasta cei nedezbrăcaţi peste tot de 
materiile trupului, după cuvântul ce zice: „Nu va locui Duhul lui Dumnezeu în 
oamenii aceştia, de vreme ce încă trup sunt şi numai cele pământeşti caută”. 


Cea de a doua odraslă, continua stareţul, este ca nicidecum să nu primiţi în obşte 
mai mult decât 103 frați. Măcar de ar veni la voi orice faţă, aducându-vă toate 
bunătățile pământului, să nu călcaţi aşezământul ce vi se hotărăşte, că atunci se vor 
naşte între voi urâte prigoniri şi veţi cădea în grele ispite şi nu veţi fi mângâiaţi de 
nimeni. Ci, numai după ce se vor muta unii către Domnul, să împliniţi locul şi 
numărul. 


Cea de a treia odraslă, fraților, este ca să nu caute întâietate cineva din călugări sau 
din fraţii cei primiţi în obşte ce sunt de alte neamuri. Că mai bine este ca fiecare să 
se întrebe pe sine cum s-a făgăduit înaintea Sfântului Nicolae şi oare la ce a venit 
la mănăstire, îndestulându-se a fi cinstit cu cei de mijloc fericiţi ascultători şi 
numărat cu cei neînstrăinaţi de mila lui Dumnezeu”. 


Zicea şi acestea marele stareţ: 

„Harul acestor trei bunătăţi, adică al lucrării minţii, al povăţuirii de popor mult şi al 
împăciuirii limbilor nu multora s-a dat de la Dumnezeu.” 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 330-331) 


Rânduiala privegherilor lăsată de cuviosul arhimandrit Gheorghe călugărilor 
de la Cernica 


Cuviosul arhimandrit Gheorghe sfătuia cu stăruință pe ucenici: 

— Părinteşte vă rog, pentru numele Preasfintei Treimi, să nu faceţi supusă această 
smerită obşte (Cernica) altor neamuri mai sporite, cât timp va locui măcar un 
singur suflet de român într-însa. Ci, ori greci, ori de altă limbă, să nu îndrăznească 
a păşi peste soarta românilor, nici ţine începătoria înlăuntrul bisericii sau în 
iconomia de afară. Numai cu învoire de obşte pot să fie ca o mână dreaptă 
românilor statornici, spre ajutor la greutatea vieții. 


lar pe călugării cernicani astfel îi sfătuia bătrânul: 


— Nici între voi, românii, să nu faceţi prigoniri, aflându-vă mai buni decât alţii şi să 
vă certaţi, zicând: că eu sunt pământean, iar acela este moldovean şi acesta transil- 
vănean. Pentru că nu felul limbii româneşti judecăm, ci mai degrabă faptele 
credinţei cercăm. lar de nu veţi ţine seamă de cuvântul ce v-am rugat, apoi să ştiţi, 
fiii mei, că multă plângere veţi moşteni, în loc de pace. Drept aceea, să nu călcaţi 
hotarul, căci toți în curând vom muri şi vom stăpâni numai mormântul. 


Pentru privegherile cele de peste an, aşa învăţa cuviosul Gheorghe pe fiii săi: 

— Iubiţilor, puneţi-vă la răbdare şi cu dragoste să închinaţi lui Dumnezeu în cursul 
unui an câte o priveghere de om, după numărul ce sunteți adunaţi aici, în această 
vreme. 


Zicea iarăşi: 

— În tot lucrul bine este a păzi fiecare măsura de mijloc, atât pentru alinarea măririi 
deşarte, cât a fugi şi de omorâtorul păcat ce se naşte călugărului din trândăvie. 
Deci, să nu se îngreuieze inima voastră cu neînţelegerea, căci şi psalmistul zice: 
„Adormit-au cu somnul lor şi n-au aflat nimic”. Ci, vă hrăniţi sufletul cu rugă- 
ciunea cea de-a pururea curgătoare a străjuirii nopţii, ca să dobândiţi har cu prea 
bogată milă de sus. 


Apoi continuă stareţul: 

— Privegherile să le faceți după rânduiala aceasta: 40 de privegheri la sfinţii cei 
aleşi de peste an, punându-le slujba după învoire frățească şi făcând osteneală cinci 
ceasuri din noapte; 7 privegheri de câte şapte ceasuri să-i închinăm cu cuget smerit 
Maicii Domnului, la toate praznicele ei, întru cinstea şi mărirea pururea Fecioarei 
Maria; 12 privegheri la praznicele împărăteşti ale Însuşi Ziditorului a toată făptura 
şi Mântuitorului nostru, făcând osteneală câte nouă ceasuri din noapte, după 
numărul celor nouă cete de îngeri care îl slăvesc neîncetat; 3 privegheri de toată 
noaptea, de câte douăsprezece ceasuri, din care: una la întâi septembrie pentru 
biruinţa şi întemeierea prea înălţatului nostru domn; a doua, la întâi martie, pentru 
fericita sănătate şi buna sporire a preasfințitului nostru mitropolit; iar a treia, la 6 
decembrie, spre ziua hramului, întru cinstea şi pomenirea Sfântului ierarh Nicolae. 


La urmă, adăugă stareţul şi aceste cuvinte: 

— Săvârşiţi-le pe toate cu bună rânduiala, o, fiii mei. Purtaţi grijă a nu fi lipsit 
cineva de harul privegherilor, nici să rămâneţi bătând afară la uşa milostivirii lui 
Dumnezeu. Ci mai ales voi, clericii, cu foarte mare pază să umblaţi, nesocotind a fi 
mică pagubă a scădea măcar o cirtă din lege, că scris este: „Cel ce nu se osteneşte 
după lege, nu se încununează” (II Timotei 2, 5). 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 331-332) 
Canonul şi pravila călugărilor de la Cernica - Cuviosul arhimandrit Gheorghe 


Pentru canonul şi pravila de la chilii, astfel învăţa cuviosul Gheorghe pe fiii săi 
duhovniceşti: 

— Am rânduit să faceţi şi ceva canon pe la chilii, care este după măsură cumpănit şi 
cu putinţă fiecăruia a-l săvârşi. Socotiţi, fiii mei, mai întâi să nu aveţi unii spre alții 
pomenire de rău, „ca să nu apună soarele întru mânia voastră” (Efeseni 4, 26). 


Apoi zicea: 

— Cei ce ştiţi carte, vrând de cu seară a vă odihni, alegeţi a citi una din acestea 
două: sau molitfele spre somn sau Canonul Îngerului. Iar deşteptându-vă din somn, 
să citiţi iarăşi sau icoasele Maicii Domnului sau molitfele dimineţii. 


Zicea iarăşi stareţul: 

— La închinăciuni dăm voie, sau 300 de cele mai mici să faceţi, sau 100 de metanii 
până la pământ. Asemenea pogorâm hotarul milei şi către cei cu totul slabi ce nu 
sunt cărturari. Să facă deci, sau 700 închinăciuni mici, sau 300 metanii mari, 
păzind întocmai până la moarte această legătură, afară doar de sâmbete, de Dumi- 
NICI şi praznice cu dezlegare, că atunci metanii mari nu se fac. 

De se află cineva râvnitor, iubind a le săvârşi pe toate cele rânduite fiecărei zile, 
acesta despre noi să fie slobod şi binecuvântat. Însă şi stihul cel rânduit călu- 
gărului, toţi, de obşte, să-l aveţi întru pomenire. Adică de-a pururea culcându-vă şi 
sculându-vă să ziceţi aşa: „Doamne, lisuse Hristoase, Fiul lui Dumnezeu, mi- 
luieşte-mă pe mine, păcătosul”. 


La urmă adăugă stareţul şi acestea: 

— Zis-a un mare filosof cum că celor înţelepţi puţine le trebuiesc. Astfel şi voi, fiii 
mei, citind multe scripturi, măcar numai să fiți cucernici. Măcar să nu pizmuiţi 
celor împlinitori de porunci, ca să nu rămâneţi şi nelucrători din rea voire; ci, cât 
aveţi încă vreme, sârguiţi-vă fiecare cât poate. 


lar pentru măsura somnului, spunea marele stareţ: 

— Fulor, să vă arăt puţine şi pentru greutatea somnului, numit şi moarte a sufletului, 
ca să-i ştiţi măsura şi sorocul odihnei. Precum din patru stihii este alcătuită lumea 
de Dumnezeu, într-acest chip se cuvine şi somnului să-i despărțim vremea şi, drept 
cumpănindu-l, să-i lăsăm daraua numai întru a patra parte de măsură. Adică iarna 
să vă odihniţi dormind noaptea şase ceasuri. lar vara, patru ceasuri noaptea şi două 
ceasuri ziua. Şi numai atât. lar dacă încă nu ajung dramurile firii unora din slă- 
bănogi, apoi lăsăm voie la începătorul obştii (egumenul) a le mai face ceva adaos, 
pe cât va socoti. 


Zicea iarăşi fiilor săi: 

— Precum v-am spus a păzi rânduiala privegherilor, în acelaşi chip se cuvine şi în 
toate zilele a nu lipsi nici un frate de la cele şapte laude ale Bisericii, după 
hotărârea marelui psalmist ce zice: „De şapte ori pe zi Te-am lăudat pe Tine, 
Doamne” (Psalmi 118, 164). 


Sosind vremea cântării de noapte, străjerul cel rânduit să nu lipsească din pridvor, 
ci cu bună pază să ia în scris pe toţi fraţii, cine la ce vreme a intrat. lar după sfârşit, 
să ducă mărturia la egumen, ca pe cei întârziaţi de la rugăciune să-i rânduiască sub 
duhovnicească epitimie. Adică, sau plecându-i va face metanii, sau oprindu-i a nu 
mânca într-acea zi. 


La urmă a adăugat cuviosul şi acestea: 

— Să nu vă obişnuiţi, fraţilor, a umbla din loc în loc, bătând vânturi fără de folos şi 
rezemându-vă de umbra necuratelor păreri. Ci vă întăriți unul pe altul şi faceţi 
roduri vrednice de pocăință. lar părăsind voi lăcaşul acesta, veţi cădea sub grea 
epitimie (canon), ca nişte netrebnici însoțirii celor aleşi. 

În anul 1806, la 3 decembrie, îmbolnăvindu-se de moarte, cuviosul Gheorghe a 
chemat la sine pe toţi şi le-a zis: 

— Copiii tatei, dragoste să aveţi între voi! Să ştiţi că la Cernica va merge bine până 
la al patrulea stareţ, iar de aici Dumnezeu ştie. 


Apoi, dându-şi duhul în mâinile Domnului, a fost îngropat în pridvorul bisericii 
„Sfântul Gheorghe” din insula mică. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 332-333) 


Vedenia dumnezeiască arătată de trei ori cuviosului Pimen ieroschimonahul 


Dorind să deprindă mai bine lucrarea minţii şi să se folosească de părinţii athoniţi, 
în anul 1812 a plecat la Sfântul Munte cu ucenicul său, Damaschin. Acolo s-a 
nevoit şase ani la linişte, într-un loc pustiu, în priveghere, în rugăciune şi cugetare 
la cele dumnezeieşti, biruind ispitele vrăjmaşului. 

După întoarcerea bătrânului din Athos, părinţii din Cernica „nu se împăcau să le fie 
stareţ cuviosul Pimen, pentru că el voia să facă chinovie chiar ca la Sfântul Munte, 
şi părinţii de aici, fiind neobişnuiţi cu acea viaţă aspră, nu voiau să strice legile 
starețului Gheorghe, începătorul acestei obşti”. De aceea, călugării au ales stareţ pe 
fericitul Calinic, ucenicul său, iar părintele Pimen a rămas duhovnicul obştii până 
la sfârşitul vieţii sale. 


Acest îmbunătăţit bătrân era un călugăr de linişte şi de rugăciune. Ziua şi noaptea 
era nelipsit de la biserică şi de la ascultare, iar în timpul liber sculpta cruci şi le 
împărțea la fraţi. Permanent lucra cu mâinile, iar cu mintea zicea rugăciunea lui 
lisus. 


Se spunea despre acest cuvios că era foarte înţelept şi iscusit la cuvânt, însuşi 
Sfântul Calinic, în vremuri de primejdie şi nedumerire, venea la el ca la părintele 
său duhovnicesc şi niciodată nu ieşea din cuvântul lui. 


În anul 1829, într-o noapte de iulie, Sfântul Calinic a avut o înfricoşată vedenie. 
Atunci, îndată luându-și rasa, a alergat la părintele Pimen în insula mică şi, intrând 
în chilie, i-a spus vedenia. 


Iar bătrânul i-a răspuns: 
— Nu este, fiule, nălucire diavolească, ci este adevărată vedenie dumnezeiască, 
pentru că şi mie mi s-a arătat de trei ori în această noapte aceeaşi vedenie. După ce 

mi-am făcut canonul, m-am aşezat pe acest scaun să mă odihnesc puţin, până va 
toca de Utrenie, şi m-a furat somnul. Odată am văzut că se deschide ușa chiliei şi a 
intrat părintele stareţ Gheorghe şi cu dânsul alţi doi. Unul era îmbrăcat arhiereşte şi 
altul ostăşeşte, pe care îi asemănăm cu Sfântul Nicolae şi Sfântul Gheorghe. 


A zis arhiereul către stareţ: „Cum se nevoieşte fiul Pimen în podvigul (cinul) 
călugăresc?”. 


Starețul i-a răspuns: „Bine petrece până acum, cu rugăciunile preasfinţiei tale”. 


Şi întorcându-se Sfântul Nicolae către mine, mi-a zis: 

— Fiule Pimen, să te duci să spui fiului Calinic să zidească în ostrovul acesta o 
biserică în numele Sfântului Gheorghe, ca să nu fie călugării amestecați cu mirenii, 
că se va defăima chipul monahicesc. 


Iar Sfântul Gheorghe mi-a adăugat: 
— ŞI tot ce-ţi va trebui noi vom trimite! 


Iar stareţul Gheorghe mi-a zis: 
— Fiule Pimen, să fii îndemnător la acest lucru! Şi la urmă a zis: Vino la biserică! 
In clipa aceea m-am deşteptat. 


La biserică, în vremea canoanelor, am adormit puţin şi iar mi s-au arătat cei trei 
bărbaţi. 


După Utrenie am venit la chilie şi, şezând pe acest scaun, fiind foarte ostenit, am 
adormit puţin şi a venit iar stareţul cu acei doi şi m-au împins cu mâna, zicându- 
mi: 

— Scoală-te de spune fiului Calinic să nu mai zăbovească! 


Auzind toate acestea Sfântul Calinic şi fiind îndemnat de cuviosul Pimen, îndată a 
început să zidească pe insula mică o frumoasă biserică în cinstea Sfântului marelui 
mucenic Gheorghe, cum se vede până astăzi. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 343-345) 


Cuviosul Pimen ieroschimonahul, cel ce și-a săpat singur groapa cu 40 de zile 
înainte de moarte 

Acest prea cuvios părinte a avut un sfârşit tot atât de minunat precum i-a fost şi 
viaţa. După mărturia Sfântului ierarh Calinic, moartea cuviosului Pimen a fost aşa: 


În anul 1831, de ziua Sfântului prooroc Lezechiel, a slujit Liturghia şi, fiind foarte 
ostenit, a stat pe un scaun să se odihnească şi a adormit puţin. Şi i s-a arătat în 
vedenie că era într-un câmp frumos, şi acolo, într-acel câmp, era o împărăteasă 
strălucind ca soarele, şezând pe un scaun. Alături, lângă dânsa, doi bătrâni foarte 
luminoşi care părea că sunt Sfântul Nicolae şi stareţul Gheorghe, şezând amândoi 
pe două scaune. 


Deci s-a sculat stareţul şi 1-a zis: 
— Fiule Pimen, vino aproape de mine! 


Şi, apropiindu-se, i-a pus o cruce pe piept şi, dându-i o hârtie în mână, 1-a zis: 


— Până la 40 de zile vei veni la noi, împreună cu cei ce sunt scrişi şi aici în această 
hârtie. Desfăcând acea hârtie a citit-o şi, la urma tuturor, a văzut că era şi stareţul 
Calinic. 


Cum l-a văzut şi a înţeles că are să moară, cuviosul Pimen a îngenuncheat înaintea 
Împărătesei şi a zis: 

— Împărăteasa îngerilor şi a lumii, mă rog să mai rămână acesta acum, fiindcă are 
să facă ceva bun, iar în locul lui ia pe altul! 


Şi aşa s-a scris altul, anume Nectarie schimonahul. 


După aceasta s-a deşteptat şi, înțelegând că au să moară toţi acei ce erau scrişi în 
acea hârtie, cuviosul Pimen numaidecât şi-a luat pe ucenicul său Damaschin, a 
mers aproape de biserică şi a început să-şi sape mormântul. Apoi, în toate nopțile 
mergea de-şi făcea canonul lângă mormânt. 


Când s-au împlinit 40 de zile, în seara de tăierea capului Sfântului loan Bote- 
zătorul, fiind slujba la canoane, l-au apucat nişte călduri şi, venind la chilie, a 
trimis pe părintele Damaschin să cheme pe părintele stareţ Calinic. 


Venind stareţul, l-a găsit şezând pe un scaun şi i-a zis: 

— Fiule Calinic, acum să nu te scârbeşti că eu am să mă duc la Ierusalim şi 
rugăciunile stareţului nostru Gheorghe vor fi cu tine. Eu, deşi mă voi despărți cu 
trupul, cu duhul voi fi cu tine, iar rugăciunile stareţului Gheorghe te vor întări în 

supărările ce te vor întâmpina. Te rog, iubite fiule, după ducerea mea de aici să pui 
trupul în mormântul cel săpat de mine şi mântuieşte-te în Domnul. 


Cum vorbeau ei între dânşii, l-a văzut că a plecat capul pe scaunul ce şedea şi şi-a 
dat duhul. Era anul 1831, august 29. Deci, adunându-se părinţii, au făcut gătire de 
îngropare şi l-au pus în mormântul cel săpat de dânsul. 


A doua zi, după adormirea cuviosului Pimen, Sfântul Calinic a scris aceste rânduri 
în condica Mănăstirii Cernica: 


„1831, august 30. A răposat părintele Pimen, ieroschimonah, duhovnic, om cuvios, 
de vârstă ca la 55 de ani sau 60, de patruzeci de ani în obşte, cu neamul pământean, 
la statul trupului de mijloc, cam oacheş, barba înspicată, mai mult albă şi scurtă. 


Sfârşitul i-a fost foarte minunat, că după ce şi-a săpat groapa singur cu 40 de zile 
înainte nefiind cu nimic bolnav, sâmbătă, august 29, a slujit Sfânta Liturghie. 
Duminică, 30 (august) a început slujba mânecării şi ieşind din biserică, a trimis 
ucenicul de m-a chemat şi venind la sfinția sa, mi-a spus câte ceva de ale 
duhovniciei şi-mi zice că i-a sosit şi sfârşitul. Eu n-am crezut şi aşa stând de vorbă 
amândoi, stând în pat rezemat de păretele chiliei, mi-a zis acest cuvânt de pe urmă: 
«Să nu te mâhneşti!» şi şi-a plecat capul şi şi-a dat Duhul. 


Dumnezeu să-l odihnească şi pe noi să ne ierte şi să ne miluiască”. (Calinic, arhim. 
Stareţ - Cernica) 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 345-346) 


Sfântul ierarh Calinic de la Cernica şi vedenia despre biserica din insula 
Sfântului Gheorghe 


Pe lângă înnoirea vieţii duhovniceşti în obştea sa, marele stareț al Cernicăi s-a 
îngrijit şi de cele necesare vieţii pământeşti, după exemplul înaintaşilor săi. Astfel, 
a terminat de pictat biserica din insula Sfântului Nicolae, iar cu banii donați de 
arhiereul loanichie Stratonichias din Bucureşti a zidit o biserică mare, cu cetate, în 
insula Sfântului Gheorghe, pentru că nu mai încăpeau călugării într-o singură 
biserică. 


Înainte de începerea bisericii, i s-au arătat noaptea în vis Sfântul ierarh Nicolae, 
Sfântul mare mucenic Gheorghe şi fericitul stareţ Gheorghe. 

Deci, Sfântul Nicolae a zis cuviosului Calinic: „Scoală-te şi să zideşti în ostrovul 
cel mic o biserică în numele Sfântului mucenic Gheorghe...”. 


Marele mucenic i-a adăugat, apoi, aceste cuvinte: „Noi îți vom trimite tot ce-ţi va 
trebui”. 


Iar starețul Gheorghe 1-a zis: „Să nu ai nici o îndoială în inima ta!”. 


Această vedenie arătându-se deodată şi cuviosului Pimen duhovnicul, l-a încre- 
dinţat pe Sfântul Calinic să înceapă lucrul. În anul 1832 a început noua biserică. În 
anul 1838, construcţia s-a dărâmat de la un puternic cutremur, iar după patru ani a 
fost zidită din nou, aşa cum se vede până astăzi. A mai zidit, din anul 1846, 
biserica Mănăstirii Pasărea şi alte câteva biserici parohiale. 


Sfântul Calinic a fost, de asemenea, şi un bun iconom al Mănăstirii Cernica şi al 
celorlalte mănăstiri - Pasărea, Snagov, Căldăruşani, Ciorogârla şi Poiana Mărului - 
care erau sub administraţia sa. Când a intrat stareţ, Cernica avea doar „o teleguţă 
cu un bou ce se conducea de un călugăr pe ulițele Bucureştilor, şi oricine voia din 
popor arunca câte o pâine în acea teleguţă; apoi se întorcea la mănăstire şi împărțea 
acea pâine pe la călugări. lar pentru îmbrăcămintea călugărilor, se trimitea de la 
domnie şi de la alţi buni creştini”. 


Or, venerabilul stareţ în puţină vreme a refăcut iconomia mănăstirii, a făcut un 
mare metoc în satul Bueşti (Ilfov), a ridicat case şi adăposturi pentru oameni şi 
vite, a cultivat pământul cu tot felul de cereale, a plantat vii şi păduri, încât se 
mirau toți de priceperea lui. Acolo creştea mănăstirea cirezi de vite şi turme de oi 
pentru hrana şi îmbrăcămintea călugărilor din lavră. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 416-417) 

Pr. Eugeniu Rogoti - Cuviosul Gheorghe, râvnitor reorganizator al vieţii 
monahale 





03 dec, 2020 


Sfântul Gheorghe, cuviosul stareţ care a reorganizat viaţa monahală de la Mănă- 
stirea Cernica în veacul al 18-lea, dar a condus şi mănăstirile Căldăruşani şi Curtea 
de Argeş, reprezintă pentru zona Bucureştilor ceea ce a fost cuviosul Paisie pentru 
nordul Moldovei sau Sfântul Nicodim de la Tismana pentru regiunea Olteniei în 
veacul al 15-lea. 


Ucenic al Sfântului Paisie, cuviosul Gheorghe introduce modelul de vieţuire atho- 
nit în mănăstirile din Țara Românească şi face posibilă strălucirea unui luceafăr 
cum a fost Sfântul Calinic. 


Sfântul cuvios Gheorghe de la Cernica şi Căldăruşani s-a născut în Ardeal, dar a 
plecat de la o vârstă fragedă către viaţa călugărească din Muntele Athos. Acolo l-a 
cunoscut pe monahul Paisie Velicicovschi şi a intrat în obştea îndrumată de acesta, 
în rândul monahilor iubitori de liniştire şi de gustare permanentă a dulceţii învă- 

ţăturii părinţilor filocalici. ÎL urmează pe Paisie în Moldova, de unde pleacă în 1780 
cu gândul de a se întoarce la Athos. La rugămintea unui prieten al său, monahul 
Macarie, dar şi la insistenţele mitropolitului Țării Româneşti de atunci, Grigorie al 
II-lea, cuviosul Gheorghe rămâne până la sfârşitul vieţii în apropierea Bucureştilor. 





Modelul de vieţuire isihastă deprins în Athos şi alături de obştea numeroasă a 
Sfântului Paisie de la Neamţ şi Secu a fost implementat de cuviosul Gheorghe la 
Mănăstirea Cernica, pe care o reface aproape din temelii, o măreşte şi-i dă impor- 
tanţa pe care o are până în zilele noastre. De asemenea, stareţul Gheorghe se ocupă 
şi de reorganizarea vieţii monahale la mănăstirile Căldăruşani şi Curtea de Argeş. 


Ieromonahul Macarie, de asemenea ucenic al Sfântului Paisie de la Neamţ, rânduit 
cu predicarea cuvântului lui Dumnezeu la parohiile din zona Bucureştilor, a înce- 
put atunci să-i îndemne pe credincioşi să viziteze Mănăstirea Cernica şi să ajute 
lucrarea de acolo. 


Au fost mulți chiar şi cei care s-au hotărât atunci să se alăture obştii starețului 
Gheorghe, fapt pentru care în câţiva ani de la redeschiderea aşezământului acolo se 

nevoiau deja peste şaizeci de călugări, slujbele făcându-le singur stareţul Gheor- 
ghe, duminica şi la sărbători, iar în celelalte zile fraţii citind Laudele în biserica 
Sfântului Nicolae. 


Ulterior, obştea a reuşit să zidească mai multe chilii pentru fraţii care erau din ce în 
ce mai mulți, dar şi o casă de oaspeţi sau arhondaric pentru pelerinii care soseau la 
mănăstire. 


După ce a reuşit să aşeze în bună rânduială Mănăstirea Cernica, noul mitropolit al 
Ţării Româneşti îl trimite să refacă şi Mănăstirea Căldăruşani, unde stareţul se 
mută cu o parte din obştea de la Cernica. Acolo zideşte o nouă biserică pentru 
nevoile sufleteşti ale obştii care creştea din ce în ce mai mult. 


Până la sfârşitul vieţii, la 3 decembrie 1806, cuviosul Gheorghe a avut grijă atât de 
monahii din cele două mănăstiri, chiar dacă lăsase un stareţ la Cernica, dar şi de 
credincioşii care veneau să-i ceară îndrumare. Era recunoscut ca om al rugăciunii şi 
evlaviei. Oamenii veneau să-i ceară sfat duhovnicesc şi el nu pregeta să-i ajute în 
orice vreme. 


Sfântul cuvios Gheorghe a scris cu multă vreme înainte un regulament pentru vie- 
ţuirea monahilor din cele două obşti pe care le conducea, astfel încât acesta să ră- 
mână valabil chiar şi după moartea sa. Acest veritabil testament succint cuprindea 
rânduiala vieţii călugărești, descrisă în şapte poveţe: ascultarea sau supunerea față 
de conducătorul obştii; mărturisirea păcatelor şi gândurilor de trei ori pe săptă- 
mână; ferirea de ispita mândriei că ar fi mai bun decât alţii („că de veţi simţi că vă 
supără şi în ce lucru diavolul cel ivit despre miazăzi șoptindu-vă prin crederea 
minţii că doar aţi fi voi mai buni la Dumnezeu decât alții sau mai sfinți și cuvioşi, 
imediat, ca din săgeată, să alergaţi, rugând pe îndrumătorul ca să vă pomenească 
până ce veţi scăpa din robia cugetului mândriei”); împărtăşirea de douăsprezece ori 
pe an, adică în fiecare lună; atenţia cu care primesc persoane în obşte, ca să nu fie 
vătămaţi de oameni nepotriviţi; buna chivernisire a averii mănăstireşti şi ascultările 
date cu folos monahilor, ca să le poată împlini după cum le este felul lor de a fi; 
împlinirea poveţelor cuviosului Paisie de la Neamţ era un ultim îndemn, pe lângă 
recomandarea limitării obştii la 103 monahi, câţi avea atunci Cernica. 


După moartea sa, stareţul Gheorghe a fost înmormântat lângă Biserica „Sfântul 
Lazăr” de la Cernica, a cărei zidire o rânduise împreună cu cimitirul monahal. 
După o vreme, acolo a fost înmormântat şi mitropolitul Nifon, iar osemintele sta- 
reţului mutate în osuar, alături de cele ale altor monahi. Din acest motiv doar cra- 
niul i-a putut fi descoperit, pentru că pe el scria al cui a fost. 

Sfântul Sinod al Bisericii Ortodoxe Române a decis înscrierea în rândul Sfinţilor 
cuvioşi a stareţului Gheorghe în anul 2005, cinstitul său cap fiind păstrat într-o 
raclă prețioasă în Biserica „Schimbării la Faţă” de la Mănăstirea Cernica, acolo un- 
de este şi racla cu moaştele Sfântului Calinic. 


XP Xp e e Xe e Xe XP e Xe e e Xe e De e Xe e e e Pe e e e e e e e e XX 
e Xe De Xe e De Xe e e Xe e e e De De e e e e e e De e e e e e e e e XX 


kkkhkkhkhkkhkhkhkhkkhhkikhkhkikrhkikikik 


Y 


i 


Dă 
n) 
- N 


i: 
[i 


L da — 
—_— — 


e TU 





khkkkhkkkhkkhkhkikhkhkhkrkkhhkikhkikikikyik 


XP Xp De e Xe e Xe e e Xe e e Xe e e e Xe e e e XP e e Xe e e E e e e e XX 


orthodoxwiki - Cuviosul Gheorghe de la Cernica 





Sfântul cuvios Gheorghe de la Cernica (n. 1730 - d. 3 decembrie 1806) a fost un 
monah român originar din Transilvania (din Săliştea Sibiului) , stareţ al mai multor 
mănăstiri din Moldova şi, mai târziu, din Țara Românească (Cernica și 
Căldăruşani). Biserica Ortodoxă îl prăznuieşte la 3 decembrie. 


Viaţa 


Cuviosul Gheorghe s-a născut în anul 1730 la Săliştea Sibiului, din părinți evla- 
vioşi. La vârsta de 19 ani părăseşte casa părintească şi pleacă spre București, iar de 
acolo la Constantinopol. Râvnind să îmbrăţișeze viaţa călugărească, ajunge la 
Muntele Athos, stabilindu-se la Mănăstirea Vatoped, unde este primit în preajma 
anului 1750. 


Primeşte marea schimă în preajma anului anul 1752, petrecându-și timpul în 
rugăciune, posturi şi nevoinţe, în privegheri şi îndelungate meditații, ajungând să 
fie cunoscut în Sfântul Munte pentru râvna și nevoinţele sale. 


Este hirotonit pe rând ierodiacon şi ieromonah. La Muntele Athos cunoaște atât 
viaţa de sine (idioritmică), cât şi viaţa de obşte. 

Când cunoscutul duhovnic, stareţul Paisie de la Neamţ vine la Muntele Athos, 
cuviosul Gheorghe i se alătură, împreună cu un grup de monahi români şi slavi, 
stabilindu-se la schitul Sfântul Ie, sub ascultarea cuviosului Paisie, unde rămân 
vreme de zece ani. 


Împreună cu stareţul Paisie şi cu alţi 64 de ucenici ai acestuia, cuviosul Gheorghe 
pleacă în Moldova, stabilindu-se mai întâi la Mănăstirea Dragomirna (1763-1775), 
apoi la Mănăstirea Secu şi în sfârșit la Mănăstirea Neamţ (1775). Tulburat de 
desele mutări, vrea să se întoarcă la Sfântul Munte, însă, trecând, în drumul său, 
prin București, se întâlneşte cu un prieten al său, ieromonahul Macarie, care ţine 
să-l prezinte mitropolitului Ţării Românești, Grigorie al II-lea. Acesta, dorindu-și 
să reîntemeieze viaţa monahală de obşte în eparhia sa, după modelul atonit, îi cere 
stăruitor cuviosului Gheorghe să rămână în Țara Românească, pentru a ajuta la 
reorganizarea vieţii mănăstirești. 


Ascultând de sfaturile ieromonahului Macarie, prietenul său, cuviosul Gheorghe 
primeşte, pe 1 septembrie 1781, însărcinarea pe care dorea să i-o dea mitropolitul, 
însă îşi alege ca loc schitul Cernica, care pe atunci era părăsit de vreo 30 de ani şi 
se afla în paragină. Ajutat de doi ucenici, Atanasie şi Gherasim, cuviosul Gheorghe 
curăță schitul de bălării şi sălbăticiuni, iar în curând obştea s-a mărit cu mai mulți 
monahi doritori de nevoinţă şi doritori să se pună sub ascultarea unui adevărat 
părinte duhovnicesc, cum era cuviosul. 


În anul 1785 Cernica este oficial redeschisă ca mănăstire, în jurul cuviosului Gheo- 
rghe adunându-se până atunci peste cincizeci de ucenici, credincioşii începând şi ei 
să vină în număr tot mai mare la slujbele mănăstirești de acolo, căutând povaţa 
starețului Gheorghe. Pentru că pe atunci clădirile existente nu erau de ajuns pentru 
a-i adăposti pe toți monahii și pelerinii, cuviosul hotărăşte zidirea unui nou rând de 
chilii pentru monahi şi a unui arhondaric (casă de oaspeţi). 


O vreme, cuviosul a rămas singurul preot al mănăstirii, astfel că Sfânta Liturghie se 
slujea doar duminica şi la sărbători, în restul zilelor săvârşindu-se doar cele şapte 
Laude. Când obştea monahală a crescut, trecând de o sută de călugări, au mai fost 
hirotoniți trei preoţi şi trei diaconi şi a început să se slujească Sfânta Liturghie 
zilnic, după rânduiala de la Sfântul Munte. 


Auzind de vrednicia starețului, domnitorul Nicolae Mavrogheni (1789-1791) l-a 
cercetat el însuşi pe cuviosul stareţ, înzestrând mănăstirea cu daruri şi arătându-i o 
deosebită preţuire, la fel procedând şi urmașii săi pe tron. 

I s-a încredinţat în anul 1788 şi cârmuirea mănăstirii de la Curtea de Argeș, apoi, 
din 1794, şi cea a mănăstirii Căldărușani, pe care le-a repus în rânduială. În 
apropiere de Căldărușani, la Cocioc, cuviosul a zidit o biserică și nişte chilii şi a 
pus să se planteze pomi, lăsând locul ca pe un loc de retragere şi liniște pentru 
monahii mai nevoitori. S-a îngrijit de Mănăstirile Cernica şi Căldăruşani până la 
moartea sa în anul 1806. 


Înainte de trecerea sa la Domnul, i-a chemat la sine pe toţi ucenicii săi la biserică 
pentru o ultimă rugăciune împreună, luându-şi rămas bun de la ei, dându-le şi 
ultimele sale poveţe. A lăsat ucenicilor săi un testament prin care le rezuma în 
şapte trepte nevoinţele monahale, îndemnându-i să fie ascultători, să se 
spovedească des, să-şi mărturisească gândurile îndrumătorului lor duhovnicesc, să 
se împărtășească cu Sfintele Taine de douăsprezece ori pe an, să se ferească de cei 
care „sminteau” obştea, să administreze cu înţelepciune bunurile mănăstirii, ca 
starețul să dea fiecăruia ascultări după puterea şi temperamentul lui, iar mănăstirea 
să nu treacă de numărul de 103 monahi pe care îl avea atunci. 


Cuviosul stareţ a trecut la Domnul în ziua de 3 decembrie 1806. Sfintele sale 
moaşte se află până astăzi la mănăstirea Cernica. 


Proslăvirea 


Sfântul Sinod al Bisericii Ortodoxe Române a hotărât trecerea cuviosului Gheo- 
rghe de la Cernica în rândul sfinților în şedinţa sa din 20-21 octombrie 2005, 
stabilind ca dată de prăznuire ziua trecerii sale la Domnul, 3 decembrie. 


Imnografie 


Tropar, glasul al 4-lea: Următor al cuvioşilor părinți şi împlinitor al virtuţilor 
sihăstreşti, rugător neîncetat și înnoitor al monahismului românesc te-ai arătat, de 
Dumnezeu purtătorule. Sfinte cuvioase părinte Gheorghe, roagă-te lui Hristos 
Dumnezeu să ne dăruiască nouă mare milă. 


Condac, glasul 1: Povăţuitor prea înțelept al călugărilor şi neobosit lucrător al 
virtuților, purtătorule de Dumnezeu părintele nostru Gheorghe, căci, înarmându-ţi 
trupul cu nepătimirea ai luminat inimile celor credincioși. Pentru aceasta te-ai făcut 
sălaş cinstit al Duhului Sfânt şi în ceruri ai aflat plata ostenelilor tale. Roagă-L pe 
milostivul Dumnezeu împreună cu ierarhul Calinic să ne dăruiască pace şi mare 
milă. 

Sfântul Gheorghe de la Cernica 





Sfântul cuvios Gheorghe de la Cernica s-a născut în anul 1730, într-o familie din 
Săliştea Sibiului. La vârsta de 19 ani ajunge în Țara Românească şi intră în slujba 
mitropolitului grec Roşca, arhiereu aflat în Bucureşti. În anul 1750 ajunge 
împreună cu acest arhiereu la Athos. Este convins de Mitropolitul Țării Româneşti, 
Grigorie al II-lea, să primească a revigora viaţa în schitul Cernica, aflat în totală 
părăsire de vreo trei decenii, astfel că orânduieşte aici o mănăstire cu aleasă viaţă 
de obşte după tipicul Muntelui Athos şi al obştilor paisiene din Moldova. A refăcut 
vatra monahală în doar cinci ani, adunând în jurul lui 103 ucenici. A trecut la cele 
veşnice la 3 decembrie 1806 şi a fost înmormântat la Mănăstirea Cernica. Sfântul 
Sinod al Bisericii Ortodoxe Române, în şedinţa din 20 - 21 octombrie 2005, a 
aprobat propunerile Sinodului mitropolitan al Mitropoliei Munteniei şi Dobrogei 
privind canonizarea cuviosului stareţ Gheorghe, arhimandritul de la Cernica şi 
Căldărușani (având ziua de sărbătorire 3 decembrie). 


IX 


Cursul vieţii pământeşti a Sfântului cuvios Gheorghe de la Cernica 


Sfântul cuvios Gheorghe a venit pe lume în anul 1730, într-o familie de bine- 
credincioşi ardeleni din Săliştea Sibiului. Aprins din tinereţe de duhul vieţuirii 
călugăreşti şi neputându-şi împlini această vocaţie în Transilvania, din cauza 

persecuțiilor împotriva ortodoxiei şi, mai ales, împotriva aşezămintelor monahale, 
el a trecut, la vârsta de 19 ani, în Țara Românească unde, după cum mărturisea, pe 
la 1807-1810, biograful său cel dintâi, Protasie ieromonahul, a intrat în slujba unui 
arhiereu aflat în Bucureşti, mitropolitul grec Roşca. 


Curând, mai apoi, în 1750, a plecat împreună cu părintele său sufletesc la Constan- 
tinopol şi apoi la Muntele Athos, vieţuind în Mănăstirea Vatoped, unde a fost făcut 
de acesta rasofor şi diacon, iar după moartea mitropolitului a devenit ucenic al 
starețului Paisie Velicicovschi, la schitul athonit Sfântul Ilie. Aici a primit sfântul 
chip îngeresc, devenind călugăr în mantie, în 1752, prin mâna cuviosului Paisie 
însuşi, iar apoi, în 1754, a fost hirotonit preot. 


In vremea petrecerii sale la Muntele Athos a deprins, cu râvnă şi mult folos 
sufletesc, bucuriile vieţii de obşte întru Hristos, într-armându-se necontenit pe 
cărările anevoioase ale urcuşului duhovnicesc. 


In anul 1763 l-a însoţit pe marele stareţ, dimpreună cu ceilalți 64 de ucenici, în 
Moldova, la Mănăstirea Dragomirna, unde s-a nevoit doisprezece ani ca 
ieromonah, duhovnic şi econom al obştii care a ajuns să numere 350 de vieţuitori. 


Siliți, însă, de ocupaţia austriacă instaurată, în 1775, asupra Bucovinei, 200 de 
călugări de la Dragomirna, între care şi cuviosul Gheorghe, s-au mutat, împreună 
cu nastavnicul lor, Paisie, în părțile nemţene, la Mănăstirea Secu. Patru ani mai 
târziu, în 1779, primind stareţul Paisie sub ascultare şi Mănăstirea Neamţ 
dimpreună cu Mănăstirea Secu, Gheorghe l-a urmat şi în marea lavră nemţeană, 
unde a mai petrecut încă vreo doi ani de zile în obştea care număra acum vreo 700 
de frați. 


În anul 1781, dorind a-şi împrospăta amintirile uceniciei sale din Sfântul Munte şi 
luându-și, intru aceasta, binecuvântare de la părintele său sufletesc, a pornit pe 
drumul către Athos. Ajungând în Bucureşti, a fost însă oprit în Ţara Românească 
de către mitropolitul Grigorie al II-lea (1760-1787) şi de către un vechi prieten, 
ieromonahul Macarie de la mitropolie, şi dânsul ucenic al starețului Paisie, care, 
prin multe insistenţe, l-au determinat să primească a revigora viaţa în schitul 
Cernica, aflat în totală părăsire de peste trei decenii. Lucrarea ce 1 s-a încredinţat 
era de a orândui şi în această parte a pământului românesc o mănăstire cu aleasă 
viaţă de obşte, după tipicul Muntelui Athos şi al obştilor paisiene din Moldova. 


Păstorind cu jertfelnicie şi mult har, a refăcut vatra cernicană, adunând, în jurul 
său, în doar cinci ani, o obşte de 103 ucenici. 

În 1785, căzând într-o boală grea, din care nu a crezut că va mai scăpa cu zile, a 
întocmit o diată (testament), ca un adevărat aşezământ al obştii sale, ce a rămas, 
peste vreme, un document de excepţională însemnătate duhovnicească. Însănă- 
toşindu-se mai apoi, a mai trăit, în aceeaşi spornică lucrare, încă 22 de ani. 


Roadele cârmuirii sale din chinovia Cernicăi au făcut ca, în 1793, mitropolitul 
Filaret al II-lea să-i dea în seamă şi Mănăstirea Căldăruşani, conducându-le efectiv 
pe amândouă din aprilie 1794 şi până la moartea sa în decembrie 1806, locuind, pe 
rând, în fiecare dintre ele şi aşezând părinţi egumeni care să le poarte de grijă, mai 
ales când el însuşi era plecat în cealaltă parte. În ambele mănăstiri a orânduit 
nestrămutat viaţa de chinovie după tradiția athonito-paisiană, şi după aşezământul 
diatei sale, cu pravila celor şapte laude zilnice, spovedania deasă, ascultare, 
rugăciune continuă, asceză şi masa de obşte. 


Sfârşitul vieţii i-a sosit la 3 decembrie 1806, fiind mult plâns de cele două 
numeroase obşti de ucenici ai săi. A fost înmormântat la Mănăstirea Cernica, în 
faţa bisericii Sfântului Lazăr, zidită de el în 1804, mormântul său fiind pe locul din 
cimitir ocupat, mai târziu, în 1875, de cavoul mitropolitului Nifon. 


Sfântul cuvios Gheorghe este apreciat, pentru viaţa sa aleasă, pentru tactul şi 
roadele cârmuirii celor două mari obşti călugăreşti muntene, ca unul dintre cei mai 
de seamă cuvioşi români, înnoitor de renume al monahismului românesc, în pragul 
epocii moderne, în duhul neo-isihast athonito-paisian. 


În sesiunea sa din 20-21 octombrie 2005, Sfântul Sinod al Bisericii Ortodoxe 
Române a hotărât canonizarea cuviosului stareţ Gheorghe. Proclamarea canonizării 
s-a săvârşit la Sfânta Mănăstire Cernica în ziua prăznuirii sale, la 3 decembrie 
2005, de către un impresionant sobor arhieresc avându-l în frunte pe Prea Fericitul 
Părinte Teoctist, Patriarhul Bisericii Ortodoxe Române. 


Părintele Florin Șerbănescu - Consilier pe probleme de patrimoniu al Patriarhiei 
Române 

Prăznuirea Sfântului cuvios Gheorghe de la Cernica 


Biserica Mănăstirii Cernica s-a dovedit a fi neîncăpătoare, duminică 3 decembrie, 
în ziua prăznuirii cuviosului Părinte Gheorghe. Numeroşi credincioşi au venit să se 
închine la raclele cu Sfintele moaşte ale celor doi Sfinţi ai Cernicăi: Sfântul ierarh 
Calinic şi Sfântul cuvios Gheorghe. Sfânta Liturghie de duminică, la un an de la 
proclamarea canonizării cuviosului stareţ Gheorghe, a fost săvârşită de însuşi PF 
Părinte Patriarh Teoctist, însoţit în slujire de IPS Iosif, Mitropolit al Mitropoliei 
Ortodoxe Române a Europei Occidentale şi Meridionale, de P.S. Varsănufie 
Prahoveanul, Episcop vicar al Arhiepiscopiei Bucureştilor, de P. Cuv. Macarie, 
starețul mănăstirii Cernica şi de soborul de preoți al mănăstirii. 





Sfântul Sinod al Bisericii Ortodoxe Romane, în şedinţă din 20 - 21 octombrie 
2005, a aprobat propunerile Sinodului mitropolitan al Mitropoliei Munteniei şi 
Dobrogei privind canonizarea 
Y mitropolitului Grigorie Dascălu al Ţării Româneşti (având ziua de 
sărbătorire 22 iunie) şi 
Y a cuviosului stareţ Gheorghe, arhimandritul de la Cernica şi Căldăruşani 
(având ziua de sărbătorire 3 decembrie). 

Vieţuitor între anii 1730 - 1806, cuviosul Părinte Gheorghe - ardelean din Săliştea 
Sibiului - şi-a închinat viaţa încă din tinereţe slujirii lui Dumnezeu şi oamenilor, 
intrând în monahism la Sfântul Munte Athos, la anul 1752, ca ucenic al 
renumitului părinte cărturar Paisie Velicicovschi, stareţ pe atunci al Mănăstirii 
Vatoped. 


In anul 1763 îl însoţeşte pe marele stareţ în Moldova, la Mănăstirea Dragomirna, 
iar din anul 1775 - din pricina ocupaţiei austriece instaurată asupra Bucovinei - se 
mută împreună cu părintele său duhovnicesc şi cu alți monahi la Mănăstirea Secu. 


După o altă perioadă de 4 ani petrecută la Sfântul Munte, ieromonahul Gheorghe 
revine în Moldova, la Secu şi la Neamţ (aici fiind stareţ Paisie Velicicovschi), apoi 
trece în Țara Românească, cu gândul de a se întoarce la Athos. Este convins de 
Mitropolitul Țării Româneşti, Grigorie al II-lea, să primească a revigora viaţa în 
schitul Cernica, aflat în totală părăsire de vreo trei decenii, astfel că orânduieşte 
aici o mănăstire cu aleasă viaţă de obşte după tipicul Muntelui Athos şi al obştilor 
paisiene din Moldova. 


Roadele cârmuirii sale la Cernica au făcut ca, în 1793, Mitropolitul Filaret al II-lea 
să-i dea în seamă şi mănăstirea Căldăruşani, conducându-le efectiv pe amândouă 
din aprilie 1794 şi până la moartea sa, în decembrie 1806, locuind, pe rând, în 
fiecare dintre ele şi aşezând egumeni (stareţi) care să le poarte de grijă, mai ales 
când el era plecat dintr-o mănăstire într-alta. În ambele mănăstiri a rânduit viaţa 
monahală după tradiția athonito-paisiană. 

Sfârşitul vieţii i-a sosit la 3 decembrie 1806, fiind înmormântat la Mănăstirea 
Cernica. Starețul Gheorghe este apreciat pentru viaţa sa aleasă, pentru tactul şi 
roadele cârmuirii celor două mari obşti călugăreşti din Țara Românească, ca unul 
dintre cei mai de seamă cuvioşi români, înnoitor de renume al monahismului 
românesc, în pragul epocii moderne, în duhul neo-isihast athonito-paisian. 


În acest an s-au împlinit două secole de la mutarea sa la cele veşnice. Starețul 
Gheorghe de la Cernica şi Căldăruşani este chemat să se adauge cetei binecu- 
vântate a Sfinților ortodoxiei româneşti. 


Cinstitele moaşte ale cuviosului stareţ Gheorghge s-au păstrat la mănăstirea Cer- 
nica şi acum sunt aşezate în biserica mănăstirii pentru a fi venerate de credincioşi. 





Duminică, 3 decembrie 2006, la praznicul Sfântului cuvios Gheorghe de la 
Cernica, PF Părinte Patriarh Teoctist s-a adresat credincioşilor şi monahilor 
vieţuitori în această sfântă mănăstire: "lubiţi credincioşi, să dăm slavă lui Dumne- 
zeu, Sfinţilor ocrotitori ai acestei mănăstiri - Sfântul ierarh Calinic şi Sfântul 
cuvios Părinte Gheorghe, stareţul ei - că ne-a ajutat astăzi să venim aici la 
pomenirea cuv. Părinte Gheorghe ale cărui sfinte moaşte se cinstesc în această 
sfântă biserică, în racla pe care am sfințit-o astăzi. 

Este o zi închinată lor, sfinților, dar şi nouă celor credincioşi şi slujitorilor din 
această sfântă mănăstire, după cum reiese şi din Parabola pe care ați ascultat-o la 
citirea pericopei evanghelice de astăzi, Pilda talanţilor: A primit fiecare dintre cei 
îndreptățiţi, unul 5, altul 2, altul a primit un singur talant. Cel care a prezentat 
stăpânului rezultatul singurului talant a spus: "Doamne, am ascuns talantul tău în 
pământ, pentru că m-am temut şi ţi l-am adus înapoi”. Ceilalţi i-au adus înmulțiţi, 
beneficiind din talanţii pe care i-au primit. Şi noi putem desprinde din această pildă 
următorul înţeles: Viaţa pe care o avem este un talant primit de la Dumnezeu, este 
darul lui Dumnezeu. Cum folosim noi darul vieţii, sensul vieţii noastre - acela de a 
fi fii ai Împărăției lui Dumnezeu? 


Aici în Mănăstirea Cernica avem numeroase exemple din monahi care au primit 
talanți mulţi sau puţini. În această mănăstire au fost în decursul istoriei numeroase 
pilde de viaţă: martiri, sfinţi şi cuvioşi părinţi pe ale căror urme îndrăznim noi să 
mergem, şi ale căror zile lor de pomenire le cinstim noi. 


Astăzi, în duminica aceasta, în chip fericit, este şi ziua de pomenire a cuviosului 
stareţ Gheorghe al Mănăstirii Cernica şi Căldăruşani, din sec. al XVIII-lea care a 
trăit înaintea Sfântului Calinic. Este o mănăstire iubită de Dumnezeu prin aceşti doi 
sfinți, dar pe lângă aceştia sunt mulţi sfinți, aici, la Cernica, necunoscuţi de noi, 
cuvioşi părinți, smeriţi monahi care şi-au închinat viaţa în cetatea aceasta sau 
dincolo în ostrov, la Biserica "Sfântul Nicolae”. 


Ei ne arată că sensul vieţii pe pământ este Slujirea lui Dumnezeu, este credinţa 
noastră care este sădită în firea noastră de la început, de la predica Sfântului 


care au bineplăcut lui Dumnezeu, cum a fost cuviosul Părinte Gheorghe - de 
felul său din Ardeal din Săliştea Sibiului, de unde au fost bărbaţi vrednici în 
istoria noastră, în cultura noastră, în toate aspectele vieţii sociale. Dar au ieşit, 
spre bucuria noastră, şi slujitori ai bisericii şi mulţi alţii, înainte şi după Mihai 
Viteazu. 


Starețul Gheorghe a stat 24 de ani la Mănăstirea Neamţ şi a învăţat de la stareţul 
Paisie al acelei mănăstiri multe din felurile de trăire bisericească, sufletească 
privind rugăciunea, privind ascultarea, privind viaţa de obşte, toate însă legate de 
rugăciunea minţii, de rugăciunea inimii, rugăciunea lui lisus, care îi unea pe toţi: 
"Doamne lisuse Hristoase, Fiul lui Dumnezeu, miluieşte-mă pe mine păcătosul". 

Aşa au ajuns cunoscuţi în istorie ca făcători de minuni ca acest părinte Gheorghe, 
care la rugămintea Mitropolitului Țării Româneşti, Grigorie al II-lea, a venit aici 
ca să odrăslească mănăstirea aceasta foarte veche care decăzuse complet. Şi astfel 
el s-a aşezat la Biserica Sfântului Nicolae, acolo unde erau ruinele fostei mănăstiri 
de altădată şi unde s-a rugat cu căldura lui Dumnezeu şi l-au înconjurat câţiva 
ucenici venind în timp mai mulţi. Au ridicat apoi o mănăstire frumoasă, aici în 
ostrovul acesta. Fi ne pot fi pildă de cum putem să ne întocmim viaţa aşa ca să 
înmulțim talantul primit de la Dumnezeu: unul are darul învăţăturii, altul darul 
cântării, alții au darul deprinderii ştiinţelor şi pot ajunge membrii în Academii. Dar 
toate acestea sunt raze strălucitoare ale sufletului omului care este din Dumnezeu şi 
prin care Dumnezeu revarsă Harul Său şi-l ridică la înălţimea sfinților, ca pe 
Sfântul cuvios Gheorghe. Ni i-a dăruit Dumnezeu aceştia fiind pentru noi, pentru 
Biserică, un dar în profunzimea sufletului, a simțirilor noastre. 


Toată nădejdea, iubiţi părinți şi frați ai mănăstirii, s-o aveţi la Sfântul ierarh 
Nicolae, la Sfântul ierarh Calinic, la Sfântul cuvios stareţ Gheorghe, ocrotitorii şi 
ctitorii acestei sfinte mănăstiri. Să urmaţi rânduielile testamentelor lăsate mănăstirii 
acesteia de Sfântul cuvios Gheorghe şi Sfântul ierarh Calinic. Într-un glas, 
amândoi, ei vă cheamă neîncetat. Când auziţi clopotul bisericii, să ştiţi că acela 
este glasul Sfântului cuvios Gheorghe şi al Sfântului ierarh Calinic care vă cheamă 
la rugăciune, la bunătate, la iubire, la ascultare - ascultarea pe care a făcut-o 
Mântuitorul lisus Hristos. 


Să vedeţi, iubiți părinţi şi fraţi ai mănăstirii, un loc de fericire în mănăstire. 
Sărbătoarea de astăzi ne aminteşte de multe feluri de a trăi viața prin Pilda 


talanţilor. Noi n-avem dreptul să ascundem ceea ce Dumnezeu ne-a dat!" 


Sursa: crestinortodox.ro 


kkkhkkhkhkkhkhkhkhkkhhkikhkihkikrhkikikik 


e Xe De e e De Xe e e De e e e De De e e e e e e De e e e e e e e eX 


khkkkhkkhhkhkhkhkikhkhkhkrkkhhkikhihkikikyik 


XP Xp e e Xe e Xe e e Xe e e Xe e De e Xe e e e XP e e XE e e E e e e e XX 


Diac. Ioniţă Apostolache - Starețul Gheorghe de la Cernica, un cunoscut 
isihast român 





Adăpat din izvorul de duhovnicie al dumnezeiescului Munte Athos, Sfântul 
Gheorghe de la Cernica s-a deprins atât cu modul de viaţă idioritmic, cât şi cu cel 
de obşte, impunându-şi o aspră trăire monahală „prin înfrânare şi posturi, prin 
privegheri de toată noaptea şi meditații îndelungate“. Pe el, Dumnezeu l-a rânduit 
înainte-mergător Sfântului Calinic în stăreţia Mănăstirii Cernica. 


Atât experienţa sa atonită, cât şi anii de ucenicie petrecuţi alături de Sfântul Paisie 
Velicicovschi în chinoviile Dragomirna (1763-1775), Secu şi Neamţ au făcut dintr- 
însul păstor destoinic şi învățător desăvârşit al cetelor de monahi din lavrele 
Cernica şi Căldăruşani pe care i-a condus până la moarte sub acelaşi toiag. 


Mitropolitul Efrem Enăchescu îl aşază în rândul ucenicilor munteni ai Sfântului 
Paisie de la Neamţ, alături de „Rafael de la Hurezi, Grigorie din Bucureşti, care 
apoi se aşază la Căldăruşani; Chiriac Râmniceanul care se aşază la Călui... în fine, 
lezerul, Poiana Mărului, Vărzăreşti, Ghighiu, Dulhăuţi, Ciolanul, Cheia etc. 
suferiră binefăcătoarea înrâurire paisiană“, în felul acesta, „Paisie reuşi în mod 
minunat să regenereze viața monahală din Ţările Româneşti prin cei o mie de 
monahi care trăiau în mănăstirile Neamţul şi Secul sub conducerea şi sub 
îndrumarea sa după rânduiala Sfântului Munte, ce încă se păstrează în unele 
mănăstiri româneşti. 


kk hkkhkhkkhkhkhkhkhkhhkikhkhkikrhkikikik 


e Xe De Xe e De Xe e e Xe e e e De De e e De e e e De e e e e e e e e XX 


k*hkkkhkkkhkkhkhkikhkhkhkrhkkhhkikhihkikiyik 


XP Xp e e Xe e Xe XP e Xe e e Xe e e e Xe e e e XP e e e e e e e e e XX 


După Sfântul Nicodim de la Tismana, fericitul Paisie este deci cu drept cuvânt 
socotit ca al doilea Părinte al monahismului român, şi curentul paisian, ca pe deplin 
triumfător atât în organizarea ierarhiei noastre, cât şi în literatura bisericească a 
românilor“ (Privire generală asupra monahismului creştin, Ediţia a Il-a, Ed. 
Mitropolia Olteniei, Craiova, 2007, p. 143). 


Părintele cernicanilor 


Din prisosul experienţei sale hristocentrice, Sfântul Gheorghe a născut fiu 
duhovniceşti, „dornici să slujească lui Dumnezeu şi neamului din care făceau 
parte“. Toţi aceştia, „călăuzindu-se după regulile practice ale vieţii monahale 
«roagă-te şi munceşte»... prin hărnicia şi dragostea lor faţă de tot ceea ce este sfânt 
şi folositor, au reuşit să transforme pustietatea şi ruina în care ajunsese aşezarea 
monahală de la Cernica într-o grădină înfloritoare, atrăgând asupra ei din ce în ce 
mai mult luarea-aminte şi evlavia bine-credincioşilor creştini din împrejurimi şi 
îndeosebi din Bucureşti. 

Viaţa trăită în curăţie, în ascultare, în sărăcie, în rugăciune şi în smerenie, după 
modelul celei isihaste de la Muntele Athos, era preocuparea sfântă şi neîntreruptă a 
ostenitorilor conduşi de cuviosul Gheorghe“ (după cum spunea într-unul din 
articolele sale arhimandritul Chesarie Georgescu). 


Diata sa a rămas peste veacuri canon de aleasă vieţuire monahicească pentru 
călugării de la Cernica şi Căldăruşani. Poveţele cuprinse într-însa îmbracă o formă 
cât se poate de realistă, bine cântărită şi adaptată la concretul ascezei celor ce 
viețuiesc în obşte. Prin aceste îndemnuri, Sfântul Gheorghe doreşte să realizeze, nu 
numai pentru sine, cât mai ales pentru cei care i-au urmat în scaunul stăreției de la 
Cernica, „un echilibru între stăruința de înfăptuire a frățietăţii între toți membrii 
obştii şi stăruința de reală desăvârşire“ (cf. pr. D. Stăniloae, Filocalia VIII, p. 549). 


Din testamentul Sfântului Gheorghe de la Cernica 


Cu această imagine în minte, vom încerca să punctăm câteva aspecte din testa- 
mentul Sfântului Gheorghe, o adevărată „teologie spirituală care pune Sfânta 
Treime la baza unităţii întreite a sufletului şi a comuniunii, care face din Sfânta 
Treime izvorul puterii de reunificare a sufletului întreit şi a comuniunii celei 
strânse între persoanele care nu se confundă şi nu se stânjenesc în dezvoltarea lor. 
Armonia treimică e văzută cu baza strădaniilor pentru refacerea armoniei sufleteşti 
şi sociale“ (Ibidem, p. 569, nota 1016). 

În acest context, sfântul vede urcuşul duhovnicesc al nevoitorului aşezat pe mai 
multe trepte duhovnicești, distincte ca importanţă şi anvergură mistică. Întru toate 
însă distingem evidenţa mistică a lepădării de patimi (despătimirea) în perspectiva 
dobândirii unei comuniuni depline cu Hristos în Împărăţia Sa cea Cerească. În felul 
acesta, ținând cont de faptul că întreaga viaţă a monahului trebuie să se desfăşoare 
sub pecetea ascultării, poveţele stareţului sunt presărate cu mângâierea cea tainică a 
comuniunii hristice, „căci este scris că cu blagoslovenie veţi gusta din pâinea vieţii 
cea plină de har“. 

Ucenicii sunt îndemnați astfel ca „prin chibzuinţă nesmintită“ să caute în partea 
dreaptă a sânului său duhovnicesc, „ceea ce înseamnă scăparea minţii din robia 
cugetelor, că poate veți afla şi o răclişoară scumpă, închipuind curăţia inimii cea 
nefurată de gând. Şi deschizându-o pe ea, arăta-se-va şi alta, de lut, zugrăvită, 
adică biruinţa asupra deznădejdii, cu multe feluri de trude prin acest trup de 
pământ. Sfărâmându-o şi pe aceea, va da dintr-însa trei pietricele de mult preț 
care se tălcuiesc câştigul celor trei părţi ale pocăitului suflet, prin care şi pe 
Sfânta Treime o proslăvesc, slujindu-i eu de la naşterea mea “. 

O iubire alimentată trinitar 


Elementul misticii trinitare pătrunde ca un fir aurit întreaga gândire şi trăire a 
Sfântului Gheorghe. El vede întreaga noastră existenţă ca pe o piatră triunghiulară, 
sprijinită mistic pe Dumnezeu cel în Treime lăudat: Tatăl, Fiul şi Sfântul Duh. În 
acest sens, el mărturiseşte: „Și, iată, întru numele Tatălui, pildă m-am făcut între 
voi prin rodul dragostei, iubindu-vă pe toți deopotrivă. Întru numele Fiului m-am 
supus de bună voie sub picioarele tuturor, ca să pot vâna prin răbdare sufletele 
voastre; întru numele Duhului Sfânt n-am lăsat simţurile a zbura peste hotarele 
firii, întrucât şi de voi mi s-a făcut milă, încălzindu-vă lângă bucuria inimii şi 
îndreptându-vă spre limanul mântuirii “. 


În altă parte, prea cuviosul Părinte arată bogăţia de daruri care izvorăşte din jertfa 
nevoinţelor călugărești: „Jar întru nevoințele frăţimii voastre se va proslăvi iubi- 
torul de oameni Dumnezeu şi veţi moşteni pacea care întoarce iarăşi la podoaba 
cea după fire pe cei ce se află cu mintea întreagă. Prin ele vă faceţi şi multora 
oglindă spre îndreptare şi vă veţi bucura întru lumina celor vii “. 


Deasupra tuturor încercărilor, el aşază „dragostea cea hotărâtă din lege“. „Deci 
această treaptă a scării“ - spune el - „să o socotiți a fi porunca cea mai 
cuprinzătoare. Căci întru ea se reazemă toată începătura mântuirii monahilor: 
cinstiți supunerea unul către altul întocmai ca suflarea. Însă nu dintr-un interes 

neblagoslovit de Dumnezeu, ci numai spre folosul aproapelui, ca să împliniţi 
dragostea cea hotărâtă de lege“. 


„Curăţia inimii“ - o zestre de nepreţuit pentru obştea cernicană 


Prin urmare, putem spune că întreaga moştenire lăsată de Sfântul stareţ Gheorghe 
fiilor duhovniceşti din Cernica şi Căldăruşani reprezintă închegarea unei tradiţii, 
profund mistică şi întru totul hristocentrică, alimentată din ethosul paisian şi atonit. 
Exemplul propriu constituie cheia acestei moşteniri, el fiind de părere că chipul 
omului desăvârşit este unul după icoana Preasfintei Treimi. 


Părintele profesor Dumitru Stăniloae surprinde foarte frumos caracterul personal şi 
intim al învățăturilor Sfântului Gheorghe de la Cernica, fiind de părere că după 
trecerea la cele veşnice „le lasă călugărilor din obştea sa moştenire pilda sa 
prin propria lor înţelepciune. Această moştenire este curăția inimii. Dar ea are la 
bază biruinţa asupra deznădăjduirii, dobândită cu multe trude ale trupului. După el, 
toate nevoinţele duc la câştigarea nădejdii şi din fermitatea nădejdii creşte curăția 
inimii, care-şi pune toată nădejdea, ridicată din deznădejdea tuturor nădejdilor 
dezamăgite în cele vremelnice, în Dumnezeu, piatra ultimă şi de nesfărâmat a vieţii 
noastre. lar mai adânc decât aceasta se află cele trei pietricele de mult preţ, sau cele 
trei puteri ale sufletului, curățite cu puterea dragostei venită din Sfânta Treime: 
cugetarea, pofta şi mânia. Ele s-au curăţit slujind numai Sfintei Treimi. Propriu-zis, 
piatra de la temelia fiinţei noastre, umplută de nădejde şi de curăţie, are trei laturi: 
Tatăl, Fiul şi Sfântul Duh. Din puterea Tatălui, stareţul Gheorghe a putut iubi pe 
toţi din obşte în mod egal, cum şi Tatăl îi iubeşte pe toţi, fiind tuturor Tată; din 
puterea Fiului a răbdat toate de la toţi, ca pe toţi să-i câştige; din puterea Sfântului 
Duh a rămas apropiat de toţi, în comuniune cu ei, ca să-i conducă pe toți împreună 
spre mântuire“ (Filocalia VIII, nota 1016). 


Diac. Ioniță Apostolache, 25 August 2013 

Mănăstirea Cernica - suflarea duhului peste ape 





Mănăstirea Cernica, situată la 14 km de Bucureşti, pe DN 3, şi ctitorită la 
începutul secolului 17, continuă să uimească prin istoria ei minunată şi prin marea 
ei forță duhovnicească. Aici a trăit Sfântul Calinic, care avea, între alte daruri, şi pe 
acela de a citi gândurile celor din preajma sa. Această veche vatră de spiritualitate 
şi cultura românească este o mândrie națională şi un loc predilect de pelerinaj 
spiritual. Pictorul Ion "Țuculescu, scriitorul Gala Galaction, marele teolog Dumitru 
Stăniloae şi multe alte figuri ilustre, istorice sau duhovniceşti, odihnesc în cimitirul 
mănăstirii. 


Sfintele moaşte tămăduitoare 


Mănăstirea de călugări, ctitorie a vornicului Cernica Izvoranul, zis Ştirbei, e 
atestată documentar la 1608, prin hrisovul domnesc al lui Radu Vodă Şerban. În 
acel an, vornicul a refăcut un vechi schit, căruia i-a dat numele său şi l-a înzestrat 
cu pământuri, păduri şi sate, spre veşnică pomenire a neamului său. 


Mănăstirea este zidită în mijlocul unui lac înconjurat de păduri, prezentând în orice 
anotimp aceeaşi fascinaţie, atât pentru ochi, cât şi pentru inimă. După ce a fost 
părăsită vremelnic din pricina unei epidemii, mănăstirea a fost restaurată în 1842 
de către Sfântul Calinic (1787-1868), care a fost stareţ al mănăstirii timp de 31 de 
ani. Moaştele acestuia, făcătoare de minuni, odihnesc într-o raclă din biserica mare 

a mănăstirii. Multe sunt minunile vrednice de pomenire ale Sfântului Calinic, de la 
vindecări miraculoase la întoarcerea bărbaţilor acasă, la măritişul fetelor sau la 
dezbărarea de vicii cumplite. La Cernica, nu există zi în care credincioşi din toată 
țara să nu vină să se roage dinaintea Sfintelor moaşte pentru alinarea necazurilor şi 
iertarea păcatelor. 


De la Gheorghe la Calinic 

În anul 1781 vine ca stareţ al mănăstirii părintele arhimandrit Gheorghe, unul 
dintre ucenicii Sfântului Paisie de la Neamţ. Acesta reface obştea de monahi (care 
se risipise din pricina războaielor şi a ciumei) şi ridică din ruină biserica. Viaţa 
monahală de la Cernica primeşte astfel un nou avânt. În locul vechii biserici e 
construită, la 1815, Biserica Sfântul Nicolae din Ostrov, a cărei pictură interioară a 
fost realizată de zugravul Fotache, unul dintre ultimii meşteri ai picturii medievale. 


Lăcaşul l-a avut ca stareţ, între 1818 şi 1850, pe cel mai luminos şi reprezentativ 
om al timpului: Sfântul ierarh Calinic de la Cernica, ctitor de mănăstiri şi biserici, 
de spitale, şcoli şi case pentru orfani. În vremea sa au fost ridicate zidurile 
împrejmuitoare şi Biserica Sfântului Gheorghe, clădirea stăreției şi aproape toate 
casele de pe insula care poartă numele aceluiaşi Sfânt mare mucenic. lubitor de 
cultură, Calinic a pus bazele unei valoroase biblioteci şi a deschis aici o şcoală de 
pictură bisericească. O instituţie de o reală importanţă a fost Seminarul Monahal, 
care a funcţionat aici şi a dat oameni de seamă ai Bisericii, printre care şi Prea 
Fericitul Părinte Patriarh Teoctist. 


Corpul de chilii în care viețuiesc astăzi călugării este ocrotit de ziduri ca de cetate, 
cu o arhitectură tipică zonelor de câmpie, adică nu prea înaltă, spre a se putea 
repara uşor. 


Pe lacul Cernica au tăcut broaştele 


lerarhul Calinic a fost trecut în rândul sfinţilor în 1955, în plină prigoană 
comunistă. Printre cele mai celebre profeții ale sale se numără prezicerea morţii 
Mitropolitului Nifon, a izgonirii lui Cuza, a celor două războaie mondiale şi chiar a 
„izbăvirii“ României, ce-ar fi trebuit să înceapă (şi poate a şi început, în adâncuri 
neştiute de noi) în anul 1996. 


Vechea chilie în care a trăit e situată în insula Sfântului Gheorghe de pe lacul 
Cernica şi a devenit cu timpul casa memorială. Acolo se păstrează obiecte care i-au 
aparținut marelui stareţ. Un fapt cel puţin curios e acela că în jurul chiliei broaştele 
nu cântă niciodată. 


Legenda spune că într-o seară, pe când sfântul era cufundat în rugăciune, liniştea 1- 
a fost tulburată de orăcăitul broaştelor. Atunci el s-a dus pe malul apei şi, 
delimitând cu privirea o porțiune din lac, atât cât „zgomotul“ să nu ajungă la chilie, 
a binecuvântat broaştele şi le-a spus: „Duceţi-vă în stânga şi în dreapta, de cântaţi 
cât vreţi! Dar aici voi să nu-mi mai cântaţi!“. Din acea zi, în zona binecuvântată de 
Sfântul Calinic broaştele au încetat să mai orăcăie. 

Mortul neputrezit 


Povestesc bătrânii călugări că în vara anului 1854 Sfântul Calinic se îndreptă, pe 
Valea Jiului, către Mănăstirea Lainici. Pe drum s-a întâlnit cu fiii unui om înstărit, 
care murise în urmă cu 7 ani. Tocmai în acea zi de sâmbătă urmau să-i facă 
parastasul de pomenire şi Calinic s-a oprit să-şi tragă puţin sufletul alături de ei. Cu 
ocazia deshumării cadavrului, rudele au constatat că mortul nu putrezise. Toţi au 
încremenit de spaimă. Știind că sfântul are har şi că face minuni, copiii bogătaşului 
au căzut în genunchi şi l-au rugat să rămână în satul lor până a doua zi. Calinic s-a 
înduioşat şi a rămas pentru a-i ajuta. 


Lumea vorbea că răposatul avusese în timpul vieţii puteri necurate şi toate slujbele 
de dezlegare făcute la căpătâiul lui de arhierei şi preoţi, ca şi toate rugăciunile 
rudelor, nu avuseseră nici un efect. 


Sfântul a ţinut slujba Liturghiei la biserică din sat şi a mers la mormânt cu o cruce 
în mână. Mortul, dezgropat între timp, era rezemat în picioare de zidul bisericii. 
Trupul intact era îmbrăcat în haine lungi de mătase. După ce şi-a terminat slujba, 
sfântul a început să citească rugăciunile de iertare a păcatelor şi dezlegare de 
blesteme. Toţi cei prezenţi au plâns, înălțând slava lui Dumnezeu, în timp ce trupul 
răposatului se transformă sub ochii lor în pulbere, începând de la tălpi. La sfârşitul 
rugăciunilor, din cadavru nu mai rămăsese decât o grămăjoară de ţărână amestecată 
cu oase. Blestemul fusese stins. 


„In numele Domnului Hristos, ridică-te!“ 


Biserica Sfântului Nicolae din aşezământul Cernicăi are o icoană făcătoare de 
minuni, dar nu se ştie cu precizie care dintre cele 7 icoane prezente în interior este 
aceea. Se bănuieşte doar că ar fi cea mai veche dintre ele. Icoana îl înfăţişează pe 
Sfântul Nicolae. 

Legenda spune că acesta a coborât într-o noapte în visul Sfântului Calinic şi l-ar fi 
anunţat că stareţul Nicandru a murit. La vremea aceea călugării au notat data 
respectivă în scriptele bisericii şi trista veste s-a confirmat mai târziu. 


Spre sfârşitul vieţii, în cadrul unei slujbe de exorcizare săvârşite în paraclisul 
Episcopiei Râmnicului, Sfântul Calinic a reuşit să aducă în fire o femeie care ţipa, 
făcea spume la gură şi-şi rupea hainele de pe ea. Bunul părinte şi-a aşezat mâinile 
pe capul ei şi a binecuvântat-o, rostind: „În numele Domnului nostru lisus Hristos, 
ridică-te!“. Femeia s-a liniştit într-o clipă, apoi s-a închinat la sfintele icoane, 
mulțumind lui Dumnezeu. 

După puţin timp, un meşteşugar din partea locului, pe nume Costache, a venit cu 
fiul său epileptic la Sfântul Calinic. Acesta i-a spus: „Du-te acasă şi te roagă la 
Maica Domnului“. Când a ajuns în ograda lui, bărbatul a rămas uimit văzând cum 
fiul lui se îndreaptă către icoana Preasfintei Fecioare şi îngenunchează. dinaintea 
ei! După ce s-a rugat, copilul s-a ridicat în picioare şi, cu o privire senină, i-a spus: 
„Tată, cu ajutorul lui Dumnezeu şi al Maicii Domnului, sunt sănătos tun“. 


Icoană prevestitoare 


lată, în final, mărturia unei tinere care a vizitat recent Mănăstirea Cernica: „Am 
intrat înăuntru când abia începuse slujba. Emoţionată, am trecut pe la racla 
Sfântului Calinic şi după aceea pe la icoane. Ajunsă în faţa Sfântului Altar, la 
icoana Mântuitorului nostru lisus Hristos, am atins icoana, după care, ridicând 
privirea, am rămas uimită: Mântuitorul era cu gura întredeschisă! Faţa Îi era într-o 
continuă mişcare. Întotdeauna admirasem acea icoană şi ştiam că lisus era pictat cu 
gura închisă. Atunci mi-am zis în gând: Doamne, ce vrei să-mi spui? Atunci 
Mântuitorul a deschis şi închis gura de două ori! Am ieşit tulburată din biserică. 
Credeam că am înnebunit, că am probleme cu vederea, nici eu nu mai ştiam... M- 
am frământat ore întregi, neștiind ce să fac. Însă, când am ajuns acasă, în 
Bucureşti, am aflat cu stupoare că apartamentul meu fusese spart. Hoţii mi-au furat 
nişte bani care nu erau ai mei, ci ai unui prieten. Acesta îi lăsase la mine pentru că 
urma să demaram împreună o afacere. Eram disperată. Am fost nevoită să-i restitui 
omului banii, lucru care m-a obligat la economii drastice timp de mai multe luni. 
Întrebările privitoare la întâmplarea petrecută la Cernica, cu puţin înainte de furtul 
banilor, mă chinuiau încă, aşa că m-am dus din nou acolo. 


Am întâlnit un preot bătrân, căruia i-am povestit viziunea din biserică. Acesta mi-a 
spus, cu o voce venită parcă din cer: N-a fost o vedenie. Mai bine aminteşte-ţi dacă 
mimica feţei din icoana era tristă. l-am spus că da. Preotul mi-a pus mâna pe 
frunte: Copilă, nu cumva ai avut de atunci un necaz, o pierdere mare de bani? Apoi 
a dispărut ca şi când n-ar fi fost. Habar n-am cine era, dar m-a făcut să înţeleg ce 
voise să-mi spună, de fapt, acea sfântă icoană...“ 


Gabriel Mateescu, Lumea credinţei, anul III, nr 4(9) 

Mănăstirea Cernica - galerie foto 

